বৰষা ৰাণী বিষয়াই মুকলি কৰিল দ্য ৰয়েল ক্ৰাউন - NE FOCUS\nবৰষা ৰাণী বিষয়াই মুকলি কৰিল দ্য ৰয়েল ক্ৰাউন\nখাদ্য ৰসিক সকললৈ সুখবৰ ।আজি মহানগৰীৰ এ বি চিৰ মুকলি হ’ল লাক্সাৰী ডাইনিঙৰ ৱাইল্ড দ্য ৰয়েল ক্ৰাউন শীৰ্ষক এখন ৰেষ্টুৰেণ্ট।ভাৰতীয়, চাইনিজ, জাপানীজ খাদ্য সম্ভাৰ ৰেষ্টুৰেণ্টখনত উপলব্ধ হ’ব।আজি ৰেষ্টুৰেণ্টখন আনুষ্ঠানিক ভাৱে মুকলি কৰে অভিনেত্ৰী বৰষা ৰাণী বিষয়াই।তেখেতে ৰেষ্টুৰেণ্টখন মুকলি কৰি কয় যে সুন্দৰ পৰিবেশতেহে খাদ্য গ্ৰহণ উপভোগ্য হৈ পৰে।মই ইয়ালৈ আহি আনন্দিত হৈছো।আনহাতে প্ৰবন্ধক হিমাংশু বৰুৱাই কয় যে গ্ৰাহকে খাদ্য গ্ৰহণ কৰাৰ লগতে বলিউডৰ ছুফী, গজল, ৰেষ্টুৰেণ্ট খনত উপভোগ কৰিব পাৰিব ।১১০গৰাকী ব্যক্তিয়ে একেলগে আহাৰ গ্ৰহণ কৰিব পৰা ৰেষ্টুৰেণ্টখনত ৰাজকীয় পৰিবেশ সমাহাৰ আছে।\nPrevPreviousসাংস্কৃতিক আন্দোলনৰ পণ ল’লে বিশ্ববিদ্যালয়ৰ ছাত্ৰ সমাজে\nমাংগালোৰত চৰকাৰী জিলা ৱেনলক আয়ুষ চিকিৎসালয় ভৱন শুভ উদ্বোধন\nadmin September 26, 2021 10:40 AM\nকেন্দ্ৰীয় আয়ুষ মন্ত্ৰী আৰু কেন্দ্ৰীয় বন্দৰ,জাহাজ পৰিবহন আৰু জলপথ মন্ত্ৰী সৰ্বানন্দ সোণোৱালে মাংগালোৰত আয়ুষ চিকিৎসাক অধিক গতিশীলতা প্ৰদানৰ লক্ষ্যৰে মাংগালোৰত চৰকাৰী জিলা ৱেনলক আয়ুষ চিকিৎসালয় ভৱনৰ শুভ উদ্বোধন কৰে।এই ব্যৱস্থাই জনসাধাৰণক সুলভ আৰু গুণগত স্বাস্থ্যসেৱা লাভ কৰাত সহায় কৰিব বুলি উল্লেখ কৰে।ইয়াত আয়ুষ অ’পিডি (আয়ুৰ্বেদ,যোগ আৰু প্ৰাকৃতিক ৰোগথেৰাপী,য়ুনানী,সিদ্ধ,হোমিঅ’পেথি)আৰু এলোপেথিৰ সফল কাৰ্যকলাপৰ বাবে উন্নত আৰু বিশেষ চিকিৎসা সুবিধা থাকিব।আয়ুষ দক্ষিণ কানাড়া বিভাগৰ অধীনত ৭ খন আয়ুষ ডিচপেনচাৰী আৰু ১০ খন বিচনাযুক্ত আৰু ২৫ খন বিচনাযুক্ত চিকিৎসাৰ ২ খন আয়ুষ চিকিৎসালয় আছে।সকলো চিকিৎসা সুবিধা যুক্ত এই প্ৰতিষ্ঠান সমূহত প্ৰতিদিনে প্ৰায় ১০০০ ৰোগীক বিভিন্ন আয়ুষ চিকিৎসা সেৱা আগবঢ়োৱা হয়।ক’ভিড-১৯ ৰ সময়ত তেওলোকে আগবঢ়োৱা সেৱাৰ সোণোৱালে ভূয়সী প্ৰশংসা কৰে আৰু মানৱ কল্যাণৰ দিশত কাম কৰি যাবলৈ আহ্বান জনায়।দেশৰ পৰম্পৰাগত চিকিৎসা পদ্ধতি যেনে আয়ুৰ্বেদিক,যোগ,আৰু নিচাৰ’পেথী, য়ুনানী,হোমিঅ’পেথী,ইত্যাদিৰ প্ৰসাৰৰ ক্ষেত্ৰত আধুনিক আৰু বিজ্ঞানসন্মত দৃষ্টিভংগীৰে কাম কৰি যোৱা বাবে সংশ্লিষ্ট কৰ্তৃপক্ষক সোণোৱালে আহ্বান জনায় আৰু কয় যে প্ৰধান মন্ত্ৰী নৰেন্দ্ৰ মোদী সপোনক সৰোগত কৰি আয়ুষক মানৱ জীৱনৰ এক অবিচ্ছেদ্য অংগ হিচাপে গঢ়ি তোলাৰ বাবে আয়ুষ মন্ত্ৰালয়ে ক্ষীপ্ৰতাৰে কাম কৰি আছে।\nadmin September 25, 2021 7:49 PM\nজামুগুৰিহাটত কহুৱাৰ নান্দনিক সৌন্দৰ্য্যই হাতবাউলি মাতিছে\nadmin September 25, 2021 11:58 AM\nশৰৎৰ আগমনৰ লগে লগে জামুগুৰিহাটতো জীয়া ভৰলী নদীৰ দুয়োপাৰ উপচি ফুলিছে শুভ্ৰ কহুৱা।দুয়োপাৰে চকুৰে মনিব নোৱৰা পয্যন্ত ফুলি থকা শুভ্ৰ কহুৱাই স্বাভাৱিকভাবে সকলোকে দৃষ্টি আকৰ্ষণ কৰিছে। ভৰলীৰ পাৰত বতাহত হালিজালি নাচি থকা কহুৱা বনে সকলোকে মন্ত্ৰমুগ্ধ কৰিছে। জামুগুৰিহাটৰ ১৫নং ৰাষ্ট্ৰীয় ঘাইপথৰ জীয়া ভৰলীৰ দলংৰ ওপৰৰে পাৰ হৈ যোৱা প্ৰতি গৰাকী ব্যক্তিয়েই উপভোগ কৰিছে নদীৰ দুয়োপাৰে ফুলি থকা কহুৱাৰ নয়নাভিৰাম দৃশ্য। ।ইয়াৰোপৰি জীয়া ভৰলীৰ পাৰত অৱস্থি বিশাল কৃষি পাম কন্যকাৰ বক্ষতো শৰতৰ বতৰত ফুলা কহুৱাৰ দৃশ্যই সকলোৰে মনপ্ৰাণ হৰি নিছে।\nঅসম কেবিনেট বৈঠকত কি কি সিদ্ধান্ত গ্ৰহণ কৰিলে\nadmin September 25, 2021 11:31 AM\nঅসমৰ বিদ্যুৎ যোগানৰ সমগ্ৰ ব্যৱস্থাটোক শক্তিশালীকৰণৰ বাবে আজিৰ কেবিনেটে ৩২৮৪ কোটি টকা ব্যয়সাপেক্ষে বহুকেইটা গুৰুত্বপূৰ্ণ পদক্ষেপ লোৱাৰ সিদ্ধান্ত গ্ৰহণ কৰে৷ সেই অনুসৰি\n১. বিদ্যুৎ সংবহনৰ বাবে ১৯৬ টা নতুন বিদ্যুৎ উপকেন্দ্ৰ নিৰ্মাণ৷\n২. ২৬০৫ কিঃমিঃ দৈৰ্ঘ্যৰ নতুন ৩৩ কে ভি লাইন স্থাপন৷\n৩. ৩০১৮ কিঃমিঃ দৈৰ্ঘ্যৰ নতুন ১১ কে ভি লাইন স্থাপন৷\n৪. ২৬৭৪ টা নতুন হাই ভল্টেজ ট্ৰেন্সফৰ্মাৰ স্থাপন৷\n৫. ১৮৬২৫৫ টা নতুন গ্ৰাহক প্ৰিপেইড স্মাৰ্ট মিটাৰ স্থাপন৷\n৬. ৪০ হাজাৰ নতুন ট্ৰেন্সফৰ্মাৰ মিটাৰ স্থাপন আদি৷\n●আবকাৰী বিভাগত ৰাজহ ক্ষতি হ্ৰাস কৰাৰ লক্ষ্যৰে অন্যান্য ব্যৱস্থাৰ লগতে চুবুৰীয়া ৰাজ্য বিশেষকৈ অৰুণাচল প্ৰদেশৰ পৰা সুৰাৰ সৰবৰাহৰ ক্ষেত্ৰত ট্ৰেনজিত পাছ ব্যৱস্থা প্ৰৱৰ্তন কৰাৰ সিদ্ধান্ত গ্ৰহণ কৰা হয়৷ সেইদৰে চুলাই মদৰ সেৱনক নিৰুৎসাহিত কৰাৰ উদ্দেশ্যে চৰকাৰী অনুমোদিত দেশীয় সুৰাৰ অনুজ্ঞাপত্ৰৰ মাচুল, আবেদন মাচুল, আমানত ধন জমা, আবকাৰী শুল্ক আদি হ্ৰাসৰ সিদ্ধান্ত গ্ৰহণ কৰা হয়৷\n● বৰ্তমান অনিয়মীয়া হৈ থকা লোকপ্ৰিয় গোপীনাথ বৰদলৈ বঁটা ২০২১ বৰ্ষৰ পৰা প্ৰতি দুবছৰৰ অন্তত নিয়মীয়াকৈ প্ৰদানৰ সিদ্ধান্ত গ্ৰহণ কৰা হয়৷ৰাষ্ট্ৰীয় সংহতিত অৰিহণা যোগোৱা অথবা ৰাষ্ট্ৰলৈ বৰঙনি আগবঢ়োৱা ৰাজ্য অথবা ৰাজ্যৰ বাহিৰৰ ব্যক্তি বা সংস্থালৈ এই বঁটা আগবঢ়োৱা হ’ব৷সেইদৰে এই বঁটাৰ নগদ ধনৰ পৰিমাণ পূৰ্বৰ ২ লাখ টকাৰ পৰা ৫ লাখ টকালৈ বৃদ্ধিৰ বাবেও সিদ্ধান্ত গ্ৰহণ কৰা হয়৷\nৰাজ্যখনত থকা চৰকাৰী আদৰ্শ বিদ্যালয়সমূহৰ পৰিচালনাৰ বাবে আজিৰ কেবিনেটে এক আদৰ্শ বিদ্যালয় সংগঠন গঠনৰ সিদ্ধান্ত গ্ৰহণ কৰে৷ সেইদৰে ৰাজ্যৰ প্ৰতিটো বিধানসভা সমষ্টিতে অতি কমেও এখনকৈ আদৰ্শ বিদ্যালয় স্থাপনৰো সিদ্ধান্ত গ্ৰহণ কৰা হয়৷\n●কৃষি বিভাগৰ সৱলীকৰণ তথা বিভাগটোৰ কৰ্মশক্তি বৃদ্ধিৰ বাবে আজিৰ কেবিনেটে ৰাজ্যৰ প্ৰতিখন জিলাতে একোজনকৈ প্ৰগ্ৰেম অফিচাৰ, একাউণ্ট অফিচাৰ আৰু মিডিয়া এক্সপাৰ্ট নিযুক্তি দিয়াৰ সিদ্ধান্ত গ্ৰহণ কৰে৷\n●কৰ্তব্যৰ সময়ত মৃত্যুমুখত পৰা সামৰিক অথবা অদ্ধৰ্সামৰিক বাহিনীত কৰ্মৰত অসমৰ জোৱানসকলৰ নিকটাত্মীয়লৈ আগবঢ়োৱা এককালীন আৰ্থিক সাহায্যৰ পৰিমাণ বৰ্তমানৰ ২০ লাখ টকাৰ পৰা ৫০ লাখ টকালৈ বৃদ্ধিৰ বাবে আজিৰ কেবিনেটে সিদ্ধান্ত গ্ৰহণ কৰে৷ সেইদৰে কৰ্তব্যৰ সময়ত প্ৰাণ হেৰুওৱা ৰাজ্যৰ আৰক্ষী বিষয়া-কৰ্মী, গৃহৰক্ষী আৰু গাঁওৰক্ষী বাহিনীৰ স্বেচ্ছাসেৱকসকলৰ নিকটাত্মীয়লৈও ৫০ লাখ টকাকৈ এককালীন আৰ্থিক সাহায্য প্ৰদানৰ সিদ্ধান্ত গ্ৰহণ কৰা হয়৷\n●অসম চাহ নিগমৰ অধীনৰ বাগিচাসমূহৰ শ্ৰমিকসকললৈ অহা শাৰদীয় উৎসৱৰ সময়ত ২০ শতাংশ বানচ প্ৰদানৰ বাবে আজিৰ কেবিনেটে সিদ্ধান্ত গ্ৰহণ কৰে৷ ইয়াৰ বাবে চৰকাৰৰ ব্যয় হ’ব ২৪ কোটি টকা৷\n●৬৬.৩৪ কোটি টকা ব্যয়ৰে ৰাজ্যৰ পঞ্চায়ত প্ৰতিনিধিসকলৰ বকেয়া পাৰিতোষিক বিত্ত বিভাগে মুকলি কৰাৰ বাবেও আজিৰ কেবিনেটত সিদ্ধান্ত লোৱা হয়৷\n●ৰাজ্য চৰকাৰে প্ৰৱৰ্তন কৰা প্ৰধান ৰাজ্যিক অসামৰিক বঁটাসমূহৰ নাম সাল-সলনিৰ সিদ্ধান্ত গ্ৰহণ কৰা হয়৷সেই অনুসৰি ‘অসমৰত্ন’ বঁটাৰ নাম ‘অসম বৈভৱ’, ‘অসম বিভূষণ’ বঁটাৰ নাম ‘অসম সৌৰভ’ আৰু ‘অসম ভূষণ’ তথা ‘অসমশ্ৰী’ বঁটাৰ নাম ‘অসম গৌৰৱ’লৈ সলনিৰ সিদ্ধান্ত লোৱা হয়৷\n●ৰাজ্যৰ নাগৰিকসকলক মাটি-বাৰীৰ দীৰ্ঘদিনীয়া সমস্যাৰ পৰা মুক্তি দিয়াৰ লগতে ৰাজহ প্ৰশাসনৰ আমূল সংস্কাৰৰ বাবে ২০৯.৮৪ কোটি টকা ব্যয়ৰে ‘মিছন বসুন্ধৰা’ নামৰ এক অভিলাষী পদক্ষেপ গ্ৰহণ কৰাৰ সিদ্ধান্ত লোৱা হয়৷ অহা ২ অক্টোবৰ তাৰিখে মুখ্যমন্ত্ৰীয়ে এই বিষয়ে সবিশেষ অৱগত কৰিব৷\n●ৰাজ্য চৰকাৰৰ সিদ্ধান্ত অনুসৰি প্ৰতিমাহে ৰাজধানীৰ বাহিৰত অনুষ্ঠিত হ’বলগা কেবিনেট বৈঠকত অংশগ্ৰহণৰ বাবে অহা-যোৱাৰ বাটত প্ৰতিগৰাকী মন্ত্ৰীয়ে একোখনকৈ জিলা ভ্ৰমণ কৰি বিভিন্ন কাম-কাজ পৰ্যালোচনা কৰিব৷ সেই অনুসৰি অহা ৩০ ছেপ্টেম্বৰ তাৰিখে ধেমাজিত অনুষ্ঠিত হ’ব লগা কেবিনেট বৈঠকত অংশ ল’বলৈ যোৱা মন্ত্ৰীসকলে ভ্ৰমণ কৰিবলগীয়া জিলাসমূহ আৰু পৰ্যালোচনা কৰিবলগীয়া কাম-কাজসমূহ আজিৰ কেবিনেটত স্থিৰ কৰা হয়৷ সেইমতে মন্ত্ৰী ৰঞ্জিত কুমাৰ দাসে অহা-যোৱাৰ বাটত ক্ৰমে কামৰূপ আৰু ডিব্ৰুগড় জিলা, অতুল বৰাই দৰং আৰু শিৱসাগৰ জিলা, চন্দ্ৰমোহন পাটোৱাৰীয়ে ওদালগুৰি আৰু যোৰহাট জিলা, উৰ্খাও গৌৰা ব্ৰহ্মই শোণিতপুৰ আৰু মৰিগাঁও জিলা, পৰিমল শুক্লবৈদ্যই বিশ্বনাথ আৰু গোলাঘাট জিলা, কেশৱ মহন্তই লখিমপুৰ আৰু চলাইদেউ জিলা, ৰণোজ পেগুৱে কামৰূপ জিলা, অশোক সিংহলে নগাঁও আৰু লখিমপুৰ জিলা, যোগেন মহনে গোলাঘাট আৰু ওদালগুৰি জিলা, সঞ্জয় কিষাণে যোৰহাট আৰু শোণিতপুৰ জিলা, অজন্তা নেওগে শিৱসাগৰ আৰু বিশ্বনাথ জিলা, পীযুষ হাজৰিকাই ডিব্ৰুগড় আৰু দৰং জিলা আৰু বিমল বৰাই চৰাইদেউ আৰু নগাঁও জিলা ভ্ৰমণ কৰি বিভিন্ন কাম-কাজৰ বুজ ল’ব৷\nছয়গাঁৱৰ পশ্চিমধূলিত বিজেপিৰ সভাত বৃক্ষৰোপণ আৰু কৃষকক সম্বৰ্ধনা\nadmin September 24, 2021 6:49 PM\nকামৰূপ জিলাৰ ছয়গাঁও সমষ্টিৰ পশ্চিমধূলী গোসাঁই ঘৰ প্ৰাঙ্গণত আজি ছয়গাঁও মণ্ডল কিষাণ মৰ্চাৰ উদ্যোগত দেশৰ প্ৰধানমন্ত্ৰী নৰেন্দ্ৰ মোদীৰ জন্মদিনৰ লগত সংগতি ৰাখি বৃক্ষ ৰোপণ কাৰ্যসূচীৰ লগতে কৃষকক সম্বৰ্ধনা জনোৱা হয় । দক্ষিণ কামৰূপ জিলা বিজেপিৰ সভাপতি ধনেশ্বৰ তালুকদাৰৰ সভাপতিত্বত অনুষ্ঠিত হোৱা এই সভাখনত ভাষণ প্ৰদান কৰে ৰাজ্যিক কাৰ্য্যনিৰ্বাহক সদস্য হিৰণ্য দাস, প্ৰভাত চন্দ্ৰ দাস, জিলা সাধাৰণ সম্পাদক লঙ্কেশ্বৰ কলিতা, প্ৰহ্লাদ বিশ্বাস, সম্পাদক কৈল্যাশ কলিতা, ভাৰপ্ৰাপ্ত মণ্ডল সভাপতি মিহিৰ ৰঞ্জন দাস, বনগাঁও মণ্ডলৰ সভানেত্ৰী লাৱণ্য বড়ো, কৃষাণ মৰ্চাৰ সভাপতি ধীৰাজ ঠাকুৰীয়া, কিষাণ মৰ্চাৰ সভাপতি পবিত্ৰ নাথ, জিলা সম্পাদীকা অপৰূপা কলিতা, অবিচি মৰ্চাৰ সভাপতি ৰাজেন নাথ, যুৱ মৰ্চাৰ সভাপতি মন্টু কলিতা প্ৰমুখ্যে ভালেমান বিশিষ্ট ব্যক্তি উপস্থিত থাকে । আজিৰ সভাতে অঞ্চলটোৰ কেবাগৰাকীও কৃষকক সম্বৰ্ধনা জনোৱাৰ লগতে অৱসৰপ্ৰাপ্ত শিক্ষক পৰশুৰাম দাস আৰু সঞ্জীৱ দাসক ফুলাম গামোচা জাপিৰে সম্বৰ্ধনা জনোৱা হয় । ইয়াৰ পিছতে বিদ্যালয় চৌহদত জিলা সভাপতি ধনেশ্বৰ তালুকদাৰ আৰু ৰাজ্যিক কাৰ্যনিৰ্বাহক সদস্য হিৰণ্য দাসে গছপুলি ৰোপণ কৰে ।\nগুৱাহাটীৰ এন চি চিৰ বায়ু শাখাৰ কেডেট নেপো মৈৰাংথেম বায়ু সেনাৰ ফ্লায়িং অফিচাৰ পদলৈ নিৰ্বাচিত\nadmin September 24, 2021 6:38 PM\nৰাষ্ট্রীয় শিক্ষাৰ্থী বাহিনীৰ বায়ু শাখাৰ গুৱাহাটী বিশ্ববিদ্যালয়স্থিত ৫০ আসাম এয়াৰ স্কোৱাদ্ৰোণ এন চি চি ইউনিটৰ কেডেট আৰু কটন বিশ্ববিদ্যালয়ৰ পৰা এইবেলি ভূগোল বিজ্ঞান বিষয়ত মেজৰসহ সুখ্যাতিৰে স্নাতক ডিগ্ৰী উত্তীৰ্ণ হোৱা ছাত্ৰ নেপো মৈৰাংথেম ছাৰ্ভিছ ছিলেকচন বৰ্ডৰ দ্বাৰা আয়োজিত পৰীক্ষাত উত্তীৰ্ণ হৈ ভাৰতীয় বায়ু সেনাৰ সন্মানীয় ফ্লায়িং অফিচাৰ পদৰ বাবে নিৰ্বাচিত হৈছে । তেওঁ এই পদৰ বাবে নিৰ্বাচিত হোৱা বাবে এন চি চি ইউনিটৰ সকলোৱে তেওঁক শুভেচ্ছা জ্ঞাপন কৰিছে । আনকি ২২ ছেপ্টেম্বৰত ইউনিটৰ কমাণ্ডিং অফিচাৰ গ্রুপ কেপ্তেইন ৰবীন বিষ্ণৱে নেপোক ইউনিটলৈ বিৰল গৌৰৱ কঢ়িয়াই অনা বাবে সম্বৰ্ধনা জনায় । উল্লেখযোগ্য যে বৰ্তমান গুৱাহাটীৰ উজানবজাৰ নিবাসী নেপোৰ প্ৰকৃত ঘৰ হল মণিপুৰৰ পূব ইম্ফল জিলাৰ এখন ভিতৰুৱা অঞ্চলত । মণিপুৰ সৈনিক স্কুলৰ পৰা দ্বাদশ শ্ৰেণী উত্তীৰ্ণ হোৱাৰ পাছত তেওঁ ২০১৮ চনত কটন বিশ্ববিদ্যালয়ত স্নাতক পাঠ্যক্ৰমত নাম ভৰ্ত্তি কৰাৰ সমান্তৰালভাৱে ৫০ আসাম এয়াৰ স্কোৱাদ্ৰোণ এন চি চি ইউনিটত কেডেট হিচাপে নাম ভৰ্ত্তি কৰে । ইয়াৰ মাজতে তেওঁ সৰ্বভাৰতীয় বায়ু সৈনিক শিবিৰত উত্তৰ পূব মণ্ডলক প্ৰতিনিধিত্ব কৰি শ্ৰেষ্ঠ এৰোমডেলাৰৰ সন্মান আৰু বায়ু সেনাৰ শ্বিলংস্থিত ইষ্টাৰ্ণ কমাণ্ডৰ উদ্যোগত এ এল জিত আয়োজিত এয়াৰ ফেষ্টিফেলত এৰো মডেলিঙত ভাগ লৈ ইউনিটলৈ গৌৰৱ কঢ়িয়াই আনিছিল । মণিপুৰৰ এখন চৰকাৰী চিকিৎসালয়ৰ চতুৰ্থ শ্ৰেণীৰ কৰ্মচাৰী এম নৰিন্দৰ সিং আৰু এম ইন্দুবালা সিঙৰ পুত্ৰ নেপোৱে অহা বছৰৰ আৰম্ভণিতে তেলেংগানাৰ দণ্ডিয়ালত থকা ভাৰতীয় বায়ু সেনাৰ একাডেমীত ফ্লায়িং অফিচাৰ হিচাপে উৰণ প্ৰশিক্ষণ পাঠ্যক্ৰমত ভাগ লব । আনহাতে এন চি চিৰ কেডেট হিচাপে তেওঁ সন্মানীয় ফ্লায়িং অফিচাৰ পদৰ বাবে নিৰ্বাচিত হৈ বাহিনীটোলৈ গৌৰৱ কঢ়িয়াই অনা বাবে এন চি চিৰ উত্তৰ পূব মণ্ডলৰ অতিৰিক্ত সঞ্চালক প্ৰধান মেজৰ জেনেৰেল ভাস্কৰ কলিতা আৰু গুৱাহাটী গ্রুপৰ গ্রুপ কমাণ্ডাৰ ব্ৰিগেদিয়াৰ যোগেশ চন্দ্ৰ তালুকদাৰে নেপোক শুভেচ্ছা জ্ঞাপন কৰি তেওঁৰ উজ্জ্বল ভৱিষ্যত কামনা কৰিছে ।


“দি টুইনচ” – ৰাজশ্ৰী শৰ্মা – ফটাঢোল\nNovember 1, 2018 চিনেমা চিনেমা\t12 Comments\n“দি টুইনচ” – ৰাজশ্ৰী শৰ্মা\nফটা ফ্লিমছৰ শেহতীয়া নিবেদন যঁজা – দি টুইনচ\nপ্ৰযোজনা: গীথিকা এছ\nকাহিনী, চিত্ৰনাট্য, পৰিচালনা: নৱাগতা ৰাজশ্ৰী শৰ্মা\nকেমেৰা: ৰাজীৱ ৰিয়ান\nকাষ্টিং ডাইৰেক্টৰ: মহাজন ভাস্ক দা গ্ৰেট ইনট্ৰ’ডিউচিং দীপাংকৰ চৌধুৰী ইন এণ্ড এজ দীপু এণ্ড কুমাৰ ববিতা বৰুৱা এজ সাগৰিকা, নিৰ্মালী মুদৈ এজ পাহি।\nটেক ওৱান: গুৱাহাটীৰ শিল্পগ্ৰাম। তোৰণখনৰ ওপৰত ‘সদৌ উত্তৰ-পূৰ্বাঞ্চল আন্তঃমহাবিদ্যালয় সপ্তাহ’ বুলি বেনাৰ লগোৱা আছে। ভিতৰত চৌদিশে সেউজীয়া বৰণৰ ঘাঁহনিৰ মাজে মাজে ঘৰবোৰ সিঁচৰতি হৈ আছে। পৰিষ্কাৰ চৌহদ যদিও ৱালবোৰৰ তলৰ অংশ তামোলৰ পিকেৰে ফুলাম। দুখনমান বিপনী, উত্তৰ পূৱ ভাৰতৰ থলুৱা সাজপাৰ সজোঁৱা আছে তাত।\nকেমেৰা ভিতৰৰ পৰা গেটলৈ জুম হোৱাত দেখা যাব এগৰাকী সুদৰ্শন যুৱক লাহে লাহে কান্ধৰ বেগটো পিঠিত আঁৰি লৈ সোমাই আহিছে। যুৱকৰ ভৰিৰ পৰা লাহে লাহে কেমেৰা উঠিব। ভৰিত এডিডাছৰ স্পৰ্টছ শ্বূ, কঁকালত লিভাইছৰ জিনছ, গাত এলেন চ’লীৰ চাৰ্ট। চকুত ৰেইবেনৰ চানগ্লাছেৰে পাঁচ ফুট দহ ইন্সি উচ্চতাৰ যুৱক আগবাঢ়ি আহে শ্ল ম’চনত। বতাহে কপালৰ চুলি উৰুৱাই, চাৰ্টৰ দুবাহুৰ হেন্দোলনিত বুজিব পাৰি পেশীবহুল কান্ধৰ শক্তি।\nহঠাতে চাৰিজনমান কেটেং মেটেং ল’ৰা দৌৰি গৈ যুৱকক আগুৰি ধৰে। “অই দীপু, কি হেনচু দেখাইছ বে তই! ফটোত দেখিলে কেনে মেহেঙা লাগে চোন তোক।“\nউজুটিত পৰি মৰা চেহেৰাৰ এমুখ দাড়িৰে ভৰা ৰক্তাভ বোলাটোৱে যুৱকৰ\nপেশীবহুল হাতত হাত ফুৰাই ক’লে। হাঁহি মাৰি ভিতৰৰ ৰজনী আৰু তামোল পাণ চূণে নষ্ট কৰা দাঁত কেইটা নিকটোৱা ৰক্তাভৰ স্বাস্থ্যৰ ওপৰতো সন্দেহ। “আবে ই কি ক’ব! সি মোৰ দোস্ত হয় ন, হেনচু তো হ’বয়ে। ব’ল ব’ল। এ চি হলতহে ৰচনা প্ৰতিযোগিতা পাতিছে। চবেই ৰৈ আছে আমালৈ।“ -হাঁহি এটা মাৰি ৰুপম ৰিদিপ নামৰ ল’ৰাটোৱে যুৱকক টানি লৈ গ’ল। পিছে পিছে হৃষী, ভাস্কৰ, দিম্পল প্ৰমূখ্যে বাকীকেইটা।\n“ ৱেইট ৱেইট। হোৱেৰ আৰ ইউ টেকিং মি টু?? হু আৰ ইউ পিপল?? ডু আই নৌ ইউ?? আই কেম হিয়েৰ টু এটেণ্ড অল নৰ্থ ইষ্টাৰ্ণ মাৰ্চিয়েল আৰ্টকম্পিডিছন ইউ নৌ। আই এম কুমাৰ। লীভ মাই হেন্দ।“- যুৱকৰ কথা শুনি গোটেই কেইটাৰ মুখ মেল খাই ৰ’ল।\n“ অই মই দিম্পল, নট পিপল। অই ভাস্কৰ, দীপুৰ টাইটেলটো কুমাৰ নেকি? তইচোন মোক চৌধুৰী, কলিতা নে মহন্ত, নে এনে কিবা বুলিহে কৈছিলি! ই এইবোৰ কি বকিছে ৰে? আমাৰ ৱেইট কিমান সুধিলে নে আমি একেলগে হেণ্ডত ধৰি দাঙি নিব লাগে বুলি ক’লে বে??”- দিম্পলৰ প্ৰশ্ন।\n“ আমি সকলোৱে নিজৰ নিজৰ ৱেইট দেখাবলৈ তাক হেণ্ডত ধৰি দাঙি নিব লাগে চাগে। লীভ কৰা মানেই তো লিফ্ট কৰা।“- চবজান্তা ভাৱত ৰক্তাভে নিজৰইংৰাজী ভাষাৰ জ্ঞানত সন্তুষ্ট হৈ ক’লে।\n“দে পিছে দাং দাং। ৰেডী এক, দুই, তিনি।।।।“- সুদৰ্শন যুৱকক গোটেই কেটেঙা পাৰ্টিয়ে দাঙি লৈ দৌৰিবলৈ ধৰিলে।\nটেক ২: এটি পুৰণি অসম আৰ্হিৰ ঘৰ। মেখেলা চাদৰ পৰিহিতা পঞ্চাশোৰ্দ্ধৰ মহিলা এগৰাকীয়ে (কংকনা মহন্ত বা) বাৰাণ্ডাত মৈদাৰে ফুটচাই লেটিয়াই মাছ বাছি বাছি ঘৰৰে ঢেকুৰাটোৰ লগত কথা পাতি আছে। কাষতে বহি মেওমণি এজনীয়ে হাতেৰে মুখ ধুই ধুই অপাৰ আগ্ৰহেৰে বাট চাই আছে।\n“ বুজিছ ঘেওঁ, তোৰ তেতিয়া জন্ম হোৱাই নাই। ইয়াৰ দীপুৰো জন্মৰ আগে আগে এবাৰ আমাৰ দেউতাৰে ব্ৰহ্মপুত্ৰ নদীৰ পৰা এই ডাঙৰ ডাঙৰ মোৱা মাছআনিছিল। একেবাৰে হাতৰ তলুৱাত ল’বয়েই নোৱাৰি ইমান ডাঙৰ মোৱা মাছ।“ ঢেকুৰাই কথাষাৰ বিশ্বাস কৰিবলৈ টান পাই এবাৰ মুখলৈ চাই ভৌ কে উঠিল।\n“নহয়। মানে তেনেকুৱাই আৰু দেচোন। তই বিশ্বাস নকৰিলে নকৰিবি। মই পিছে সঁচাকৈয়ে কৈছোঁ একা! বাৰু আচল কথাটো শুন। দেউতাৰে ভাবিলে এইবোৰ টাটকা বস্তু খালে সন্তান কেইটিও শক্তিশালী হ’ব। মোক অভিমন্যুৰ\nউপাখ্যান পঢ়ি এখন চাইনীজ জেকী চান নে কি হাত ভৰি মাৰি ফুৰা এটাৰো চিনেমা দেখালে ভিচিআৰ ভাৰা কৰি আনি। বোলে পিছলৈ ল’ৰা কেইটি অলপএইবোৰত লাগিবও পাৰিব। কিন্তু, মোৰেই ফুটা কপাল ঔ ( সোৎ সোৎ), জন্মৰ পিছতেই এটি ল’ৰা হেৰাল। হেৰাল যি হেৰালেই। নাৰ্চে কয়, মই দেখা নাই, ডাক্তৰে কয় মই দেখা নাই। ক’ত গ’ল বা মোৰ সোণামুৱা বাবাটো!!!!\nএতিয়াও মনটো ভাঙি যায় অ মনত পৰিলেই। তই কিন্তু এইবোৰ কথা দীপুৰ\nআগত একেবাৰে নুলিয়াবি বুজিলি। সি যি হে পেনুৰা, শুনিলে একেবাৰে কান্দি কাটি হাহাকাৰ লগাব”।\nডাইলগ খিনি চলি থাকোতে বেকগ্ৰাউণ্ডত কৰুণ মিউজিক এটা বাজিবলৈ\nধৰিব। কেমেৰাত কঙ্কনা বৰমাৰ মুখৰ ওপৰত চুপাৰ ইম্পজ কৰি ব্লেক এণ্ড হোৱাইটত হস্পিতেল, ডাঙৰ বিছনাত ডেকা কঙ্কনা বৰমা আৰু বিছনাৰ দুয়োকাষে দুখন সৰু বেবী বিচনাত দুটা কাপোৰেৰে মেৰিওৱা পানী কেঁচুৱা, নাৰ্চ এইবোৰ দেখা যাব। মিউজিক লাহে লাহে জোৰেৰে চলিব আৰু উত্তেজনাপূৰ্ণ হ’ব আৰু ৰাতিৰ নীলা নীলা পোহৰত দুখন নোমাল হাতে এটি কেঁচুৱা উঠাই লৈ দৌৰিব। হাতৰ গৰাকীক দেখা নাযায় যদিও পিছফালৰ পৰা দেখি তেওঁ ছয়ফুট মান ওখ বুলি আন্দাজ কৰিব পাৰি।\nদৃশ্যপট বৰ্তমানলৈ ঘূৰি আহে আৰু মিউজিক নৰ্মেল হয়। কেমেৰা লাহে\nলাহে মেওটোৰ মুখৰ পৰা বৰ্তমানৰ মাছ বাছি হোৱা কঙ্কনা বৰমাৰ মুখলৈ\nপৰে। চাদৰৰ আচলেৰে মাছ লগা হাতেৰেই চকু দুটি মোহাৰি তেওঁ লাহে লাহে ভিতৰলৈ সোমাই যায়।\nটেক ৩: শিল্পগ্ৰামৰ দুৱাৰ মুখত কেইগৰাকীমান ভব্য গব্য হেনচাম হেনচাম\nমানুহ ৰৈ থাকিব। সাংগো পাংগো বোৰ দেখিবলৈ থাংগাবলীৰ দলৰ দুজনমানৰ দৰে আৰু দুজনমান আমাৰ অসমীয়া চিৰিং বিৰিং চেহেৰাৰ হ’ব। দুজনমানৰপিন্ধনত কাৰাটেৰ পোছাক ৱিথ ৰঙা, ক’লা বেল্ট থাকিব কঁকালত। সিহঁতৰ মাজৰে চানগ্লাছ পিন্ধা আগদাঁত নোহোৱা টাকলু বিজয় মাষ্টাৰে সুধিব,-\n“ হোৱেৰ ইজ ডেট ইয়ং মেন? কুমাৰ নে কমাৰ কি নাম আছিল ? হোৱাই হি ডাজ নট নৌ দি ইম্পৰটেণ্ট ভেল্যু অৱ টাইম!! আই দিড নট এক্সপেক্টেড দিছ কাইণ্ড অৱ ব্যৱহাৰ ফ্ৰম হিম।”\n“ চাৰ, সেয়া। সেয়া, আহি আছে মিঃ কুমাৰ। অহ, তেওঁ চচমা পিন্ধে বুলি আজিহে জানিলো।“ -বিজয় মাষ্টাৰৰ সোঁহাত স্বৰূপ চাও খুন শিৱ ব্লেকবেল্টে ক’লে।\nকেমেৰা লাহে লাহে ৰাস্তাৰ পিনে ফ’কাছ হ’ব। আগন্তুকৰ এইবাৰ চুলিৰ পৰা ভৰিলৈ কেমেৰা নামিব। মূৰত জেপজেপীয়া তেল, চকুত পাৱাৰি চচমা, হালধীয়া চাৰ্ট, চিলোৱা খাকী পেণ্ট আৰু ভৰিত এযোৰ দামী কিন্তু লেতেৰা চেণ্ডেল শ্বু। চেণ্ডেলৰ আগেৰে দুমাহৰ বেছি নকটা নখৰ গুৰিৰ মল বোৰো ৰিণিকি ৰিণিকিদেখা যাব। আগন্তুকক দেখিলে কৰুণা, দূখ আৰু বিনয়ৰ প্ৰতিমূৰ্তি যেন অনুভৱ হ’ব। ‘অপৰিচিত’ বুলি যে চাউথৰ এখন চিনেমা আছিল, তাৰে বামুণ ৰূপটোটাইপ।\n“হেল্লো মিঃ কুমাৰ। ইউ ডণ্ট লুক লাইক এ মাৰ্চিয়েল আৰ্ট মাষ্টাৰ ইউ নৌ। গ্ৰেট গ্ৰেট থিংকিং। উই শ্বুড নট লুক লাইক ওৱান ইন আৱাৰ ডেইলী লাইফ। ইটজ ৰিয়েলী গুড টু মিট ইয়াত।“ -হেণ্ডচেক কৰিবলৈ সোঁহাতখন আগবঢ়াই দি বাওঁ হাতেৰে টাকলু মূৰটো ঘঁহি ঘঁহি বিজয় মাষ্টৰৰ ডাইলগ।\n“হয় হয় নমস্কাৰ। পিছে আপোনালোককতো মই চিনি পোৱা নাই। আমাৰ কলেজৰ গ্ৰুপটো বা ক’ত গৈছে গম পাই নেকি?” -ইমান গাল ইংৰাজী শুনি\nসহাবেঙা লগা দীপুই থেৰথেৰ বেৰবেৰ কৈ ডাইলগ মাৰিলে।\nদীপুকেই কুমাৰ বুলি মাৰ্চিয়েল আৰ্ট সন্থাৰ মানুহবোৰে মাজত লৈ ঠেলি চোঁচৰাই ষ্টেজলৈ লৈ যায়। দীপুই হাত ভৰি আচাৰি পৰিত্ৰাণ পোৱাৰ চেষ্টা কৰে যদিও থাংগাবলীৰ পাৰ্টিৰ দৰে মানুহ বোৰে আগুৰি ধৰি থকা কাৰণে ভয়তে তাতেই বহি থাকে। মঞ্চত এগৰাকী মহিলাই এনাওঞ্চ কৰে যে সমগ্ৰ উত্তৰ পূৰ্বাঞ্চলৰ লগতে ইন্দোনেছিয়া, জাপান, মালয়চিয়াৰ মাৰ্চিয়েল আৰ্টবিশেষজ্ঞ, প্ৰখ্যাত কুমাৰ মহাশয়ে এতিয়া এখন প্ৰদৰ্শনীমূলক খেলত ভাগ ল’ব আৰু তাৰ পিছতেই কম্পিটিছন বোৰ আৰম্ভ কৰা হ’ব। ৰেফাৰী আৰু প্ৰতিদন্দ্বী ছয়ফুটীয়া পালোৱান জনে স্টেজত উঠি কুমাৰ বুলি দীপুকে ‘ঔছ্’ কৈ অভিবাদন কৰে। দীপুৱে বুজি নাপাই এনেয়ে ঔচ ঔচ, হয়, হয় কয় আৰু লগে লগেই আৰম্ভ হয় মাৰামাৰি পৰ্ব।\nকিন্তু মাৰামাৰি বুলি ক’লে ভুল হ’ব। কাৰণ আমাৰ কুমাৰ ৰূপী দীপুই তাৰ জীৱনত মহ আৰু পৰুৱা বাদ দি বেলেগ জীৱ মাৰি পোৱা নাই আৰু এতিয়া\nমাৰ্চিয়েল আৰ্ট স্কিলত তাৰ শিক্ষা শূণ্য।\nপ্ৰতিদন্দ্বী গৰাকীৰ পৰা ৰাইট কিক, ৰাউণ্ড কিক, উল্টা কিক, দুখন ঠেং দাঙি উৰি আহি থুতৰিত মাৰা ফ্লাইং কিক ইত্যাদি ইত্যাদি ইত্যাদি কিক আৰু পাঞ্চ খাই লেবেজান হৈ পৰা দীপুক কান্ধত তুলি সকলোৱে ফূৰ্তি কৰে আৰু ছাত্ৰৰ মনোযোগ বৃদ্ধি কৰাৰ বাবে যে এনেকৈ মাৰ খাই নিজৰ মহানুভৱতাৰ পৰিচয় দিলে তাৰ বাবে ধন্যবাদ দিলে। লেলাই ধেন্দাই চুচৰি বাগৰি আহি শিল্পগ্ৰামৰ মাজৰ ঘাঁহনিত দীপু ঢেপেচকৈ পৰি থাকিল।\nটেক ৪-৭: ইফালে ইণ্টাৰ কলেজ কম্পিটিছনত আহি দুজন মানুহে দীপুক পৰি থকা দেখি হেই হৈই ধৰ ধৰ কৰি দাঙিবলৈ খুজি নোৱাৰি চোঁচৰাই চোঁচৰাই লৈ যাব। খোৱা হলৰ কাষত বগৰাই পানী ঢলাত হুচ আহি দীপুই এক কাঁহী হাঁহৰ মাংস খাই থাকিব। এনেতে ৰক্তাভ আৰু দাড়িৰে ভোবোকাৰ খাণ্ডিল্যৰ লগত আহি থকা লুংগী প্ৰিণ্ট টপ আৰু ক’লা স্কাৰ্ট পৰিহিতা আধুনিকা পাহি (নিৰ্মালী বৰমুদৈ)ৰ চকু মাংসৰ হাড্ডি চুপি থকা দীপুৰ ওপৰত পৰিব আৰু বুম!!!\nচৌপাশৰ মানুহ দুনুহ, চৰাই, গছ এইবোৰ চব আউট অৱ ফ’কাছ হৈ কেমেৰা ঝুম হ’ব দীপুৰ হাতৰ কাঁহীত। হাতেৰে বৈ অহা মাংসৰ জোলেৰে, এফালে আইনা নোহোৱা চচমাৰে হেনচাম দীপুক দেখি পাহি মাইনাৰ দিল ঢক ঢক কৰে, চুলি উৰে আৰু তেনেকুৱাতে দীপুৱেয়ো চকু তুলি পাহিক দেখে। চাৰে পাঁচটা চকুৰ মিলন হয় আৰু পাহিৰ বেকগ্ৰাউণ্ডত ‘ My heart is beating, it’s really beating… I' m waiting for you……” গানটো বাজিবলৈ ধৰে।\nদীপুৰ দিলৰ বেকগ্ৰাউণ্ডত দ্বীপেন বৰুৱাদেৱৰ কণ্ঠৰ ‘ কোনে আজি আবেলি, মৰম দিলেহি ঢালি ….’ প্ৰভৃতি গান বাজে আৰু দুয়ো একেলগে কল্পনাই দিঠকে হাবি-বননি, নিজৰা গুহা এইবোৰ ঠাইত ধুনীয়া ঝাক্কাছ নৃত্যৰে গান গাই ফুৰে।\nহঠাৎ ৰক্তাভ, ৰূপম হঁতে দুজন দুজন দীপু দেখি এবাৰ ইয়াক, এবাৰ তাক দৌৰি দৌৰি চাই যায় আৰু হাতত চাহৰ কাপ, মুখত গোটা কণী ভৰাই লৈ সৰিয়হ বুলীয়া কাপোৰ পিন্ধা সাগৰিকা (ববিতা বৰুৱা)ক চাই থকাৰ পৰা কুমাৰক উদ্ধাৰ কৰি আনি দুয়োকে লগ লগাই দিয়ে। দুয়ো ভায়েকে অবাক হৈ ইজনে সিজনৰ গাল, হাত, চুলি আদি চুই চায় আৰু হিন্দী চিনেমাৰ কৰুণ, ফূৰ্তি ইত্যাদি ইত্যাদি ইত্যাদি ইমো’চনৰ মিউজিকৰ মাজতে সাৱটা সাৱটি কৰি হে ভগৱান, তেৰা লাখ লাখ চুকৰ হেয় বুলি ঘৰলৈ যাব ধৰে। গৈ থাকোঁতে দুয়ো ভায়েকে ঘূৰি চায়। কেমেৰা লাহে লাহে ফেড অফ হয়, হালধীয়া বৰণৰ চোলা পিন্ধা সহজ সৰল সাগৰিকা আৰু লুংগী প্ৰিণ্ট ৱালী পাহিৰ মুখত।\nটেক ৮: আগতে দেখুওৱা দীপুৰ ঘৰৰ পদূলিত দীপু-কুমাৰ দুয়োকে দেখা যাব। কুমাৰে ভঙা ভঙা অসমীয়াত উচুপি উচুপি মা মা কৈ মাতিব। ভিতৰৰ পৰা কূৰ্তাৰ ওপৰত চাদৰ পিন্ধি কঙ্কনা বৰমা ওলাই আহি দুয়োকে দেখি হতভম্ব হৈ মাটিত বহি পৰিব। বেকগ্ৰাউণ্ডত আনন্দ আনন্দৰ মিউজিক “টেং টেং টেএএং টেং টেং টেএএএএএং”।\nকঙ্কনা বৰমা,- “ বাচা তই আহিলি? ইমান দিনে ক’ত আছিলি ক’ত ডাঙৰ হ’লি মই গমেই নাপালো।( সোৎ সোৎ)…. হেৰি চাওক কোন আহিছে। হে ভগৱান, হে প্ৰভু। তুমি এই দুখুনী মাকৰ প্ৰাৰ্থনা শুনিলা প্ৰভু। তোমাক মই এইবাৰ এযোৰ সোণপানী চৰো্ৱা কাণফুলি আগবঢ়াম”।\nইত্যাদি ইত্যাদি ডাইলগ ডেলিভাৰি কৰে। বেকগ্ৰাউণ্ডত তামাম ইমো’চনেল\nমিউজিকৰ মাজত মহন্ত বৰতা উধাতু খাই বজাৰৰ মোনা হাতত লৈ দৌৰি দৌৰি অহাৰ মাজত কেমেৰা সকলোৰে মুখত পৰি লাহে ফেড আউট হয়।\nটেক ৯-১১ : দীপু আৰু কুমাৰক গুৱাহাটীৰ বিভিন্ন ঠাইত দেখা পোৱা যায়। কেতিয়াবা চান্দমাৰী ব্ৰিজৰ ওপৰত, কেতিয়াবা ব্ৰহ্মপুত্ৰৰ পাৰত, কেতিয়াবা কামাখ্যা মন্দিৰৰ চিড়িকেইটাৰ ওপৰত আদি ঠাইত দুয়ো হাঁহি হাঁহি ফুৰে। লাহে লাহে দীপুৰ শৰীৰতো কুমাৰৰ দৰে ডিজাইনাৰ ড্ৰেছ পাতি ওলমি সিও হেনচাম হৈ পৰে। কুমাৰে দীপুকো কাৰাটেৰ প্ৰশিক্ষণ দিয়া আৰম্ভ কৰে আৰু ৰকী চিনেমাত ৰকীয়ে ৰাস্তাৰ মাজেৰে দৌৰাৰ দৰে দীপুকো ফাঁচী বজাৰৰ ৰাস্তাতদৌৰি দৌৰি আহি থকা দেখা যায়। কোনোবাই এটা কমলা টেঙা দলিয়াই দিয়ে আৰু সি কেটচ্ কৰি বাকলিয়ে চাকলিয়ে চোবাই সিঠাবোৰ পানবজাৰ পানীটেংকীৰ ডাষ্টবিনত পেলায়।বেকগ্ৰাউণ্ডত মিউজিক জোশিলা হৈ পৰে।\nতাৰ মাজতেই আকৌ দুয়োকে দেখা যায় পাহি আৰু সাগৰিকাৰ লগত অ’ত\nত’ত প্ৰেমাই ফুৰা। চিনেমা হল, সোণাপুৰ ৰিজৰ্ট, দীঘলী পুখুৰী আদি ঠাইত “এক মে অউৰ এক তু, তোমাৰ মৰমে মোৰ… বুকু কৰিলে জুৰ, বুম্মাৰিল্লো প্ৰভৃতি গান গাই নাচি ফুৰে।\nটেক ১২: এখন পুৰণি হস্পিতেল। তোৰণ খন প্ৰায় জহি খহি গৈছে। দীপু কুমাৰে খুব দমত ভিতৰ সোমাই যায়। কৰ্তব্যৰতা নাৰ্চ মিথালী, হিমাদ্ৰীহঁতে\nহেনচু আপা দুটাক দেখি চিটৰ পৰা উঠি আহে। কুমাৰে ৰজনীকান্ত স্টাইলত চানগ্লাছ খুলি পকেটত ভৰাই মিথালীক সোধে,- “ হোৱেৰ ইজ দা ডক?”\n“চাৰৰ ৰূমত চাৰ” – কুমাৰৰ মটীয়া দুচকুত চকু দি মিথালীৰ থোকাথোকি উত্তৰ।\n“থেংকছ বেইব”- বুলি দুয়ো সোমাই যায়।\nভিতৰত বুঢ়া ডাক্তৰ পাৰ্থ প্ৰতীম ডাঙৰীয়াই হাতত ফাউণ্টৈইন পেইন লৈ মোবাইলত কিবা কিবি লিখি থকা দেখা যায়। দীপু-কুমাৰ সন্মুখত বহাৰ লগে লগে ডাক্তৰে প্ৰথমে দুটা চকু আৰু তাৰ পিছত এটা চকু ৰে দীপুক আৰু এটা চকুৰে কুমাৰক চাই চাই কয়,-“আনবিলিভেবল। ইমান একে দেখিবলৈ তোমালোক। একে নাক, একে মুখ, একে চুলি।।। মাত্ৰ চকুৰ ৰং বেলেগ। তুমি মটীয়া চকু, কি নাম? আৰু তুমি ক’লা চকু তোমাৰ কি নাম? মোৰ যদি ভুল হোৱা নাই তেন্তে তোমালোক নিশ্চয়কৈ মহন্তৰ ল’ৰা হ’বই লাগিব। তোমালোকৰ দেউতাক মই বহুত আগৰে পৰা চিনি পাওঁ। কিন্তু,তোমালোক কেনেকৈ লগ হ’লা বাৰু??মই জনাত তো……!”\nতেতিয়া দীপু কুমাৰে জানিবলৈ বিচাৰে আজিৰ পৰা আঠাইছ বছৰ আগৰ সেই অভিশপ্ত ৰাতিটোৰ কথা যিদিনা তিনিদিনীয়া কুমাৰক হস্পিতেলৰ বিছনাৰ পৰা উঠাই নিয়া হৈছিল। সেইদিনা কোন আছিল ডিউটিত আৰু বাকী ডিটেইলচ। ডাঃ পাৰ্থ ই হেহোঁ নেহোঁ কৰে যে তেওঁ গাইনীৰ ডাঃ নহয়, পেথলজীৰ ডঃ। কিন্তু দীপু কুমাৰৰ পেশীবহুল শৰীৰ দেখি টেনচনতে চব বকি দিয়ে।\nআজিৰ পৰা ত্ৰিশ বছৰৰ আগতে মিঃ মহন্ত মানে দীপুহঁতৰ দেউতাক আৰু\nমিঃ চকীয়া বিজিনেছ পাৰ্টনাৰ আছিল। বিভিন্ন ধৰণৰ টকা পইচা দকা-হকা দিয়া, নিজৰ ঘৰত চিকতামি কৰা আদি কামত দুয়ো দুয়োৰে লগ আছিল। কিন্তু যেতিয়াৰ পৰা কঙ্কনা বৰমা আহিল জীৱনলৈ, মহন্ত বৰতা সলনি হৈ পৰিল। টকা পইচা হাতত নথকা হ’ল। বেয়া কাম নকৰোঁ, সদায় গা ধুম। আনকি গেঞ্জীও ধুম বুলি শপত খোৱাত মিঃ চকীয়াৰ লগত বন্ধুত্ব ভাঙি পৰিল আৰু সেই আখেজতে মিঃ চকীয়াই পানীকেঁচুৱা কুমাৰক উঠাই কৰি নিছিল আৰু পালিবৰ বাবে মাৰ্চিয়েল আৰ্ট ইচস্পেচিয়েলিস্ট হেকা লিম্বুক দি আহে চিংগাপুৰৰ চিৰিয়াখানাত ডিঙিত অজগৰ মেৰোৱা অৱস্থাত।\nফ্লেছ বেকত কাহিনী বৰ্ণিত হোৱাৰ লগে লগে সেই আগতে দেখুওৱাৰ দৰে কেঁচুৱা কোলাত তুলি লৈ দৌৰি থকা ছয়ফুটীয়া মানুহজনক দেখা যাব। লাহে লাহে মুখত পোহৰ পৰাত দেখা যাব সেয়া আন কোনো নহয়, বৰং বটানী চকীয়া হে। হেকা লিম্বুকো ডেকা ডেকা দেখা যাব মেক আপৰ জোৰত। ফ্লেছ বেক অফ, ডাঃ পাৰ্থ ভূঞা ককাই কয়,-“ তেতিয়াই চকীয়াই আগৰ কাম কাজ এৰি থৈ ঐতিহাসিক চহৰত বাস কৰিবলৈ ল’লে। বাকী এতিয়া তোমালোকৰ কথা। মই জনাখিনি ক’লোঁ। অৱ তৌ মুঝে বক্স দো।“\nটেক ১৩-১৪: দীপুক দেখা যাব লেপটপত এগৰাকী বটানী চকীয়া নামৰ মানুহৰ প্ৰ’ফাইল চেক কৰি থকা। বুঢ়া ডাক্টৰৰ কথাবোৰ বেকগ্ৰাউণ্ডত ইকো’ হৈ থাকিব। কাষতে পাহিয়ে দুকাপ কফি আনি একাপ দীপুক দি ক’ব, -“ কি নো ভাবি আছা ইমানকৈ?? তেওঁ বুঢ়া বয়সত মিছা কথা ক’বনে?”\n“ নহয় ডাৰ্লিং, মই চিওৰ হ’বলৈহে চেক কৰিছো। দেখিছা দেউতাৰ বয়সৰ\nমানুহজনৰ চুলি তুলি কালাৰ কৰি ৰঙা নীলা ৰঙৰ চোলা পিন্ধি কি চাল! কিন্তু হ’লেও মই কনফাৰ্ম যে এইজনেই সেই কালপ্ৰিট।“\n“ চোৱা। ডাঃ পাৰ্থ ককাই কৈছিল তেওঁ গা ধুই বেয়া পায়। সেইকাৰণে তেওঁ চব ফটোতে হাত দুখন সাৱটি ফটো উঠে। এনেকুৱা ফটো বহুত কম য’ত নেকি তেওঁ হাত মেলি ফটো উঠিছে। মানে He is concerned about his body odours. মানে আমি যিটো দূৰ্গন্ধ বুলি কওঁ। আকৌ look at this recent post. তেওঁ এইটোত কৈছে তেওঁৰ দিনৰ বলীউড হিৰো’বোৰে ফুল চুৱেটাৰ পিন্ধিছিল। যদি তেওঁ ঋষি কাপুৰ, জীতেন্দ্ৰৰ যুগৰ মানুহৰ নহয়, তেন্তে কিয় ক’ব তেনেকৈ! নিশ্চিত ভাৱে তেওঁৰ বয়স চল্লিছ বিয়াল্লিছ নহয়। It must be around 60.”\nহেকা লিম্বুক দেখা যাব এটা বিল্ডিঙৰ চাদত। কাষত কুমাৰ আৰু সাগৰিকা। হেকাই কাৰোবাক ফোনতেই কৈ থাকিব,- “নহয় নহয়। তহঁতে এতিয়াই একো কৰিব নালাগে। তহঁত জাষ্ট ৰেডী হৈ থাকিবি। চকীয়াৰ গেং টো দেখাত উজুটিত পৰি মৰা হ’লেও সিহঁতৰ মাজত কেইটামান বৰ কেজেং মাল আছে। বিশেষকৈ সেই অৰ্গেনিক অৰ্জুন নে ভীম টো। অ অ। আমাৰ মানুহ নেক্সট ৱিকত গৈ আছে।”\nফোনটো কাটি এবাৰ কুমাৰক আৰু এবাৰ সাগৰিকালৈ চাই চিন্তিত ভাৱত নাকৰ পৰা কিবা উলিয়াই উলিয়াই কয়, -“মই সঁচাই সুখী আজি যে তই নিজৰ পৰিয়াল বিচাৰি পালি। মই আচলতে তোৰ আৰু তেওঁলোকৰ সুৰক্ষাৰ স্বাৰ্থতে ইমান দিনে যাব দিয়া নাছিলো। পিছে এতিয়া সময় হৈ গৈছে। সময় হৈ গৈছে তোৰ প্ৰতিশোধ লোৱাৰ। জীৱনৰ আঠাইছটি বছৰ তোক মই ডাঙৰ কৰিলোঁ নিজৰ ল’ৰা হিচাপে। তোক হিং চুন মাৰ্চিয়েল আৰ্ট পৰ্যন্ত শিকালো। আশাকৰোঁ তাৰ মৰ্যাদা ৰাখিবি। চকীয়াক ধৰিবি কিন্তু তপকাই নিদিবি। হাজাৰ হ’লেও তোৰ বেয়া বিচৰা নাছিল সি। হিংসাতহে কৰিছিল। যা বেটা, বহু জনী বৰ ঠৌগা লাগছি। পিছত লৈ আনবি যা।”\nহেকা লিম্বুৰ পৰা আশীৰ্বাদ লৈ দুয়ো ঘূৰি দিয়ে। কেমেৰাত শ্লৌ মোচনত কূমাৰৰ ওঁঠৰ কাষৰ মিচিকিয়া হাঁহিটোক সাগৰিকাই চাই থকাত কেমেৰা অফ হয়।\nটেক ১৫: তেজপুৰৰ চিত্ৰলেখা উদ্যান। পকী কৰি থোৱা শ্লাইড খেলাটোত টিলাটোৰ ওপৰৰ পৰা এজন মানুহ চুচৰি আহি তলত ৰয়হি। ওচৰতে থকা চেলা টাইপ মানুহ এটাই কাণে কাণে কিবা কোৱাত মানুহ জন থিয় হৈ পেণ্টটো জোকাৰে। এইবাৰ কেমেৰা ফকাছ হয় মুখলৈ। কুটিল হাঁহি এটাৰে এয়াই হ’ল চকীয়া – দি চিকটা।\nটেক ১৬-১৮: মাৰ্চিয়েল আৰ্ট মাষ্টাৰ বিজয়ৰ স্কুল। টকলা মূৰটোৰে আগদাঁত নোহোৱা চেভেন ডান ব্লেক বেল্ট বিজয় মাষ্টৰক দেখিলেই সৰু সৰু ল’ৰা লুৰীবোৰৰ কাপোৰতে সৰুবিধ যাওঁ যাওঁ অৱস্থা হয়। আবেলি সময়, বিজয় মাষ্টৰে লগত সোহাঁত স্বৰূপ চাও মিনক লৈ সৰু স্কুল খনৰ ক্লাছবোৰ ঠিকমতে হৈছে নে নাই খবৰ লৈ ফুৰে। চহৰৰ উপকণ্ঠ অঞ্চলত অৱস্থিত কাৰাটে স্কুল খনৰ প্ৰপাইৰেটৰো তেৱেঁই। হওঁতে খৰচ পাতিৰ বাবে এজনা কুৱেইটী শ্বেখ আছে পিছে তেওঁৰ অবৰ্তমানত চাও মিন আৰু হেড মাষ্টৰেই সৰ্বেসৰ্বা। হঠাৎ এজন ল’ৰা দৌৰি আহি তেওঁক অভিবাদন কৰি ক’ব,- “ চাৰ, গুৱাহাটীৰ পাৰ্টিটো আহি পাইছে। এতিয়াই আমি সাজু হ’ব লাগিব নে অলপ ৰ’ম?”\n“ সেঃ সেঃ সেঃ। বৰ ভাল কথা। সিহঁতক গেষ্ট হাউচত লৈ যা। I am coming.” -টকলা মূৰটোত হাত ফুৰাই ফুৰাই ১২০ পাণ চোবাই চোবাই কেৰাটে মাস্টৰৰ উত্তৰ।\nএটা পুৰণি অসমীয়া বাংলো, বাৰাণ্ডাত কাঠৰ মজিয়াত চাহৰ টেবুল। ওপৰত\nচাহৰ কাপ প্লেট, মেৰী বিস্কুটৰ টেমা আদিৰ পৰা লাহে লাহে কেমেৰা ওপৰলৈ উঠাত দেখা যাব চাৰিওকাষে বহি থকা মানুহ বোৰক। দীপু- কুমাৰ, দেউতাক মহন্ত, হেকা লিম্বু, চাও মিন আৰু মাস্টৰ বিজয়ৰ মুখত কেমেৰা ফ’কাছ হ’ব।\n“চাওক মিঃ হেকা, মই কোনো খুন খাৰাবা বিচৰা নাই। জাষ্ট তেওঁক লগ পাবৰ হে বিচাৰিছো। সুধিব খুজিছোঁ যে কোনো মতাই যদি নিজৰ পত্নীৰ কথা মতে সদায় গা ধুলেই, বা সপ্তাহত এদিন গেঞ্জী, মাইনা পেণ্ট ধুলেই। তাতে তেওঁৰ কি ইমান ডাঙৰ পাপ হ’ল নেকি যে তেওঁৰ সদ্য জন্ম পোৱা বাচ্ছাকেই উঠাই লৈ যাব! বিয়াৰ আগতে কোনো বেচেলৰ আপাই জীৱনত আঠুৱা, বিছনা চাদৰ নোধোৱে। কিন্তু বিয়াৰ পিছত তেওঁ সেইবোৰ কৰিবলৈ বাধ্য। মোৰ বন্ধুত্বৰ তেওঁ এনেকুৱা শাস্তি দিলে মোক!!!”- দীপুৰ দেউতাক মহন্ত বৰতাই থোকাথোকি মাতেৰে ক’লে।\n“ কিন্তু দেউতা, চকীয়া চিকটাই যে তাকেই বিচাৰিছে! আমি চোৰাং চোৱাৰ পৰা পোৱা বাতৰি মতে চকীয়াই চিকটাৰো চিকটা আইডিয়া উলিয়াই লৈ কিবা কিবি লিখিছে আৰু সেইবোৰ ফেচবুকত মেলি দি মানুহৰ মাজত লেতেৰামি, চিকটামি বঢ়াইছে। মই কিবা কিবি কৰি হেকাৰ লগাই তাৰে কেইটামান ভাইৰেল বনাই দিছোঁ যাতে তেওঁ আকৌ সেইবোৰ চুৰি হোৱাৰ ভয়ত লিখিবলৈ বন্ধ কৰি দিয়ে।\nকিন্তু কেনেবাকৈ চকীয়াই আমি থকা ঠাইৰ কথা গম পাই পাঁচটা মানুহ পঠাই দিছিল। দীপুও আছিল বুলিহে আমি দুয়ো সিহঁতক হৰুৱালো”।- কুমাৰৰ কথা শুনি সকলো চিন্তিত হৈ পৰে।\n“বাৰু, এতিয়া মোৰ লগত আহক। আমাৰ একাডেমী দেখুৱাই আনো” – চাও মিনে সকলোকে মাৰ্চিয়েল আৰ্ট একাডেমীৰ চাৰিওফালে লৈ যায়। কিছু দূৰত থকা ছোৱালী স্কোৱাডত দেখে পাহিয়েও পৰিস্মিতা, চুইতলানা, জিমী আদি সকলোৰে লগত ফুল জোশত প্ৰেক্টিছ কৰি আছে। মহন্ত বৰতাক দেখি কিহৰ ওৰণি ল’ব বুজি নাপাই ককালৰ বেল্ট ডালৰেই এটা মূৰ ওলোটাই আনি মূৰত ওলমাই লয়।\nদীপুৱেও লাজতে তলমূৰ কৰাত লাইট এবাৰ তাৰ চকু, এবাৰ তাইৰ চকু কৰি কৰি গানৰ চিকুৱেন্সত যায়। কিবা কিবি গান গাই ফুচ ফুচ ফাচ……\nটেক ১৯ -২১: গান শেষ হওঁ হওঁ হওঁতেই গোটেই স্কুলখন আগুৰি লয় কিছুমান ক’লা ক’লা কাপোৰ পিন্ধা লিং লাং চেহেৰাৰ মানুহে। ‘ইয়া আন্না মাৰিল্লাহা’-বুলি দৌৰি অহা কেটেং মেটেং কপালত গুটি থকা মানুহ এটাই লীডত থাকে।\nঘটনাৰ আকস্মিকতাত হতভম্ব হ’লেও চাও মিন হঁতে ধৈৰ্য্য নেহেৰুৱাই অসমীয়া ভাষাত প্ৰখ্যাত শব্দটোত সকলোকে ৰেডী হ’বলৈ মাতে। লিডাৰৰ মাত শুনি সকলোৱে পজিচন লয় আৰু ঘমাচান লড়াই চুৰু। উৰি উৰি মাৰা কিক, হাতেৰে মৰা খকৰা মুকুতি, ৰছীৰ ওপৰত খোজ কাঢ়ি কাঢ়ি বাঁহৰ আগেৰে চকুত মাৰা চিৰিপনি কোব ইত্যাদি ইত্যাদি ডিজাইন ডিজাইন অসমীয়া মাৰ-ধৰেৰে চাও মিনৰ টীমে লীড লয়। ছোৱালী ব্ৰিগেডে পাহিৰ লীডাৰশ্বিপত নখেৰে আচোৰা, দাঁতেৰে কামোৰা, ফ্লেছ লগাই চেলফি মাৰা আদি কূটনৈতিক ৰণ কৰে।\nবিপক্ষৰ অৰ্জুনো পিছ পৰি নাথাকে। কুটু কুটু দিয়া, নাকত আঙুলি ভৰাই দিয়া আদি নতুন নতুন টেকনিকৰ যুদ্ধত লাহে লাহে আগুৱাই আহে মেইন ঘৰটোলৈ।\n“বিজয় মাষ্টৰ ক’ত?? এনেকুৱা বিপদৰ সময়ত তেওঁ কলৈ গ’ল??” – চাওমিনে চিঞৰি চিঞৰি কুমাৰক সোধে। হেকাই ইফালে দৰ্জাৰ ফাকেৰে কয়,- “ ৰঞ’বা ৰঞ’বা।। বিজয়ৰ স্পেচিয়েল ব্ৰিগেড আহি আছে। ধৈৰ্য্য ধৰা”।\nএইখিনিতে দেখা যাব এটা সম্পূৰ্ণ সাত্বিক পৰিবেশত বিজয় মাস্টৰ, দীপু আৰু সাগৰিকাক। লগত কেইজনমান থাংগাবলীৰ গ্ৰুপৰ নিচিনা মস্ত মস্ত মানুহ। এটি অত্যাধুনিক পৰীক্ষাগাৰত এটা জাৰত থকা বুটাম এটা টিপাত কেইটামান বাতি ওলাই আহে। তাত দেখা যায় ঝালমুৰি, জ্বলা চানা, ম’ম’, ভূজিয়া, নিমকি আদি। মাষ্টৰ বিজয়ে কয়,- “ আমি সকলোৱে অনতিপলমে এইগোটেইখিনি খাব লাগিব। নহ’লে আমি যি প্লেনিং কৰিছোঁ ফেইল হ’ব লাগিলে এই ধৰ্মযুদ্ধত আমি হাৰিম। চকীয়াৰ জয় হ’ব। এতিয়াই এইবোৰ শেষ কৰা আৰু চেলফত থকা গেছ মাস্ক পিন্ধি লোৱাহঁক”। কেমেৰা লাহে লাহে শেষ হৈ পৰা বাতিবোৰত ফ’কাছ হ’ব।\nটেক ২২-২৫: বাহিৰত চোতালত ঘমাচান মাৰা মাৰি লাগি থাকিব। চৰ, ঘোচা, লাঠ আদিৰ ওপৰিও কাৰাটে কূম্ফু স্টাইলত মাৰামাৰি চলি থাকিব। আকাশত এখন হেলিকপ্টাৰ উৰি থকা দেখা যাব য’ৰ পৰা মিঃ চিকটা চকীয়াই দীঘল বাঁহৰ চুঙা এটাৰ মূৰত আইনা লগাই বাইনোকুলাৰ বনাই চাই থাকিব। লাহে লাহে চাওৰ দল পৰি আহিব অৰ্জুনৰ কুটু কুটুৰ উৎপাতত থাকিব নোৱাৰি। ছোৱালী ব্ৰিগেডৰো দম পৰি আহিল যেন। হেলিকপ্টাৰত উঠি থকা চকীয়াৰ মুখলৈ কেমেৰা ঝুম হোৱাত তেওঁৰ মুখত এটি কুটিল হাঁহি দেখিবলৈ পোৱা যাব।\nএইবাৰ কুমাৰ আহি অৰ্জুনৰ লগত হাই হুই ফাই ফুই কৰি জেকী চান স্টাইলত ফাইটিং কৰিবলৈ ধৰে। অৰ্জুনে পাত্তা নাপাই নিজৰ দলৰ বৰডেকা টাকলুক আগবঢ়াই দিয়ে। বৰ ডেকা টাকলুৱে দৌৰি দৌৰি স্পিড বঢ়াই ঘূৰিবলৈ ধৰে শক্তিমান মাফিক, আৰু তেনেকৈয়ে ঘূৰি ঘূৰি আহি থাকোঁতে ৰাস্তাৰ দুয়োকাষে যিমান মানুহ আছে সকলোকে মহতিয়াই লৈ আহে। পাহি আৰু দুজনী মান ইনজিউৰড হৈ বাৰাণ্ডাত ৰেষ্ট ল’বলৈ যায়। টাকলু আহি আহি কুমাৰৰ সন্মূখ পাওঁতেই কুমাৰে চেগ বুজি এনে এটা ঘোঁচা মাৰে যে টাকলু পূৰা শ্ল মোচনত চাউথৰ স্টাইলত ধূলি বালি উৰুৱাই উৰিগৈ দূৰৰ দমকলৰ পাৰত পৰে। ওপৰৰ কাপোৰ মেলি দিয়া ৰছীডালৰপৰা দুটামান শালিকা উৰি যায়।\nএইবাৰ অৰ্জুনে ’ইয়াল্লা মাৰাল্লা, কাটি কাটি গাহৰিক খুৱাবল্লা’ বুলি হুংকাৰ দি দুগুণ জোশেৰে আৰু নতুন নতুন মানুহ লৈ আহি কুমাৰক চাৰিওদিশৰ পৰা আক্ৰমণ কৰে। কুমাৰেও ফুল দমত চামনা কৰে আৰু ধৰ্মেন্দ্ৰ স্টাইলত সকলোকে দাঙি দাঙি দলিয়াই পেলাই দিয়ে। কোনোবাপৰে গোৱৰৰ গাঁতত, কোনোবাটো আকৌ চাইকেল ষ্টেণ্ডত, গাড়ীৰ ওপৰত এনেকৈ ফাইটিং চলি থাকে। এইবাৰ খোদ অৰ্জুনে দৌৰি আহি কুমাৰক পিছফালৰ পৰা ধৰি লৈ এনেকৈ কুটু কুটু দিবলৈ ধৰে যে কুমাৰ মাটিত বাগৰি পৰে। লগে লগে বাকীবোৰেও আহি কুমাৰৰ ওপৰত জপিয়াই পৰে আৰু কুটুকুটু দিয়া, নাকৰ পৰা খুঁকৰি উলিয়াই তাৰেই মুখত জবৰদস্তি ভৰাই দিয়া এইবোৰ অত্যাচাৰ কৰে। লেবেজান হৈ কুমাৰে চিঞৰে, -“দীপুওওওওওওওও… তইক’অঅঅঅত?”\nটেক ২৬ : কেমেৰা এইবাৰ ফ’কাছ হ’ব মূল ঘৰটোৰ পিনে। চাৰিওপিনে এটা আচৰিত ধৰণৰ গুমগুমণিয়ে গ্ৰাস কৰি আনিব যেন। যেয়ে য’তে আছে\nতাতেই বুজিবলৈ চেষ্টা কৰিব কি এয়া! ভূমিকম্পৰ দৰে মাটিৰ ওপৰৰ বালিকণাবোৰ কঁপিবলৈ ধৰিব। হঠাৎ মূল ঘৰটোৰ দুৱাৰখন খুলিব আৰু টকলা মাস্টৰ বিজয়, দীপু, সাগৰিকাই লীড লোৱা অৱস্থাত গোটেই দস্যু চেহেৰাৰ দলটোৱে দৌৰি ওলাই আহিব মুখত মাক্স লগাই। সাগৰিকাই এফালে কুমাৰ, চাও, পাহিৰ পাৰ্টি হঁতক ঘৰৰ ভিতৰলৈ লৈ যাব আৰু In the mean time দীপুহঁতেও গোটেই চোতাল খন এনেদৰে বেঢ়ি ধৰিব যাতে কোনেও পলাবলৈ নোৱাৰে। অলপ আগতে খোৱা ঝালমুৰি, ম’ম’, ভূজিয়া, জ্বলা চানাবোৰে নিজৰ নিজৰ ইফেক্ট দেখাবলৈ আৰম্ভ কৰে আৰু চাওঁতে চাওঁতে গোটেই চোতাল খনৰেই বাতাবৰণ প্ৰদূষিত হৈ পৰে। অৰ্জুনৰ\nসাংগো পাংগোবোৰে উশাহ ল’বলৈও কষ্ট পায়। এইবাৰ গেছ মাক্সৰ আঁৰৰপৰাই বিজয় মাস্টৰে চিঞৰে, “আক্ৰমণ”…. সাগৰিকা, দীপুৰ দল জপিয়াই পৰে অৰ্জুনৰ দলৰ ওপৰত। অৰ্জুনৰ দল ইতিমধ্যে ফ্ৰেছ অক্সিজেনৰ অভাৱত ঢেলপুঙা দিওঁ দিওঁ হয়। গতিকে দীপুহঁতে বেছি কষ্ট কৰিব লগীয়া নহয়। গোটেই চোতাল জুৰি মানুহবোৰ গোন্ধত অচেতন হৈ পৰি থাকে। এইবাৰ কেমেৰা লাহে লাহে ওপৰলৈ উঠি গৈ গৈ চকীয়াৰ বাইনোকুলাৰত মিলি যায়।\nটেক ২৭: চকীয়াই হেলিকপ্টাৰ চলোৱা পাইলটক কিবা কয় আৰু হেলিকপ্টাৰ লাহে লাহে তললৈ নামি আহি লেণ্ডিং কৰে। ঘৰৰ ভিতৰৰ পৰা\nমহন্ত বৰতা, হেকা প্ৰমূখ্যে বাকীবোৰো ওলাই আহে আৰু হেলিকপ্টাৰৰপৰা চিকটা চকীয়া। ছয়ফুট ওখ, চকুত প্ৰগ্ৰেছিভ গ্লাচেৰে চকীয়াই আহি মহন্ত বৰতাক কয়,- “তুমি জিকিলা। মই হাৰিলোঁ। ভাবিছিলোঁ গোটেই জীৱন চিকটামি কৰিম বুলি, কিন্তু আজি তোমাৰ ল’ৰাহঁতে যি কৰিলে তাৰ তুলনাত মোৰ চিকটামিয়ে কোনো পাত্তাই নাপায়। কোনো ধৰণৰ অস্ত্ৰ শস্ত্ৰ নোহোৱাকৈ, কোনো ধৰণৰ পৰীক্ষা গাৰ নোহোৱাকৈও যে অৰ্গেনিক কেমিকেল ৱাৰ জিকিব পাৰি সেয়া মই আজিহে বুজিলোঁ। ধন্য ধন্য। মোক ক্ষমা কৰিবা। বৰ অন্যায় কৰিলোঁ তোমাক। দীপু, কুমাৰ তোমালোকেও তাৱৈয়েৰাক মাফ কৰি দিবা”।\n“ মাফ খুজি তুমি মোৰ বন্ধুত্বক অপমান নকৰিবা বন্ধু। পাৰিলে সপৰিয়ালে দীপু- পাহি আৰু কুমাৰ- সাগৰিকাৰ বিয়ালৈ আহিবা”-মহন্ত বৰতাই এনেকৈ কৈ চকীয়াক আঁকোৱালি ল’বলৈ আহে। চকীয়ায়ো হাত মেলি ধৰিবলৈ যায়। তেওঁৰ গা নোধোৱা গাৰ পৰা এক্স পাৰফিউমৰ গোন্ধ বিয়পি পৰে। চবেই কয়, -“অঅঅঅ, এক্স ইফেক্ট”। হাঃ হাঃ হাঃ হাঃ\nসমস্বৰে হাঁহিৰ মাজত THE END হয়।\n« ধৈ জিন্দেগী – বৰ্ণালী আম্ফি মান্তা\nবজাৰ: অলকেশ ভাগৱতী »\nএকদম সুৰজ বৰজাত্যৰ চিনেমা চোৱাৰ দৰে লাগিল।\nঅশেষ ধন্যবাদ জনালো দাদা।\nবিনাদ্বিধাই স্বিকাৰ কৰিছোঁ যে এনে উন্নত স্ক্ৰীপ লিখা টো সহজ নহয়। দিঘলীয়া হৈছে, কিন্তু সুন্দৰ হৈছে । আৰু ইয়াক পিক্চাৰাইজ কৰি ৰিলজ দিবপৰা স্ক্ৰীপ হৈছে। এই ধাৰা ভৱিষ্যতলৈও আশা কৰিলোঁ। 👌🏾👌🏾👌🏾👌🏾👌🏾👌🏾👌🏾👍🏽👍🏽👍🏽👍🏽👍🏽\nঅশেষ ধন্যবাদ জনালো দাদা। দীঘলীয়া হ’ল অলপ। তথাপি যে ধৈৰ্য্য ধৰি পঢ়িলে তাৰ কাৰণে বহুত ধন্যবাদ।\nচুপাৰ হিট চিনেমা । মজ্জা লাগিল\nঅশেষ ধন্যবাদ জনালো বা।\nদীঘলীয়া হলেও সাংঘাতিক ভাল চিনেমা এখন চালো ।\nবহুত বহুত ধন্যবাদ থাকিল।দীঘলীয়া হৈছে অলপ।\nইমান সুন্দৰ কাহিনীৰ চিনেমা হিট নহৈ পাৰেনে বাৰু। অতি সোনকালে আৰু এখন আশা কৰিলোঁ।\nতোমাক বহুত ধন্যবাদ অনুৰূপ।\nভাল লাগিল..অলপ দীঘলীয়া যদিও আমনি নালাগিল অলপো ..


ৰিজাল্ট - বিৰিয়া Biriyaa\nআগৰ কথাখিনিত পৰীক্ষাৰ ৰিজাল্ট, জীৱনৰ সফলতা আৰু সামাজিক দায়বদ্ধতাৰ কথা লিখিছিলোঁ। কিন্তু পৰীক্ষাত ভাল ৰিজাল্ট কৰিব নোৱাৰা বা বিফল হোৱা ছাত্র ছাত্ৰীৰ কথা আলোচনা নকৰাকৈয়ে ৰৈ যায়। এই সংখাটোও কম নহয়।\nজনসংখ্যা বৃদ্ধিৰ লগে লগে নিবনুৱা সমস্যাই ভয়ংকৰ ৰূপ লৈছে। তাৰ বিপৰীতে চৰকাৰী চাকৰিৰ সুবিধা কম। অসমৰ ছবিখন আৰু বেছি হতাশজনক। ডাঙৰ উদ্যোগ আদিও নাই। গতিকে যি আছে, তাতেই আত্মনিয়োগ কৰিব লাগিব। কৃষি, মীন পালন, উদ্যান শস্য, কুকুৰা বা গাহৰি পালন আদিত প্ৰচুৰ সম্ভাৱনা আছে।\nনিৰ্মাণ কাৰ্য্যৰ সৈতে জড়িত বিভিন্ন সুবিধা আছে। সুখৰ কথা যে, এতিয়া বহুত শিক্ষিত নিবনুৱাই এনেবোৰ কামত হাত দিছে। এনেকি পিঠা-লাড়ু, আচাৰ আদি বিক্ৰী কৰিও কিছুমানে ভাল উপাৰ্জন কৰিছে । ঘৰৰ কাষতে সৰি থকা বিভিন্ন ফলমূল আদিৰো মূল্য আছে । তাক ব্যৱহাৰ কৰিব জানিব লাগিব ।\nআমাৰ ৰাইজৰো কিছু কৰণীয় আছে। নিবনুৱা সকলক উৎসাহ যোগাব লাগিব। সহায় কৰিব লাগিবক। আজিকালি ইণ্টাৰনেটতো এনেকুৱা জীৱিকাৰ কথা পোৱা যায়। কিছুমান অনুষ্ঠানেও দিহা পৰামৰ্শ দিয়ে। খবৰ ল’ব লাগিব। আটাইতকৈ ডাঙৰ দায়িত্ব চৰকাৰৰ। চৰকাৰী আৰ্থিক সাহায্য দিয়াৰ ব্যৱস্থা কৰি তেওঁলোকক আকৰ্ষিত কৰিব পাৰিব লাগিব। ধনাত্মক চিন্তাইহে আমাক প্ৰগতি দিব।\nPrevious জাতীয় মহানায়ক শুক্লধ্বজ\nNext বান্দৰ অদৰকাৰী প্ৰাণী? বান্দৰক খাদ্য যোগানৰ কথা ভাবিব কোনে?\nজন গণ মন অধিনায়ক?\nছাৰ্জিকেল ষ্ট্রাইক- এটা সাময়িক ‘পেইন কিলাৰ’\nৰ ক্তি ম গো স্বা মী2বছৰ ago


কে এই শাহেদ? কে এই শাহেদ? – Sandhani TV\nবুধবার, ১২ অগাস্ট ২০২০, ০৯:৫২ পূর্বাহ্ন


ভূমিপুত্ৰ কোন? সদনত দেৱব্ৰত শইকীয়া আৰু কমলাক্ষ দে পুৰুকায়স্থক এজাউৰি দিলে মন্ত্ৰী পীয়ুষ হাজৰিকাই who-is-son-of-soil-minister-pijush-hazarika-asked-questions-to-congress-party-tvbiju-hb– News18 assam\nভূমিপুত্ৰ কোন? সদনত দেৱব্ৰত শইকীয়া আৰু কমলাক্ষ দে পুৰুকায়স্থক এজাউৰি দিলে মন্ত্ৰী পীয়ুষ হাজৰিকাই\n“আমাৰ চৰকাৰে ভূমিপুত্ৰৰ হৈ কাম কৰিবলৈ প্ৰতিশ্ৰুতিবদ্ধ ৷ সেয়ে নতুন বিভাগ খোলা হৈছে ৷”- পীয়ুষ হাজৰিকা ৷\nখিলঞ্জীয়া আৰু জনজাতীয় বিশ্বাস আৰু সংস্কৃতি নামৰ নতুন বিভাগটোৰ প্ৰসংগত সোমবাৰে অসম বিধানসভাৰ মজিয়াত বিৰোধী কংগ্ৰেছে ভূমিপুত্ৰ কোন বুলি প্ৰশ্ন কৰে ৷ কিন্তু ইয়াৰ যথোচিত উত্তৰো সদনৰ মজিয়াত দিয়ে সংসদীয় পৰিক্ৰমা মন্ত্ৰী পীয়ুষ হাজৰিকাই ৷\nখিলঞ্জীয়া আৰু জনজাতীয় বিশ্বাস আৰু সংস্কৃতি নামৰ নতুন বিভাগটোৰ জৰিয়তে চৰকাৰে ভূমিপুত্ৰসকলৰ কৃষ্টি-সংস্কৃতি সংৰক্ষণ কৰিব বুলি এনেদৰে সদনত স্পষ্ট কৰি দিয়ে সংসদীয় পৰিক্ৰমা মন্ত্ৰী পীয়ুষ হাজৰিকাই ৷ UPPLৰ বিধায়ক লৰেন্স ইছলাৰীৰ প্ৰশ্নৰ উত্তৰত এনেদৰে মন্ত্ৰী পীয়ুষে কোৱাৰ পিছতে সদনত ভূমিপুত্ৰ কোন বুলি পৰিপূৰক প্ৰশ্ন কৰে বিৰোধী দলপতি দেৱব্ৰত শইকীয়াই ৷\nবিৰোধী দলপতিৰ উত্তৰত মন্ত্ৰী পীয়ুষ হাজৰিকাই ভূমিপুত্ৰ কোন বুলি প্ৰশ্ন কৰি ভূমিপুত্ৰসকলক অপমান নকৰিব বুলি আহ্বান কৰে ৷ কিন্তু বহি নাথাকিল বৰাকৰ বিধায়ক কমলাক্ষ দে পুৰুকায়স্থ ৷ ভূমিপুত্ৰ কোন তাক স্পষ্ট কৰিবলৈ দাবী জনাই কমলাক্ষই ৷\nকমলাক্ষৰ প্ৰশ্নৰ উত্তৰ দিবলৈ গৈ মন্ত্ৰী পীয়ুষ হাজৰিকাই ভালকৈ এজাউৰি দিলে বৰাকৰ বিধায়কজনক ৷ পীয়ুষ হাজৰিকাই ক'লে- “ভূমিপুত্ৰ কোন কোন বুলি ভূমিপুত্ৰ বড়ো, কাৰ্বি, ৰাভা, মিছিং আদিক সদায় কিয় অপমান কৰে? আপোনালোকে সদায় অসমীয়াৰ বিৰুদ্ধে কথা কয় ৷ অসমীয়াৰ বিৰুদ্ধে, ভূমিপুত্ৰৰ বিৰুদ্ধে কথা কোৱা আৰু অপমান কৰাটো নচলিব৷ সেই মানসিকতা এৰক আপোনালোকে ৷”\nবিৰোধী কংগ্ৰেছে ভূমিপুত্ৰকলৈ প্ৰশ্ন কৰাত সততে সদনত মৌনহৈ থকা মৰিগাঁৱৰ বিধায়ক ৰমাকান্ত দেউৰী উত্তেজিত হৈ উঠে ৷ ৰমাকান্তই ক'লে- “কিয় লাগে ভূমিপুত্ৰৰ সংজ্ঞা? সদনত ভূমিপুত্ৰ কোন বুলি আমাক কিয় অপমান কৰিব?”\nঅৱশ্যে শেষত অধ্যক্ষৰ হস্তক্ষেপত বিষয়টোক লৈ সৃষ্টি হোৱা উত্তেজনা সাম কাটে।\nAssam AssemblyDebabrat SaikiaPijush HazarikaSon of Soil


বিষ্ণু খাৰঘৰীয়া - অসমীয়া ৱিকিপিডিয়া\nৰাষ্ট্ৰীয় চলচ্চিত্ৰ বঁটা (১৯৯৫, ২০১২)\nজীৱনজোৰা সাধনাৰ বঁটা(২০১২)\nবিষ্ণু খাৰঘৰীয়া (ইংৰাজী: Bishnu Khargharia, জন্ম-১৯৪৬) হৈছে অসমীয়া চলচ্চিত্ৰ জগতৰ এগৰাকী অভিনেতা। নাটকৰ জৰিয়তে অভিনয় জীৱন আৰম্ভ কৰা বিষ্ণু খাৰঘৰীয়াই ১৯৭১ চনত চিনেমাৰ জগতখনত প্ৰৱেশ কৰে৷ তেখেতৰ প্ৰথমখন চিনেমা আছিল সমৰেন্দ্ৰ নাৰায়ণ দেৱৰ পৰিচালনাত অৰণ্য ৷ ২০২১ বৰ্ষত তেখেতে অভিনয়-জীৱনত সোণালী জয়ন্তী স্পৰ্শ কৰে৷ জাহ্নু বৰুৱা, মুনীন বৰুৱাকে ধৰি বহুকেইগৰাকী প্ৰতিষ্ঠিত চলচ্চিত্ৰকাৰৰ ছবিত মননশীল অভিনয় কৰি সুখ্যাতি অৰ্জন কৰা অভিনেতাজনে বিগত পাঁচ দশকত ত্ৰিশতকৈও অধিকসংখ্যক ছবিত অভিনয় কৰিছে৷ সাগৰলৈ বহুদূৰ, বান্ধোন, কণিকাৰ ৰামধেনু, আজান ফকীৰ চাহেব, ফিৰিঙতি হৈছে তেখেতৰ কেইখনমান গুৰুত্বপূৰ্ণ চলচ্চিত্ৰকৰ্ম৷ ১৯৯৫ আৰু ২০১২ চনত তেখেতে ৰাষ্ট্ৰীয় চলচ্চিত্ৰ বঁটা লাভ কৰে৷ ২০১২ চনত তেখেতক প্ৰাগ চিনে বঁটা-প্ৰদান অনুষ্ঠানত জীৱনজোৰা সাধনাৰ বঁটাৰে সন্মানীত কৰা হয়৷\n2.1 অসমীয়া চলচ্চিত্ৰত অভিনয়\n১৯৪৬ চনৰ ডিব্ৰুগড়ৰ আমোলাপট্টিত বিষ্ণু খাৰঘৰীয়াৰ জন্ম হৈছিল৷ পিতৃ আছিল ভুৱন চন্দ্ৰ খাৰঘৰীয়া আৰু মাতৃ আছিল দিব্যলতা খাৰঘৰীয়া৷ পিতৃ আছিল এগৰাকী অভিনেতা৷ তেখেতে মঞ্চৰ লগতে ৰূপালী পৰ্দাতো অভিনয় কৰিছিল৷ চলচ্চিত্ৰকাৰ ব্ৰজেন বৰুৱাৰ দ্বাৰা নিৰ্মিত ডক্তৰ বেজবৰুৱাত তেখেতে অভিনয় কৰিছিল৷ বিষ্ণু খাৰঘৰীয়াই অভিনয়ৰ প্ৰেৰণা লাভ কৰিছিল পিতৃৰ পৰাই৷\nবিষ্ণু খাৰঘৰীয়াই স্কুলীয়া জীৱনৰ পাতনি মেলে ডিব্ৰুগড়তে৷ পৰৱৰ্তী সময়ত তেখেতে ডিব্ৰুগড়ৰ কানৈ মহাবিদ্যালয়ৰ পৰা বিজ্ঞান বিভাগত স্নাতক ডিগ্ৰী লাভ কৰে৷ পঞ্চম শ্ৰেণীত পঢ়ি থকাৰ সময়তে বিষ্ণু খাৰঘৰীয়াই ডিব্ৰুগড়ৰ 'জয়শ্ৰী সংঘ'ৰ উদ্যোগত অনুষ্ঠিত হোৱা লাচিত বৰফুকন নামৰ নাটকখনত শিশু চৰিত্ৰ ৰূপায়ণ কৰে৷ ছাত্ৰাৱস্থাতেই তেখেতে ডিব্ৰুগড়ৰ নাট্যসন্ধ্যাবোৰতো অভিনয় কৰিছিল৷ ষাঠিৰ দশকত তেখেতে কাশ্মীৰ কুমাৰী নামৰ নাটকখনত প্ৰভাৱশালী অভিনয় কৰে৷ আনহাতে সত্তৰৰ দশকৰ পৰা তেখেতে অপেছাদাৰী নাট্যগোষ্ঠীৰ লগত জড়িত হৈ পৰে৷ অসমীয়া চলচ্চিত্ৰ জগতৰ আন এজন প্ৰসিদ্ধ অভিনেতা বিজু ফুকনৰ লগতো তেখেতে সেই সময়তে নাটকত অভিনয় কৰিছিল৷ \nঅসমীয়া চলচ্চিত্ৰত অভিনয়[সম্পাদনা কৰক]\nসমৰেন্দ্ৰ নাৰায়ণ দেৱৰ দ্বাৰা পৰিচালিত অসমীয়া কথাছবি অৰণ্যৰ যোগেদি বিষ্ণু খাৰঘৰীয়াৰ অভিষেক ঘটে৷ ১৯৭১ চনত মুক্তিলাভ কৰা এই ছবিখনত অসমৰ এগৰাকী পৰিচিত অভিনয়-শিল্পী বিদ্যা ৰাওৱে প্ৰথমবাৰৰ বাবে অভিনয় কৰিছিল৷ নিশাৰ চকুলো নামৰ ছবিখনত বিষ্ণু খাৰঘৰীয়াই নায়কৰ চৰিত্ৰ ৰূপায়ণ কৰিছিল৷ বৃষ্টি নামৰ চলচ্চিত্ৰত জয়ন্ত হাজৰিকা কণ্ঠদান কৰা এটি গীত সুৰাত মগন ভয়াল ৰাতিত বিষ্ণু খাৰঘৰীয়াই স্মৰণীয় প্ৰদৰ্শন আগবঢ়ায়৷ এইখন ছবিয়ে মুক্তি লাভ কৰিছিল ১৯৭৫ চনত৷ আজান ফকীৰৰ জীৱনভিত্তিক কথাছবি আজান ফকীৰ চাহেবত বিষ্ণু খাৰঘৰীয়াই কেন্দ্ৰীয় চৰিত্ৰত অৱতীৰ্ণ হয়৷ জাহ্নু বৰুৱাৰ দ্বাৰা পৰিচালিত কথাছবি 'সাগৰলৈ বহুদূৰ'ত তেখেতে এজন নাৱৰীয়াৰ চৰিত্ৰ ৰূপায়ণ কৰি দৰ্শক আৰু সমালোচকৰ পৰা ভূয়সী প্ৰশংসা অৰ্জন কৰে৷ অভিনয়ৰ বাবে তেখেতে ৰাষ্ট্ৰীয় চলচ্চিত্ৰ বঁটাত বিচাৰকৰ বিশেষ বঁটা লাভ কৰিবলৈ সক্ষম হয়৷ আনহাতে ১৯৯৬ চনত ছিংগাপুৰত অনুষ্ঠিত আন্তৰাষ্ট্ৰীয় চলচ্চিত্ৰ মহোৎসৱতো এইখন ছবিত আগবঢ়োৱা অভিনয়ৰ বাবে শ্ৰেষ্ঠ অভিনয়ৰ সন্মান লাভ কৰে৷ \nৰঞ্জিত দাসে পৰিচালনা কৰা সংস্কাৰ নামৰ ছবিখনত আগবঢ়োৱা অভিনয়ৰ বাবে বিষ্ণু খাৰঘৰীয়াই ৰাজ্যিক চলচ্চিত্ৰ প্ৰতিযোগিতাত শ্ৰেষ্ঠ অভিনেতাৰ সন্মান লাভ কৰিবলৈ সক্ষম হয়৷ অৰূপ মান্নাৰ দ্বাৰা নিৰ্দেশিত ছবি জীৱন তৃষ্ণা হৈছে অভিনেতাজনৰ আন এক উল্লেখনীয় ছবি৷ এইখন ছবিত আগবঢ়োৱা অভিনয়ৰ বাবে তেখেতে শ্ৰেষ্ঠ সহ-অভিনেতাৰ সন্মান লাভ কৰে৷ \nবিষ্ণু খাৰঘৰীয়াই নিপ বৰুৱাৰ দ্বাৰা নিৰ্মিত ছবি মণিমা নামৰ বাংলা ছবিখনতো অভিনয় কৰিছে৷ ইয়াৰ উপৰি অসমীয়া ভাষাত নিৰ্মিত বহুকেইখন ভিচিডিৰ গুৰুত্বপূৰ্ণ ছবিত তেখেতে সফল অভিনয় কৰিছে৷ \nতেখেতৰ কেইখনমান উল্লেখযোগ্য ছবি তলত তালিকাভূক্ত কৰা হৈছে\nআই ক’ত নাই\nসাগৰলৈ বহু দূৰ (১৯৯৫)\nশেষ উপহাৰ (২০০১)\nঅন্তহীন যাত্ৰা (২০০৪)\nজেতুকা পাতৰ দৰে (২০১১)\nজাতিঙ্গা ইত্যাদি (২০০৭)\nআজান ফকীৰ চাহেব (২০০৮)\nবিষ্ণু খাৰঘৰীয়াই ৰাষ্ট্ৰীয় চলচ্চিত্ৰ বঁটা ১৯৯৫ চনত আৰু ২০১২ চনত ক্ৰমে সাগৰলৈ বহু দূৰ আৰু বান্ধোন চলচ্চিত্ৰখনৰ বাবে লাভ কৰিছিল। ১৯৯৬ চনত তেখেতে ছিংগাপুৰ আন্তঃৰাষ্ট্ৰীয় চলচ্চিত্ৰ মহোৎসৱত সাগৰলৈ বহু দূৰত কৰা অভিনয়ৰ বাবে শ্ৰেষ্ঠ অভিনেতাৰ সন্মান লাভ কৰিছিল। আনহাতে ২০১২ চনৰ প্ৰাগ চিনে বঁটাৰ জীৱনজোৰা সাফল্যৰ সন্মান তেখেতে লাভ কৰিছিল। ২০১৯ চনত তেখেতে অসম চৰকাৰৰ সাংস্কৃতিক পৰিক্ৰমা বিভাগৰ পৰা বিজু ফুকন বঁটা লাভ কৰে।  ২০২০ চনত নগাঁৱৰ আনন্দৰাম ঢেকিয়াল ফুকন মহাবিদ্যালয়ে "আনন্দৰাম ঢেকিয়াল ফুকন বঁটা" প্ৰদান কৰে।\n↑ 2.0 2.1 2.2 2.3 2.4 2.5 ভাগৱতী, কমল কুমাৰ (৪ এপ্ৰিল ২০২১). "বিশিষ্ট অভিনেতা বিষ্ণু খাৰঘৰীয়া". দৈনিক অসম. দৈনিক অসম (গুৱাহাটী): পৃষ্ঠা ১৭. http://cnis.ddns.net/scripts/dainiknew.asp?id=apr0421/Page17। আহৰণ কৰা হৈছে:5April 2021.\n↑ Bishnu Kharghoria filmography\n↑ "Bishnu Kharghoria" (en ভাষাত). IMDb. https://www.imdb.com/name/nm0451440/awards। আহৰণ কৰা হৈছে: 2020-04-01.\n↑ "Biju Phukan Award Goes To Veteran Actor Bishnu Kharghoria" (en-US ভাষাত). The Sentinel. 2019-02-13. https://www.sentinelassam.com/guwahati-city/biju-phukan-award-goes-to-veteran-actor-bishnu-kharghoria/। আহৰণ কৰা হৈছে: 2020-04-01.\nইণ্টাৰনেট মুভি ডাটাবেছৰ বিষ্ণু খাৰঘৰীয়াৰ প্ৰ’ফাইল\n"https://as.wikipedia.org/w/index.php?title=বিষ্ণু_খাৰঘৰীয়া&oldid=305975"ৰ পৰা অনা হৈছে\nএই পৃষ্ঠাখন ১০ নৱেম্বৰ, ২০২১ তাৰিখে ১০:১৫ বজাত অন্তিম সংশোধন কৰা হৈছিল।


ভাৰতক প্ৰত্যাক্ৰমণ বাবে সাজু হৈছিল চিৰ বৈৰী পাকিস্তান! কিন্তু কিয়? | Asom Live 24\nপাকিস্তানে ভাৰতক ক্ষেপণাস্ত্ৰেৰে আক্ৰমণ কৰিবলৈ উদ্যত হৈও ৰৈ গৈছিল৷ কিন্তু কিয় এই আক্ৰমণৰ সিদ্ধান্ত লৈও আক্ৰমণৰ পৰা বিৰত থাকিল পাকিস্তান?\nউল্লেখ্য যে যোৱা ৯ মাৰ্চত হাৰিয়ানাৰ অম্বলাৰ পৰা লক্ষ্যভ্ৰষ্ট হৈ ভুলক্ৰমে ভাৰতৰ ব্ৰাহ্মছ ক্ষেপণাস্ত্ৰই পাকিস্তানত গৈ আঘাত কৰিছিল৷\nক্ষেপণাস্ত্ৰটো পাকিস্তানৰ পঞ্জাৱ প্ৰদেশৰ মিলান চানু চহৰত দুৰ্ঘটাগ্ৰস্ত হৈ আঘাত কৰিছিল৷ ইয়াৰ পিছতে পাকিস্তানে ইয়াৰ প্ৰত্যুত্তৰ হিচাপে ভাৰতক ক্ষেপণাস্ত্ৰেৰে প্ৰত্যাক্ৰমণ কৰাৰ সিদ্ধান্ত গ্ৰহণ কৰিছিল৷\nলগতে পঢ়ক ৭ বছৰীয়া শিশু ধৰ্ষণ আৰু হত্যাকাৰীক গুলীয়াই হত্যা অসম আৰক্ষীৰ\nএই দাবী কৰিছে মাৰ্কিন সংবাদ মাধ্যমে৷ ব্লুমবাৰ্গে দাবী কৰা অনুসৰি ব্ৰাহ্মছ ক্ষেপণাস্ত্ৰটো লক্ষ্যভ্ৰষ্ট হৈ পাকিস্তানত আঘাত কৰাৰ পিছতে পাকিস্তান বায়ু সেনাই ভাৰতক ইয়াৰ প্ৰত্যুত্তৰ দিবলৈ প্ৰস্তুত হৈছিল৷\nব্লুমবাৰ্গৰ মতে, ঘটনাটোত মিলান চানু অঞ্চলৰ কেইবাটাও ঘৰ ক্ষতিগ্ৰস্ত হৈছিল যদিও কোনো লোকৰ মৃত্যু হোৱা নাছিল। প্ৰতিবেদন অনুসৰি সেই ঘটনাৰ পিছত আন তদ্ৰূপ দুৰ্ঘটনা এৰাই চলিবলৈ আম্বলাৰ মিছাইল উৎক্ষেপণ প্ৰণালী বন্ধ কৰা হৈছিল।\nব্লুমবাৰ্গৰ প্ৰতিবেদনত লগতে দাবী কৰা হৈছে যে ভাৰতে দুয়োখন দেশৰ সেনা কমাণ্ডাৰ পৰ্যায়ৰ হটলাইন ব্যৱহাৰ কৰি পাকিস্তানক দুৰ্ঘটনাটোৰ বিষয়ে জনোৱা নাছিল। সেয়েহে পাকিস্তানী সেনাই মিছাইল-বিৰোধী আক্ৰমণৰ বাবে প্ৰস্তুতি চলাইছিল।\nলগতে পঢ়ক ঘৰত বলপূৰ্বক প্ৰৱেশেৰে সহায়িকাক ধৰ্ষণ প্ৰধান শিক্ষকৰ, আত্মহনন সহায়িকাৰ\nঅৱশেষত, পাকিস্তানী সেনাই ভাৰতৰ পৰা স্পষ্টীকৰণ লাভ কৰে। স্পষ্টীকৰণ লাভ কৰাৰ পিছতে পাকিস্তানে প্ৰত্যাক্ৰমণ কৰাৰ সিদ্ধান্ত বাতিল কৰে৷\nপাকিস্তান সেনাৰ মেজৰ জেনেৰেল বাবৰ ইফতিকাৰে দুদিনমান আগতে কৈছিল যে তেওঁলোকে ক্ৰুজ মিছাইলৰ গতিপথ ‘ট্ৰেক’ কৰি ক্ষেপণাস্ত্ৰটো হাৰিয়ানাৰ চিৰছাৰ পৰা যোৱা বুলি নিশ্চিত হৈছিল।\nইফালে ভাৰতৰ প্ৰতিৰক্ষা মন্ত্ৰী ৰাজনাথ সিঙে মঙলবাৰে সংসদত কয় যে ভাৰতীয় সেনাৰ লক্ষ্যভ্ৰষ্ট ক্ষেপণাস্ত্ৰটো পাকিস্তানৰ ভূমিত অৱতৰণ কৰোৱা হৈছিল৷ তেওঁ লগতে কয়, ‘‘অসতকৰ্তাৰ বাবে সংঘটিত এই ঘটনাটো চৰকাৰে অতি গুৰুত্বসহকাৰে লৈছে। বিষয়টোৰ এক উচ্চ-পৰ্যায়ৰ তদন্তৰো নিৰ্দেশ দিয়া হৈছে।’’\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamBrahmos MissilePak Missilepakistan\n‘অসমত ৩৫% লৈ বৃদ্ধি মুছলমান; এতিয়াৰ পৰা সংখ্যালঘু নহয় মুছলমান’, মুখ্যমন্ত্ৰী ডঃ শৰ্মা\nকি কি আছে অজন্তা নেওগৰ বাজেটত? এই বাজেটৰ পৰা কোনে কোনে কি পাব?


Candid Chronicles ..বিক্ষিপ্ত : মাছ - মাংস\n- "কোন ধ্ৰুৱ? তেনে কোনো জীৱিত বা প্ৰেমিক ব্যক্তিৰ লগত মোৰ চিনাকী নাই। মোৰ ফেচবুক একাউণ্টেই নাই.. মই কি মোৰ খানদানৰ কোনো মানুহৰে ধ্ৰুৱ কাশ্যপ বোলা কোনো মানুহৰ লগত কেতিয়াও পালা পৰা নাই। ফেমিলি ট্ৰী দেখুৱাম নেকি? NRC ও চাই লব পাৰে।"\nযেনেতেনে যেনিবা শান্ত হ’লগৈ - ময়ো তেওলোকক তামোল চালি খুৱাই কথাৰ ওৰ উলিয়ালোগৈ।\nসেইদিনা মৰিগাঁও বজাৰত বৰ ভিৰ। ধ্ৰুকাই হেনো ফিটফিটিয়া কাপোৰ পিন্ধি, চান গ্লাছ লগাই, চেণ্ট মাৰি মাছ-মাংসৰ বজাৰ ওলালগৈ। ছাগলী মাংসৰ বেপাৰী এটাক ক’লে\n- “ইচচ,... আৰু ডাঙৰ খাছি নাই? ১৫ কেজি মান চাইজৰ... মোৰ ৩০ কেজি মাংস লাগিছিল, একদম ফাচক্লাছ লাগিব কিন্তু.........নকবি আৰু এই বিয়াৰ বজাৰ কৰি কৰি হাইৰান হৈ গৈছো।“\nইমান ডাঙৰ কাষ্টমাৰ পাই বেপাৰীয়ে বৰ সুখ পালে, চাহ অনালে।\n- “হামাৰ হিয়াত যিটো মাংচ পাব, পুৰা মাৰিগাও ঘুমিলে ভি নেপাব, জাগীৰোড মানুহ ভি হামাৰ পৰা মাংচ লৈ যায়। একবাৰ খালে আপনি ৱাপিচ মোৰ হিয়াত আহি থাকিব, বিলাগ কহী ভী নেযাব, ইমান ফাচকিলাচ মাংচ। আপনাৰ পৰা দামতু ভি বিচ ৰুপীয়া কম ৰাখিম- কিনেকা পিচ কৰিব? ছোটা না মিডিয়াম?”\n- “মিডিয়াম কৰ বুইছ মিডিয়াম- তই মাংচটো বনা, একদম ভাল কে বনা। মই মাছ চাই আহো।টাইম নাই একদম“\nতাৰ পাছত মাছৰ বজাৰত গৈ ভালৰো ভাল কাটলা মাছ চাই ৩০ কেজি পিচ কৰিব দিলে, দামদৰো বহুত কৰিলে। অলপ পাছত ধ্ৰুকা মাংস কাটি থকা বেপাৰীটোৰ ওচৰলৈ আহি ক’লে\n- “ঐ মাংচ ভাই, মোক তিনচ টকা এটা দে না, এই মাছৱালাটোৰ তাত খুচৰা নাই, মহা জঞ্জাল। তই পিছত মিলাই লবি।আৰু জলদি কৰ অলপ...“\nমাংস বেপাৰীৰ পৰা তিনিখন এশটকীয়া লৈ তেও আকৌ মাছৰ বেপাৰীৰ ওচৰ পালেগৈ।\n- “ঐ মাছভাই। তোমৰ লগত দুইচ টকা খুচুৰা হব নেকি? এই মাংচ বেপাৰীটোক দিব লাগে, খুচৰাই নাই চালা মক্কেলৰ হাতত,..কি যে বেপাৰ কৰিব নহয় ইঁহতি। তই পিছত মাছৰ দামৰ লগত মিলাই লবি। চাও ..পিচবোৰ কেনেকুৱা কৰিছ? অঁ ..ঠিক আছে, এক কেজিত বাৰ পিচতকৈ বেছি নকৰিবি কিন্তু, মাথা চাড়া। মাথা বেলেগকৈ বান্ধি দিবি, মুড়িঘণ্ট বনাব লাগিব। চাও দেচোন পইচাতো।“\nমাছৱালাৰ পৰাও এইদৰে দুশ টকা লৈ ধ্ৰুকা হেনো মনে মনে গুৱাহাটীৰ বাছত উঠি দিলে, তাৰ পৰা নাইট চুপাৰত হাইলাকান্দি।\nদুই বেপাৰীয়ে মাছ মাংস কাটি গধুলিলৈকে বহি থাকিল। এতিয়া চুপাৰী দিছে বোলে..জাগীৰোডত বাছ ৰখাই ৰখাই মানুহ চেক কৰি আছে। ধ্ৰুকাৰ ফেচবুক একাউণ্টতো নজৰ ৰখা হৈছে।\nPosted by abhijitK at 9:22 PM


শ্বহীদ – সঞ্জীৱ কুমাৰ ভট্টাচাৰ্য – ফটাঢোল\nNovember 1, 2018 গল্প\t21 Comments\nশ্বহীদ – সঞ্জীৱ কুমাৰ ভট্টাচাৰ্য\nদেৱালখনত মানুহজনে ছবি এখন আঁকি ৰাখিছিল চক পেঞ্চিলেৰে। ছবিখনৰ তলতে মানুহজনক দেখোঁ প্ৰায়ে। কেতিয়াবা অলপ সময়ৰ বাবে, কেতিয়াবা গোটেই দিনে নিশা সেই দেৱালখনৰ তলতে দেখা পাওঁ।সৰু চহৰখনৰ মুখ্য চাৰিআলিটোৰ এটা চুকত থকা সেই বিশেষ শ্বহীদ বেদীটোৰ আশে পাশেই মানুহজনক দেখা পাওঁ। চলন-ফুৰণ, পিন্ধন-উৰণৰ ফালৰ পৰা মানুহজনক সম্পূৰ্ণ বলীয়া যেন নালাগিলেও মাত এষাৰ লগালেই গম পোৱা যায় যে মানুহজন মানসিক ভাৰসাম্যহীন।\nমানুহজনে প্ৰায়ে হাতত কেইডালমান চক পেঞ্চিল লৈ আহি দেৱালত আঁকি থোৱা ছবিখনৰ ৰেখাবোৰত অংকন কৰে। চাৰিআলিটোৱেদি ৰঙা লাইট থকা গাড়ীৰ চাইৰেণৰ শব্দ শুনিলেই “বাঘ ঐ বাঘ, খালে ঐ খালে” বুলি চিঞৰি চিঞৰি দৌৰে। ওচৰৰ দোকানীবোৰে মানুহজনৰ কাণ্ড কাৰখানাত অতিষ্ঠ হৈ ৰঙা লাইট থকা গাড়ী এখন আহি থকা বুলি ক’লেই মানুহজন পলায়।\nদেৱালত আঁকি থোৱা ছবিখনো অদ্ভুত!\nজৈৱিক বিৱৰ্তনত বান্দৰৰ পৰা মানুহ হোৱাৰ দৰে হাফপেণ্ট পিন্ধা অকণমানি ল’ৰা এটাই হাতত কিতাপৰ টোপোলা এটা লৈ স্কুললৈ যোৱা ছবিখন প্ৰথম, তাৰ পিছত সেই অকণমানি ল’ৰাজন এজন সুঠাম ডেকা ল’ৰাৰ পৰ্যায় পোৱাটো এডাল সংযোগী সৰলৰেখাৰে বুজোৱা হৈছে। ডেকা ল’ৰাজনৰ সন্মুখত এজাক মানুহ। বিভিন্ন অৱয়ব, বিভিন্ন বয়সৰ মানুহ। মুকলি পথাৰখনৰ মাজত যেন মানুহবোৰে ডেকা ল’ৰাজনৰ যাত্ৰাত আগভেটি ধৰিছে আৰু ছবিখনত একাষৰীয়াকৈ থকা এজন বুঢ়া মানুহে অসহায়ভাৱে সকলোবোৰ চাই আছে।\nসাধাৰণ দৃষ্টিত চক পেঞ্চিলেৰে দেৱালত আঁকি থোৱা ছবিখনে বিশেষ আকৰ্ষণৰ সৃষ্টি কৰিব নোৱাৰিলেও সেই মানুহজনে ছবিখনৰ ৰেখাবোৰ মচ খাই যাব ধৰিলে প্ৰায়ে আহি আঁক বাঁক কৰি থকাটোৱে মোৰ অনুসন্ধিৎসু মনত অলপ হ’লেও উৎসুকতা সৃষ্টি কৰিছিল।\nসেইদিনা শ্বহীদ বেদীটোৰ পিছফালে থকা চাহৰ দোকানখনত চাহ খাবলৈ ওলাওঁতেই মানুহজনো ওলাল সেই ঠাইতে। অলপ পৰ ইফালে সিফালে চাই পকেটৰ পৰা চক পেঞ্চিলবোৰ উলিয়াই মচ খাব ধৰা ৰেখাবোৰত চক পেঞ্চিলেৰে ঘঁহাবলৈ ধৰিলে।একান্তমনে ছবিখনত আঁক বাঁক কৰি থকা মানুহজনক মই অত্যন্ত সুক্ষ্মভাৱে নিৰীক্ষণ কৰি আছিলোঁ।ছবিখনত থকা সৰু ল’ৰাটো আৰু ডেকা ল’ৰাটোৰ ওপৰত চক পেঞ্চিলৰ আঁক দিওঁতে মানুহজনৰ চকুদুটা চলচলীয়া হৈ গৈছিল কিন্তু সন্মুখত আগভেটা দি থকা মানুহজাকৰ ওপৰত আঁক দিওঁতে মানুহজনৰ চকুদুটা যেন তৎক্ষণাত দুটা জলন্ত অগ্নিপিণ্ডত পৰিণিত হৈছিল, হাতখন কপিবলৈ ধৰিছিল, যেন বহুদিনৰ পৰা বিচাৰি থকা এজাক শত্ৰুক নীৰস্ত্ৰভাৱে নিজৰ সন্মুখত পাইছে আৰু নিজে হাতত এটা অটোমেটিক মেচিনগান লৈ এফালৰ পৰা গুলীয়াই গৈছে। আঁক বাঁক সম্পূৰ্ণ হোৱাৰ পিছত মানুহজন থিয় হৈছে যদিও হাত ভৰিবোৰৰ কপনি তেতিয়াও কমা নাই৷ আচৰ্য্যজনক ছবিখনত একাষৰীয়াকৈ থকা বুঢ়া মানুহজনৰ ওপৰত তেওঁ কোনোধৰণৰ আঁক বাঁক কৰা নাছিল।\nতেওঁৰ ওচৰলৈ মই হাতত একাপ চাহ লৈ গ’লোঁ।\nপিছফালৰ পৰা “চাহ লওক খুড়া”বুলি ক’বলৈহে পালোঁ যিটো চাৱনিৰে মানুহজন মোৰ ফালে খেদি আহিল মোৰ আৰু সেই ঠাইত থিয় হৈ থকাৰ সাহসে নুকুলালে। একে দৌৰে চাহ দোকানীজনৰ ওচৰ পালোঁ। মানুহজনেও পিছে পিছে আহি থাকিল। চাহদোকানীজনে সকাহ দিলে বোলে একো নকৰে, চিন্তা নকৰিব। আবোল তাবোল কথা কিছুমান বকিব, আপুনিও লগত বকি থাকিব, দেখিব অলপ পিছত হাঁহি হাঁহি আপোনাৰ পৰা চাহ একাপৰ পইছা লৈ গুচি যাব।দোকানীজনৰ কথাত ময়ো আগন্তুক পৰিস্থিতিৰ লগত মোকাবিলা কৰিব পৰাকৈ নিজকে প্ৰস্তুত কৰি ল’লোঁ।\n: ঐ, এশ গৰু মাৰিলে নদী বয় মানে কি?\n: এশ গৰু মাৰি উঠা বাঘটো সদায় বোৱতী নদীৰ পাৰতে বহি থাকে আৰু জীৱনভৰ বেলেগ বাঘৰ চিকাৰৰ ওপৰত দাদাগিৰি দেখুৱাই খাই থাকিব পাৰে।\n“চাব্বাছ”বুলি যিটো অট্টহাস্য মানুহজনে কৰিলে ওচৰে পাঁজৰে থকা বহুবোৰ মানুহে আমাৰ ফালে ঘূৰি চালে। মানুহজনৰ ক্ৰুদ্ধ চাৱনিটোৰ লগত সহজ হ’বৰ কাৰণে তেওঁৰ হাঁহিৰ সুৰতে মই আৰু দোকানীজনেও অলপ নিম্ন স্বৰত হাঁহিলোঁ।\n: এইবাৰ ক, ৰাইজে নখ জোকাৰিলে বাঘৰো মৰণ মানে কি?\n: এশটা বাঘ মাৰি বোৱতী নদীৰ কাষত বহি জীৱনভৰ দাদাগিৰি কৰি থকা বাঘটোক বাকী গৰুবোৰ একগোট হ’লে নিমিষতে মাৰিব পাৰি।\nহুহ, হুহ, হুহ বুলি বিকট চিঞৰ কেইটামান মাৰি মানুহজন মোৰ ওচৰ চাপি আহিল।\n: কোনে মাৰিব বাঘক, কোনে? কাৰ কলিজাত সাহস আছে এশটা গৰু মৰা বাঘ চিকাৰ কৰিবলৈ। তই যাবি বাঘ চিকাৰ কৰিবলৈ? নে তয়ো বাঘৰ ভয়ত লুকাই চুৰকৈ ঘাঁহ খাই থকা হৰিণা বা গৰু পোৱালীবোৰৰ ভিতৰৰে এটা।\n: বাঘ বাঘেই, জঙ্গলত থাকিলেও বাঘ আৰু জঙ্গলৰ পৰা ওলাই চহৰৰ ওখ ওখ দালানত থাকিলেও বাঘ।আমাৰ সমাজে এশ গৰুৰ মৃত্যু সহজে মানি লয় কিন্তু এটা বাঘো মৰিব নোৱাৰে। আমাৰ সমাজৰ বাঘবোৰক গৰুবোৰেই সুৰক্ষা দিয়ে।\nমানুহজনৰ ক্ৰুদ্ধ চাৱনিটোৰ লগতে উচ্চস্বৰত কোৱা কথাখিনিৰ সন্মুখত মই যথেষ্ঠ অসহায়বোধ কৰিলোঁ।\nমোক মানুহজনে হাতত ধৰি টানি লৈ গ’ল শ্বহীদ বেদীটোৰ সেই বিশেষ দেৱালখনৰ সন্মুখলৈ। এফালৰ পৰা দিনৰ দিনটো আঁক বাঁক কৰি থকা ছবিখন বুজাবলৈ ধৰিলে।\n: স্কুললৈ গৈ থকা এই সৰু ল’ৰাজন যে দেখিছ এইজন আমাৰ দেশৰ ভৱিষ্যত আছিল আৰু ই এই ডেকাজনৰ বয়স পোৱালৈকে সকলোবোৰ ঠিকেই আছিল। সন্মুখত যে মানুহবোৰ আছে এইখন আমাৰ সমাজ, সকলো ভাল কামতে বাধা দিব পৰাকৈ তৈয়াৰ কৰা একধৰণৰ সমাজ ব্যৱস্থা, আৰু অকলশৰীয়াকৈ সকলোবোৰ চাই থকা অসহায় বৃদ্ধজন যে, সেইজন ভাল মানুহ কিন্তু নিৰুপায়, অকলশৰীয়া আৰু সামৰ্থহীন। কোনো কামতে মাত মাতিব নোৱাৰা এজন এলাগী বৃদ্ধ। তেজোদ্দীপ্ত বয়সত আমাৰ সমাজৰ বিভিন্ন বাধাৰ বাবে ডেকা ল’ৰাজন কক্ষচ্যুত হয়, ভাল লক্ষ্য এটাত গৈ থাকিলেও সমাজখনত থকা কিছুমান বাঘৰ নিজৰ উদ্দেশ্য সিদ্ধিৰ কাৰণে সি লক্ষ্যভ্ৰষ্ট হৈ বিপথে যায় আৰু অসহায় বৃদ্ধজন তাৰ বাপেক, ককায়েক, ভায়েক, শুভাকাংশী যিকোনো মানুহ হ’ব পাৰে, বুজিলি তই।\n: বুজিলোঁ খুড়া, আপুনি এটা দুঃসময়ৰ প্ৰতিচ্ছবি ডাঙি ধৰিছে ছবিখনৰ যোগেদি। এটা জেনেৰেচন ধ্বংস হোৱাৰ প্ৰতিচ্ছবি এইখন।\n: প্ৰতিচ্ছবি নহয়, মই ভুক্তভোগী৷\nদুবাৰমান বিকট চিঞৰ দুটামান মাৰি মানুহজন আঁতৰি গ’ল। চাহ দোকানীজনৰ ওচৰলৈ গ’লোঁ, সুধিলোঁ মানুহজনৰ বিষয়ে কিবা জানে নেকি?\n: সকলোবোৰ জানো হে ভাইটি। বুঢ়াৰ একমাত্ৰ পুতেকটো আলফাত গৈছিল, কাচিনত ট্ৰেইনিং ল’বলৈ যাওঁতে ৰাস্তাতে কিবা অচিন বেমাৰত ঢুকাল, মৃতদেহো নাপালে। পৰিয়ালৰ মানুহবোৰে বহুত মানা কৰিছিল তাক আলফাত নাযাবৰ কাৰণে, নুশুনিলে কাৰো কথা।সেই সময়ৰ অসম আন্দোলনৰ নেতা কিছুমানৰ ভাষণ শুনিয়েই আলফাত গুছি গৈছিল। পঢ়া শুনাত যথেষ্ট চোকা আছিল। পুতেকৰ মৃত্যুৰ দুখতে মানুহজনৰ ঘৈণীয়েকো ঢুকালে। ঘৈণীয়েক ঢুকোৱাৰ পিছতে মানুহজনৰ অৱস্থা বেছি বেয়া হ’ল।\nসেই সময়ছোৱাত মই তেনেই কম বয়সীয়া আছিলোঁ যদিও মনত ভাব হ’ল আজিৰ অসমত এনেকুৱা কিমানজন বৃদ্ধই নিজ পুত্ৰক হেৰুৱাৰ বেদনা বুকুত সাৱটি জীয়াই আছে বাৰু?\nচাহ দোকানখনৰ পিছফালে থকা আৱৰ্জনা পেলোৱা ঠাইখিনিৰ পৰা তেতিয়াও কোনোবাই অস্ফুট স্বৰত চিঞৰি আছিল,”হুহ,হুহ,!বাঘ,বাঘ”\n« বাপি – ৰাজীৱ শৰ্মা\nবিহুৰ ফিটা কাটা – ড° ঘনশ্যাম ডেকা »\nঅসম বুৰঞ্জীৰ সেয়া এক কালিকা লগা সময় দাদা। কিমানে নিজৰ নিজৰ আপোন মানুহ হেৰুৱালে কোনো হিচাপ নাই। খুব ভাল লাগিল পঢ়ি।\ni was waiting for the story….প্ৰায় ৮-১০ হাজাৰমান পৰিয়ালৰ মেছেজ এটা দি গলা একেকোবেই…\nবঢ়িয়া লিখিছা সঞ্জীৱ৷ বৰ ভাল লাগিল৷\nকি ক’ম সঞ্জু! বহু হেৰুৱালো,আমাৰ জেনেৰচনটোৱে৷ ওপজিয়েই আন্দোলন, যুদ্ধ, বাৰুদ আৰু সুলভ মৃত্যুবোৰ দেখিয়ো একো কৰিব নোৱাৰাৰ দুখ আৰু ক্ষোভ৷\nহয় দাদা।অশেষ ধন্যবাদ।\nখুব সুন্দৰকৈ ছবি এখন আঁ‌কি দিলা সঞ্জীৱ, খুব ভাল লাগিল পঢ়ি।\nতোমালোকৰ এই প্ৰতিভাবোৰৰ বিষয়ে অৱগত বাবেই প্ৰত্যেক মাহতে আব্দাৰ দিওঁ সঞ্জীৱ\nহয় দাদা,এটা জেনেৰেচন গেপ থকা গাও বহুত আছে অসমত।\nবহু কথাই কৈ গ’ল দাদা গল্পটিৰ জৰিয়তে।এনেকুৱাই আমাৰ সমাজ ব্যৱস্থা।কত ভৱিষ্যতৰ সম্পদ এনেদৰে নোহোৱা হৈ গ’ল।\nহয় হয়।অশেষ ধন্যবাদ।\nবৰ ভাল লাগিল৷ বাকৰুদ্ধ৷


April 1, 2021 আপদীয়া পদ্য\tLeaveacomment\nপঞ্চপদী পদ্য – হেমেন ডেকা\n(১) সমস্যা সমাধানৰ দাবীত কৰি আছোঁ আন্দোলন জাতিক উদ্ধাৰ নকৰালৈকে যুঁজাৰ আছে পণ আমাৰ দাবী-ন্যায্য দাবী নহয় আমি সুবিধাবাদী সোণৰ অসম গঢ়িহে এৰিম পালেই গাদীখন (২) ঢাক-ঢোল বজাওঁহে বজাওঁ কোনেও নকৰে কাণ কি হ’ব, তাৰ বাহিৰে যে আমাৰ উপায়ো নাই আন তৈয়াৰ কৰিলোঁ কিমান আঁচনি তথাপি দেখোঁ নাপাওঁ শলাগনি? দুখ লাগে- আমি হেনো কণা হাঁহক দি আছোঁ পতান! (৩) অনিশ্চিত ভৱিষ্যত- চাৰিওপিনে আন্ধাৰ ঘন সুযোগ মিলিলেই হৈ যাওঁ ৰং-ধেমালিত মগন বিশেষ নাই কাম-কাজ চামচাগিৰিত কি লাজ বেছিকৈ আশাও\nApril 1, 2021 আপদীয়া পদ্য\tOne comment\nলিমাৰিক – হেমেন নাথ\nধূলি উৰুৱাই হেলিকপ্টাৰ আহিল, নামিল প্ৰাৰ্থী পেটুৱা পুলিচ চিআৰপিএফ এগালমান, ৰ’ লাগিল বাটৰুৱা আহিব আকৌ ‘অচ্ছে দিন’ প্ৰতিশ্ৰুতি দিছে ভিন ভিন ডিঙি ফুলাই দিয়া প্ৰাৰ্থীৰ লেকচাৰ হয়গৈ চব ভুৱা মনোনয়ন দাখিলৰ লম্বা ৰে’লী, ঢোল-দগৰ- তাল বেচেৰা পথচাৰী হয় পণবন্দী, মিছামিছি আহুকাল ৰে’লীত ভাগ লয় জনতাই কিজানিবা মাননি পায় দুদিন পিছতেই ৰজাক গালি পাৰি লগায় তাল-আফাল দল বাগৰা, খোৱা-কামোৰা, ৰাজনীতিত সকলো পচিব’ল নিৰ্বাচনৰ এইকেইদিন নাস্তিকেও চিঞৰিছে ‘ব’ল হৰিব’ল’ আগত পুখুৰী, পিছত কুঁৱা আকৌ হ’ব হেনো নতুন পুৱা জিকে কোনো, বিৰোধী খেনো,\n(১) প্ৰতিবাৰ আশা কৰোঁ প্ৰতিবাৰ কৰে ভংগ সদন নে লংকা সেয়া নে ৰাৱণৰ সংগ দুই তালৰ সমাজ তিনি কালৰ জাহাজ নিৰ্দেশত নৃত্য কৰে বিনা মগজুৰ অংগ। (২) বহিৰাগত চতুর্থ বিশ্বৰ তাত দেখুৱাই সমবেদনা লৈ বোজা পিঠি বেঁকা এন আৰ চি-ৰ বেঙেনা বুদ্ধিজীৱী মানৱীয় চেলাই পণ্ডিত ৰাজনীতিত অংকবাজী নাই হিতাহিত তথাপি নমৰে আই মোৰ নিজে কৰি যাম সাধনা৷ (৩) বাপুৱে চিঞৰি জিন্দাবাদ ফুলাই গলৰ সিৰ মদ জুৱা অবাধে চলে চাৰিবছৰৰ তীৰ সান্দহ খোৱা বালিৰ কোঁৱাৰি স্বাৰ্থত শব্দৰ কি ফুলজাৰি বাপু এইকেইদিন\n/১/ আনিবলৈ দি নিগনিক ৰথ, মেকুৰী উঠি ঘূৰিলে পথ।। /২/ মহৰ সমান গায়ক এই জগতত নাই, তাৰ গান শুনি সৱে চাপৰি বজায়। /৩/ জিঞাৰ কঁকাল কিয়নো চিঁয়া, গীতে উত্তৰ ভাবি পোৱা নাইকিয়া।। /৪/ এশ গৰু মাৰিলে বোলে বাঘৰ মৰণ, ৯৯টা মাৰি সেয়ে বাপুৱে ল’লে শৰণ।। /৫/ জৰী বান্ধি ফিচাত জিঞাৰ, জগত ঘূৰাৰ ইচ্ছা হিয়াৰ। /৬/ বৰশীৰ আগত জিঞাটো দেখি, মাছটোৱে সুধিলে কিনো আছা লেখি? /৭/ মৰুৱা\nআই লাভ ইউ শীত – বিনীতা বৰশইকীয়া\nগা ধুবলৈ কষ্ট হ’লেও আই লাভ ইউ শীত, ‘হাত’ গুচি ‘কৰত’ হ’লেও আই লাভ ইউ শীত। বিধে বিধে মইশ্চাৰাইজৰ সানি তত নাই, গুগলত আকৌ চাৰ্চ কৰোঁ জানোচা বেষ্ট কিবা পায়। বিয়া-সবাহ, পাৰ্টিবোৰত বৰ অসুবিধা, চুৱেটাৰ পিন্ধি কেনেকৈ যাম লাগে বৰ চিন্তা। পুৰুষসকলে আমাক দেখি বাক্যশেল এৰে, ইম্মান ঠাণ্ডাত চুয়েটাৰ নিপিন্ধাকৈ কেনেকৈ যে থাকে? ধুনীয়াকৈ ডিজাইনত চিলোৱা দামী ব্লাউজটো বাৰু, চুৱেটাৰৰ তলত ঢাকি-ঢুকি পিন্ধিব জানো পাৰোঁ! মুখখন বাৰু মেকআপেৰে লুকুৱাব পাৰি, হাতখন বাৰু কি কৰোঁ হাতমোজাও\nApril 1, 2021 আপদীয়া পদ্য\t4 Comments\nআপদীয়া পদ্য-কৃষ্ণ দাস\n১) ইনবক্স অনলাইনৰ সেউজীয়া লাইট চেনীসংগ্ৰামীৰ হাই হেল্ল’ৰ বাইট৷ গুডমৰ্নিঙৰ পৰা ফোন নম্বৰ খোজা, সংগ্ৰামীসকল নাৰীতত্ত্বৰ ওজা৷ উত্তৰ নাপালেহে অভদ্ৰ বুলি কৰি দিয়ে তেওঁলোকে ফাইট৷ ২) স্ক্ৰীণশ্বট তোমাৰ স্ক্ৰীণশ্বট মোৰ হাতত আপলোড কৰিলে পৰিবাগৈ গাঁতত ফালি-চিৰি নোহোৱা কৰি দিম ভাৰ্চুৱেল দুনীয়াৰ ময়েই বীৰ ভীম৷ ডৰাই ডৰাই লিখি লাইক কমেণ্ট গোটাই, ফল’ৱাৰ্চো ৰাখিছোঁ হাতত৷ ৩) নিৰ্বাচন দিগম্বৰ বৰুৱাই খেলিব নিৰ্বাচন নিৰ্দলীয় হৈ খেলি হ’লেও বিধায়ক হোৱাৰ মন, ফেচবুকীয়া ৰাইজৰ সঁহাৰি ভাল বিধায়ক\nআপদীয়া পদ্য-পূৰৱী বৰুৱা\nনাম ৰাম ঠাকুৰ ভয় নকৰে কাকো, কুকুৰে কৰে ভুক-ভুক ঠাকুৰৰ বুকুৱে কৰে ঢক-ঢক৷ টোপনি যদি নাহে, সাপৰ ফটো দেখুৱাই দিলে কুম্ভকৰ্ণক টক্কৰ দিবলৈ ঠাকুৰ ৰাজী৷ ৰুটিৰ ভিতৰত ভাজি ভৰাই কৰি দিলে গোল সেইটো হেনো হৈ যায় এটা ৰোল। মিনাৰামৰ লাগিল গণ্ডগোল! প্লেটত থৈ ভাজি ৰুটি খালে সানি ডেকা-ডেকেৰীবোৰৰ উঠিলে হাঁহি৷ কলেজীয়া ছোৱালী কৃতি মামাই দিয়া স্কুতি, চুলি মেলি চাল দি যায় গোনা ম’হৰ খেদাত খালত সোমায়। ☆ ★ ☆ ★ ☆\nMarch 1, 2021 আপদীয়া পদ্য\tLeaveacomment\nপঞ্চপদী পদ্য- হেমেন ডেকা\n(১) ৰাতিৰাম অভিভূত দেখি নেতাৰ ৰূপ ভিন্ন তাৰহে আশাবোৰ দেখো তেনেই শতচ্ছিন্ন মাথোঁ থৰ লাগি সি চায় নেতাই হাঁহি মাৰি যায় শুৱলা ভাষণ শুনি ইহ জীৱন হ’ল ধন্য৷ (২) এয়া কি ভেলেকি নে মায়া-মৰিচীকা অদ্ভুত সপোন দেখুওৱা নেতা ওলাইছে বহুত! দিয়ে কিমান আশ্বাস! কাক কৰিব বিশ্বাস? সৱৰে যে গাত লাগিছে নিৰ্বাচনৰ ভূত৷ (৩) আকাশে-বতাহে বিয়পিল সপ্তসুৰৰ লহৰ বিপুল হৰ্ষোল্লাসত পৰিৱেশ উৎসৱমুখৰ সহস্ৰ পৰুৱাৰ লানি দলৰ বাজে জয়ধ্বনি যেন হাউছফুল ছাঁয়াছবি অতিকৈ মনোহৰ৷! (৪) ৰাইজক টুপী পিন্ধোৱাই পেছা ৰাজনীতি কৰাতো প্ৰধান\nফটালিমাৰিক- ধনজিত বৰুৱা\n(১) আঁচনিত উল্লেখ বোলে হয় যদি বুঢ়ী নাচনী পাব প্ৰতি মাহে তেওঁ হাজাৰৰ অধিক মাননি অকালতে বহু বুঢ়ী হ’ল তদন্ত সংখ্যাত ঘূৰি গ’ল ‘বুঢ়ী’টো প্ৰিণ্টিং মিচটেক হেনো আকৌ দিলে জাননী। (২) পঞ্চবার্ষিকী বাজনা তাক তিৰি খিতি তাক বাকীকণ সময় তহঁত আগৰ দৰেই থাক শাস্ত্ৰীয় চৰা ভুলকৈ ৰাগ অতীতৰ পৰা ভাষণৰ নাগ দেশ সময় চুঁচি খোৱা চিকৰাৰ জাক। (৩) চুইচ দিম মাজনী আহি যাব খাদ্য তুমিয়ে ময়ে কেৱল শুনিম প্ৰেমৰ বাদ্য হাউচিং লোণ কামিং চুন প্ৰতি দিন হনিমুন বন্ধ কৰানা জানু\nফাপৰে ধৰা ফাগুন-জয়দীপ চক্ৰৱৰ্তী\nফাগুন মানেই গৰু-ছাগলীৰ ঘাঁহৰ হাহাকাৰ, ফাগুন মানেই জুই লাগিলে সকলো ছাৰখাৰ৷ ফাগুন মানেই হাঁচি-কাহি লেবেজান দেহা মন, ফাগুন মানেই পেটচলা ৰোগ, যাব লাগে ঘন-ঘন৷ ফাগুন মানেই ৰামখোৱা মদপীয়ে হুইস্কি-ভোডকা খায়, ফাগুন মানেই সুন্দৰীবোৰ ফকটিয়ালৈ যায়৷ ফাগুন মানেই চাৰিওকাষে ধূলিময় এক ছবি, ফাগুন মানেই জাগি উঠে, পৃথিৱীৰ চেৰাবলিয়া কবি৷ ☆ ★ ☆ ★ ☆


‘ছেকেণ্ড-হেণ্ড’ গাড়ী কিনিলে মুকেশ আম্বানীয়ে! – Mahabahoo\nHome/Assam News & Articles/‘ছেকেণ্ড-হেণ্ড’ গাড়ী কিনিলে মুকেশ আম্বানীয়ে!\nমুম্বাইঃ ‘টেলচা মটৰছ’-অৰ বিলাসবহুল বৈদ্যুতিক গাড়ীৰ সম্ভৱতঃ ভাৰত উপমহাদেশৰ প্ৰথম মালিক বা গ্ৰাহক হ’ল মুকেশ আম্বানী। তেওঁ ধনকুবেৰ। এছিয়াৰ সবাতোকৈ ধনী মানুহ। বিশ্বৰ ত্ৰয়োদশ ধনী ব্যক্তি। বিশ্বৰ অন্যতম বিলাসবহুল বাসভৱন ‘এণ্টালিয়া’ত বাস কৰে তেওঁ—যিটো বাসভৱনৰ ভূ-মহলাৰপৰা ছয় মহলালৈ সমগ্ৰ স্থান মাথোঁ গাড়ী পাৰ্কিং কৰাৰ ব্যৱস্থা। তেৱেঁই হ’ল মুকেশ আম্বানী।\nএইহেন ধনকুবেৰেও ‘ছেকেণ্ড-হেণ্ড’ গাড়ী কিনিলে? সপোন নহয়তো! নহয়, সপোন নহয়, সত্য ঘটনা। বাস্তৱিকতে, এখন ‘ছেকেণ্ড-হেণ্ড’ গাড়ী কিনিছে ৰিলায়েন্সৰ সৰ্বময়-কৰ্তাই। বুজিবই পাৰি যে এই গাড়ীখন সাধাৰণ মানদণ্ডৰ গাড়ী নহয়। প্ৰথম কথা হ’ল, গাড়ীখন হ’ল বিদ্যুৎচালিত গাড়ী। প্ৰকৃততে আমেৰিকাৰ বিখ্যাত গাড়ী নিৰ্মাণ কৰা প্ৰতিষ্ঠান টেলচা মটৰছ-এ ভাৰতলৈ বৈদ্যুতিক গাড়ী প্ৰেৰণ কৰিবলৈ আগ্ৰহী হৈছে। সেই কোম্পানীৰেই ‘S 100D’ মডেলৰ এখন ছেকেণ্ড-হেণ্ড গাড়ী কিনিছে মুকেশ আম্বানীয়ে। গাড়ীখনৰ ‘শ্ব’ৰুমৰ মূল্য’ হ’ল ৭৩ লাখ টকা (প্ৰকৃত দাম ৯৯৯৯০ আমেৰিকান ডলাৰ)। কৰ সংযোজিত হৈ গাড়ীখনৰ দাম হ’ব প্ৰায় ১৫০০০০০০ টকা (ডেৰ কোটি)। সম্প্ৰতি মুম্বাইৰ ৰাজপথত গাড়ীখন দেখা হৈছে। গাড়ীখনৰ নম্বৰ হ’ল MH01DJ7777; ৰিলায়েন্স গ্ৰুপৰ নামত পঞ্জীয়ন হৈছে গাড়ীখন। টেলচা মটৰছ-অৰদ্বাৰা প্ৰচাৰিত তথ্যমতে জানিব পৰা গৈছে যে মাত্ৰ ৪২ মিনিট ‘চাৰ্জ’ দিলেই একেৰাহে ৩৯৬ কিলোমিটাৰ চলে গাড়ীখন। সৰ্বোচ্চ গতিবেগ হ’ল ঘণ্টাত ২৫০ কিলোমিটাৰ। টেলচা মটৰছ-অৰ মুখ্য কাৰ্যবাহী বিষয়া এলন মাস্কে কৈছে যে ভাৰতত টেলচাৰ বৈদ্যুতিক গাড়ী দেখা পোৱা সম্ভৱ হ’লহেঁতেন যদিও ৰঙা মিটাৰ মেৰপেঁচৰ বাবে পলম হৈছে। ২০২১ চনত ভাৰতৰ বজাৰত কিনিবলৈ পোৱা যাব টেলচা মটৰছ-অৰ বৈদ্যুতিক গাড়ী। বিশ্বৰ ত্ৰয়োদশ ধনী ব্যক্তি মুকেশ আম্বানীয়ে যিটো সংস্থাৰ ব্যৱহৃত গাড়ীখন কিনিলে, সেই সংস্থাৰ এলন মাস্ক-ও বিশ্বৰ অন্যতম ধনী ব্যক্তি।


হিতেন শৰ্ম্মাৰ দিনলিপি (তৃতীয় অধ্যায়) – ধ্ৰুৱজ্যোতি শৰ্মা | Xahitya.Org\nহিতেন শৰ্ম্মাৰ দিনলিপি (তৃতীয় অধ্যায়) – ধ্ৰুৱজ্যোতি শৰ্মা\nমালিগাঁও চাৰিআলিত বাছৰ পৰা বিশ মিনিট আগতেই নামিলোঁ৷ আজি চাকৰিৰ প্ৰথম দিন৷ অলপ সোনকালে গৈ নাপালে বৰ বেয়া কথা হব৷ সেই ভাবিয়েই অলপ সোনকালে উলাইছিলোঁ ৰূমৰ পৰা৷ চিটি বাছৰ পৰা নামি খোজ দিলোঁ অফিচৰ ফালে৷ উদ্দেশ্য দেৱৰাজ এণ্ড চন্স কম্পেনী৷ মোৰ কৰ্মক্ষেত্ৰ৷ আজিৰ পৰা মোৰ অন্নদাতা, সন্মান ৰাখোতা৷ মূল পথৰ পৰা বাঁওফালে নামি যোৱা সৰু গলিটোৰে সোমাই গ’লোঁ৷ একেবাৰে বোৱাৰী পুৱাই যেন হৈ আছে ইয়াত৷ গলিটোৰ পৰা ৫০ মিটাৰমান সোমাই গৈয়ে এটা জৈন মন্দিৰ৷ তাৰ পৰা ভাঁহি আহিছে জৈন ধৰ্মাৱলম্বী মানুহ কেইজনমানে তেওঁলোকৰ প্ৰথামতে কৰি অহা প্ৰাৰ্থনাৰ শব্দ৷ লগত বহুত বাদ্যৰ জুনজুননি৷ সেইফালে এবাৰ চালোঁ৷ এক প্ৰশান্তি লাগি গ’ল মনটো৷ মন্দিৰ পাৰ হৈয়ে গাতে গা লাগি থকা কিছুমান জুপুৰী৷ সেই জুপুৰীৰ বাটে ঘাটে কিছুমান অৰ্ধ উলংগ ল’ৰা ছোৱালী দৌৰাদৌৰি কৰি আছে৷ তাৰ পৰা পোনে পোনে এটা ৰাস্তা সোমাই গৈছে বাঁওফাললৈ৷ এটা বাই-লেন৷ সেইফালে এপাক চালোঁ৷ হয়তো কিছুমান বনুৱাৰ বাসস্থান সেয়া৷ কিবা কৰি থাকিব পৰাকৈ সজাই লোৱা৷ এবেলা এমুঠিৰ বাবে কিমানযে সংগ্ৰাম চলে এইবোৰৰ পৰাই৷ এয়াও এক জীৱন৷\nনাই, আজি আৰু বেলেগৰ কথা নাভাৱো৷ আজিৰ তাৰিখত মই আৰু মোৰ উদ্দেশ্যই হৈছে প্ৰথম আৰু প্ৰধান৷ হাতৰ ঘড়ীটোলৈ চালোঁ৷ এতিয়াও পোন্ধৰ মিনিট আছে৷ আৰু মাত্ৰ কেইমিটাৰমান দূৰতেই মোৰ কৰ্মক্ষেত্ৰ৷ চোলাটোলৈ চালোঁ৷ ঠিকেই আছে৷ সাক্ষাৎকাৰ দিবলৈ অহা সময়ৰ দৰে বুটামে একো কেনা লগোৱা নাই৷ যদিও ভালেখিনি পুৰণি, নতুনকৈ পলিচ কৰা বাবে জোতাযোৰো বেচ পৰিষ্কাৰেই লাগিছে৷ হাতেৰে জীপডাল চালো৷ ঠিকেই আছে৷ জপাবলৈ পাহৰি যোৱা নাই৷\nএক ছেকেণ্ডমানৰ বাবে ৰৈ সোমাই গ’লোঁ চৌহদটোলৈ৷ এক সু-উচ্চ অট্টালিকা৷ বহুকেইটা ব্যৱসায়িক প্ৰতিষ্ঠান এই অট্টালিকাত আছে৷ চিৰিৰে লাহে লাহে উঠি গ’লোঁ৷ মানুহবোৰ এতিয়াও অহা নাই৷ চিৰি পাৰ হৈয়ে বাঁওফালে ঘূৰি চালোঁ৷ নাই৷ সেই বিশেষ টাবটো তাত নাই৷ তামোল, পান, পাণমছলাৰ পিকেৰে গিজগিজাই থকা, ৰঙচুৱা বৰণ লোৱা টাবটো তাৰ পৰা হয়তো অন্য ঠাইলৈ স্থানান্তৰিত হৈছে, যিটো টাবত এটা বিশেষ সাক্ষাৎকাৰ দিয়াৰ পিছত বীৰদৰ্পে দলিয়াইছিলোঁ এটা পাপগ্ৰহ, এটা জোতাৰ ভিতৰেদি মোৰ বিবেক দংশন কৰা শিলগুটি৷ তাৰ ঠাইত আছে ধুনীয়া এজোপা ড্ৰেছিং ফ্লাৱাৰ৷ পৰিষ্কাৰ হৈ আছে গছজোপা ৰোৱা টাবটোও৷ ভাল লাগিল দেখি৷ অন্ততঃ প্ৰথম দিনাখনেই এক কদৰ্য অৱস্থা দেখিব লগা নহ’ল যে!\nচিৰিখিনি পাৰ হৈয়েই হলঘৰ লেখীয়া কোঠাটো, য’ত এদিন আমি আটায়ে অপেক্ষা কৰিছিলোঁ আমাৰ সেই প্ৰতীক্ষিত সাক্ষাৎকাৰলৈ৷ তাত ল’ৰা এজনে ঝাৰু দি আছে৷ সময় তেতিয়াও ন বাজিবলৈ দহ মিনিট৷ মই মাত লগালোঁ,\n-অফিচ কোনফালে? – ল’ৰাজনে নিজৰ কামতেই লাগি থাকিল৷ মই পুনৰ সুধিলোঁ,\n-এক্সকিউজ মি – এইবাৰ ল’ৰাজনে মোৰফালে মূৰ তুলি চালে৷\n-অফিচ? কোনচা অফিচ? – দেখাত হিন্দীভাষী যেন নালাগিলেও ল’ৰাজনে হিন্দীতেই কথাষাৰ সুধিলে৷\n-দেৱৰাজ এণ্ড চন্স কম্পেনী!\n-দেৱৰাজ এণ্ড চন্স!\n-এইসা অফিচতো ইহাপে নেহী হ্যয়\n-মানে? – মতলব? তৎক্ষণাত অসমীয়াতে ওলাই গৈছিল যদিও পুনৰ হিন্দীতে ক’লোঁ\n-আপ ক্যু আয়ে হো?\n-মুঝে নউকৰি মিলা হ্যায়৷\n-ইহাপে৷ মতলব উস কম্পেনী মে?\n-আপকো ইহাপে আনে কে লিয়ে কৌন বোলা হ্যায়?\n-কম্পেনী৷ ক্যু? য়ে অফিচ নেহী হ্যায়?\n-জী নেহী৷ য়েতো এক ফাংশ্যন হল হ্যায়৷ অঔৰ উপৰ এক লেব অঔৰ এক কালেজ হ্যায়৷\n-তেন্তে, — তব কাহা হ্যায়? ভঙা ভঙা হিন্দীত কথাখিনি সুধিবও পৰা নাই, অথচ বুকুখন হমহমাই গ’ল৷ কি কয় ল’ৰাজনে৷ এয়া অফিচ নহয়! তেন্তে ক’ত হয়? পুনৰ সুধিলোঁ,\n-লেকিন মেনেতো ইণ্টাৰভিউ ইহাপেহি-\n-ইহাপে এসা ইণ্টাৰভিউ বহত হোতা ৰেহতা হ্যায় জী৷\n-ফিৰ য়ে অফিচ ক’ত – -? ?\n-মালুম নেহী জী৷ – অগত্যা মুখত যেন ক’লা ছাই সানি ওলাই আহিলোঁ৷ বুকুখন ধপধপাবলৈ ধৰিছে৷ আজি প্ৰথম দিন৷ আৰু আজিয়েই কেনা লাগিল৷ কি কৰা যায় এতিয়া? খৰ খোজেৰে যোৱা বাটে ওলাই আহিবলৈ ধৰিলোঁ৷ গলিটোৰ মুখতে এখন পাণ দোকান দেখিছিলোঁ৷ তাতেই সুধিব লাগিব৷ হাতৰ ঘড়ীটোলৈ চালোঁ৷ ন বাজিবলৈ পাঁচ মিনিট আছে৷ আৰু পাঁচ মিনিটত এটা অফিচ বিচাৰি উলিয়াই তাত গৈ ৰিপোৰ্টিং কৰা ইমান সহজ হব জানো! যিমান পাৰোঁ সিমানেই খৰ খোজেৰে আগবাঢ়িবলৈ ধৰিলোঁ৷ সময়ৰ লগে লগে বুকুখনৰ ধপধপনিও বাঢ়িবলৈ ধৰিল৷ হয়তো এয়া এক অশুভ লক্ষণ৷ যাত্ৰাকালেই লঘূ হোৱাটো বৰ ভাল লক্ষণ নহয় – মায়ে কয়৷ তথাপি উপায়তো নাই৷ ছোৱালীজনীক সোধাও নহ’ল৷ এতিয়া সুধিবলৈ ৰাস্তাৰ কাষত ঘেনঘেনীয়া-পেনেপেনীয়া কেইটাৰ বাহিৰে অন্য মানুহো নাই৷ দোকানখনো নাপাওঁহে নাপাওঁ৷ মুঠতে পাঁচ মিনিটৰ ৰাস্তা আধা ঘণ্টা যেন লাগিল৷\nঅৱশেষত যেনিবা পালোঁ দোকানখন৷ দোকানীজনক পোনে পোনেই সুধিলোঁ-\n-দাদা, দেৱৰাজ এণ্ড চন্স কম্পেনীৰ অফিচ কোনফালে?\n-কি অফিচ? – আদহীয়া এজন মানুহ৷ তামোল কাটি থকাৰ পৰা ৰৈ কাণ থিয় কৰি মোক ওলোটাই সুধিলে৷\n-দেৱৰাজ এণ্ড চন্স কম্পেনী\n-সেনাহান কম্পানী নাই দেখুন হা বাপা\n-ইয়াতে বুলি কৈছিল৷ মালিগাঁৱত বুলি\n-তুমি নুসুইধলা কুনখিনিত?\n-ডিটেলচত সুধা নহ’ল৷\n-কিবা টেণ্ডাৰ-চেণ্ডাৰ কৰে৷\n-হুহ? বৰ সমস্যা কোল্লাহা এই পুৱাখান৷ – মানুহজনে তামোল কটা ৰৈ দি মোৰ সমস্যাক লৈহে যেন গুৰুত্ব দিলে, এনেকুৱা লাগিল৷ মানুহজনক কিবা এটা ভাল লাগি গ’ল৷\n-ৰোবা, কিবা এটা চাপ্লায়াৰ কোম্পানী আছে সেটু গলিত৷ কিন্তু নামটুহে ভালকে নাজনু৷ মানহুগেলাই কিন্তু কিবা দাচ কম্পেনী বুলিহে কৱ শুনু৷ সুইধনাচুন যাই৷ – যদিও সঠিক নহয়, মানুহজনে এটা কম্পেনীৰ ঠিকনা মোক দিলে আৰু কেনেকৈ যাব লাগিব তাকো বুজাই দিলে৷ মই থেংক-ইউ বুলি কৈ তৎক্ষণাত সেইফালে গতি কৰিলোঁ৷ এক মুহূৰ্ততে কেতিয়াযে ৰাস্তাটো পাৰ হ’লো গমকেই নাপালো৷ হাতৰ ঘড়ীটো যেন এতিয়া তীব্ৰ চলমান হৈ পৰিছে৷ কাটাবোৰে দপদপাই দৈৰি আছে৷ সময়ৰ জোখে তেতিয়া নটা দহ চুইছেগৈ৷ হ’ল আৰু আজি৷ প্ৰথমদিনাই গালি খাব লাগিব৷ আৰু গালিতো দিয়কেই, যদি জইন কৰিবই নিদিয়ে? ভাবি ভাবি এটা গলিৰ সন্মুখত ৰ’লোগৈ৷ অলপ আগতে চিটি বাছ ষ্টপটো৷\n-কি কৰোঁ? মানুহজনে কোৱা ঠিকনাটো হয় জানো এয়া? এই গলিটোৰ ভিতৰত যে কিবা কম্পেনী থাকিব পাৰে এনেকুৱা নালাগে দেখোন৷ – গলিটোৰ ভিতৰফালে চাই, গলিৰ দুয়োপাৰে থকা ঘৰবোৰ দেখি তেনে ধাৰণাই হ’ল৷ কিন্তু সুধিবলৈ ওচৰে পাজৰে কোনো মানুহেই নাই৷ কি কৰা যায় এতিয়া৷ পুনৰ দুখোজমান আগুৱাই গৈ পিছফালে ঘূৰি চালোঁ – কিজানিবা কোনো মানুহ আহিছেই পিছ পিনৰ পৰা৷ এগৰাকী মাইকী মানুহ অলপ দূৰত ৰাস্তাৰ কাষত ৰৈ আছে৷ হয়তো চিটি বাছৰ পৰা নামি ৰাস্তাৰ সিপাৰলৈ যোৱাৰ যো-জা চলাই আছে৷ সন্মুখৰ পৰা গাড়ী আহি থকা বাবে পাৰ হব পৰা নাই৷\n-কি কৰো! তেৱেঁকেই সুধো নেকি! কিন্তু তেওঁৰ ওচৰলৈ যোৱাৰ আগতে যদি তেওঁ সিপাৰলৈ গুছি যায়৷ – পুনৰ ইপিনে সিপিনে চালো৷ নাই, তেওঁৰ বাদে কোনো নাই৷ পুনৰ ঘড়ীটোলৈ চালোঁ৷ নটা পোন্ধৰ৷\n-নাই, এনেকৈ থাকিলে নহব৷ তেৱেঁকেই সুধিব লাগিব৷ মই লগে লগে ঘূৰি তেওঁৰ ফালে যাবলৈ ধৰিলোঁ৷ মানুহগৰাকীয়ে ৰাস্তা পাৰ হবলৈ চেষ্টা কৰি আছে৷ এবাৰ আগলৈ যায়, সিফালৰ পৰা গাড়ী আহে, পুনৰ পিছুৱাই আহে৷ আকৌ পাৰ হব খোজে, পুনৰ গাড়ী আহে৷ মই লাহে লাহে তেওঁৰ ফালে আগবাঢ়িবলৈ ধৰিলোঁ৷ আৰু দুখনমান গাড়ী অহা হ’লে, যাতে মানুহগৰাকীয়ে ৰাস্তাটো পাৰ হব নোৱাৰে৷ মনতে তেনেকৈ ভাবিলোঁ৷ লাহে লাহে মানুহগৰাকীৰ কাষ পামগৈ, সুযোগটো আহিল নহয়৷ মানুহগৰাকীয়ে একেচোঁচাতেই ৰাস্তা পাৰ হৈ সিপাৰ পালেগৈ৷\n-ধেৎ তেৰি৷ মৰ গাড়ী এইখিনি সময়হে পালিনা নাইভা – মুখৰ ভিতৰতে ভোৰভোৰাই পুনৰ উলটি আগুৱাবলৈ ধৰিলোঁ৷ নাই এইবাৰ বহু দূৰলৈ কোনো নাই৷ লাগে লাহে গলিটোৰ মুখ পালোহি৷ ক’তো এখন দোকানো নাই৷ অলপ আগুৱাই গৈ সুধি লোৱাই ভাল বুলি গলিটো এৰি আগুৱাই যাবলৈ ধৰিলোঁ৷ দোকানবোৰ খোলাই নাই৷ সিপাৰৰ দুই এখন দোকান খুলিবলৈ ধৰিছে যদিও মাজত ৰেলিং থকা বাবে ৰাস্তাৰ সিপাৰলৈ গৈ সোধা অসম্ভৱ৷ আগত এখন ঘুগুনী, পকৰী অথবা ম’ম’ বিক্ৰী কৰা ঠেলাগাড়ী ৰখাই থোৱা আছে যদিও গৰাকী নাই৷ তেনেতে ট্ৰেকাৰ এখন আহি মোৰ ওচৰতে ৰ’ল৷ মই চক খাই ৰৈ দিলোঁ৷ অন্যমনস্ক হৈ গৈ থাকোঁতে এতিয়াই বাৰ বাজিলহৈ৷ ভাগ্যে মহতিয়াই নিনিলে যে!\nহঠাতে দেখিলোঁ এজনী ছোৱালী ট্ৰেকাৰখনৰ পৰা নামি আহিল৷ ওখ পাখ ছোৱালী৷ ধুনীয়া৷ চুলিকোছা বৰ দীঘল নহয় যদিও আটিলকৈ বন্ধা৷ সাজ-পাৰ চকুত লগা৷ হয়তো কোনোবা কম্পেনীত কাম …… কৰবাত যেন উটি গৈহে আছিলোঁ, হঠাতে সাৰ পোৱা মানুহৰ দৰে গৈ ছোৱালীজনীৰ কাষ পালোগৈ]\n-এক্সকিউজ মি, এক্সকিউজ মি – ছোৱালীজনীয়ে সন্দেহেৰে মোলৈ চালে৷\n-আপুনি ইয়াৰে নেকি?\n-হোৱাই? আপোনাক কিয়৷ – ছোৱালীজনীৰ ওলোটা প্ৰশ্নতহে খেয়াল আহিল যে বৰ অভদ্ৰৰ দৰে প্ৰশ্নটো সুধিলোঁ৷ অন্ততঃ ছোৱালী মানুহক যে এনে প্ৰশ্ন কৰাটো অনুচিত সেইকণ বুদ্ধিও মোৰ মূৰত নেখেলালে নে?\n-চ’ৰী৷ নহয়…. মানে… মই অথনিৰে পৰা এটা কম্পেনী বিচাৰি ফুৰিছোঁ৷ সেই বাবেহে…\n-আফুনাৰ কম্ফেনী মই পকেটত লৈ অহা নাই ধেই মিষ্টাৰ৷ – আকৌ লজ্জিত হোৱাৰ পাল৷ একেই বুদ্ধিহীনতাৰ বাবে৷ ইমানেই নাৰ্ভাচ হৈছোঁ, হতাশ হৈছোঁ যে কোন মুহূৰ্তত কাক কি সুধিব লাগে সেইকণ জ্ঞানো যেন নোহোৱা হৈ পৰিছে৷ তথাপি অনুনয়ৰ সুৰত এইবাৰ ক’লোঁ-\n-বেয়া নাপাব৷ আজি মোৰ কম্পেনীত জইন কৰাৰ দিন৷ কিন্তু আহি কম্পেনীটো বিচাৰি উলিয়াবই পৰা নাই৷ ইপিনে নটা বজাত আহিব দিছিলে, এতিয়া চাৰে ন বাজিয়েই গ’ল৷ সেই বাবে বৰ হতাশ হৈছোঁ৷ সুধিবলৈ ৰাস্তাৰ কাষত কাকো পোৱাগৈ নাই৷ সেই বাবেহে আপোনাক… একে উশাহে কথাখিনি তলমূৰকৈ কৈ পেলালোঁ৷\n-হুইচ্চ কম্পেনী? – ছোৱালীজনী এইবাৰ অলপ নৰম সুৰত সুধিলত মূৰ তুলি চালোঁ, একে নতুন আশাত\n-নহয়, দেৱৰাজ এণ্ড চন্স কম্পেনী৷\n-ক’ৰ পৰা আহিছে আপুনি?\n-আগতে অহা নাই এইফালে? – উত্তৰ দিয়ালৈ বাট নাচাই ছোৱালীজনীয়ে এইবাৰ বুজাই দিলে-\n-এই পাণ্ডু ৰোডেৰে গৈ লেফট চাইড চেকণ্ড বাইলেন লৈ লব৷ তাৰ পৰা ৰাইট চাইড এটা টেম্প’ল পাব৷ টেম্প’ল পাৰ হৈ এটা গ্ৰাউণ্ড পাব৷ গ্ৰাউণ্ড পাৰ হৈ চেকেণ্ড হাউচ৷ তাতে এটা হৰ্ডিং পাব দাচ কম্ফেনী বুলি৷ তাতেই সুধি লব৷\n-থেংক ইউ৷ থেংক ইউ চো মাচ্চ৷ ছোৱালীজনীক ধন্যবাদ জনাই তেওঁৰ নিৰ্দেশমতে আগবাঢ়িলোঁ৷ কি যে পালাত পৰিছোঁ আজি৷ ঘড়ীত তেতিয়া নটা চল্লিশ৷ মই খৰ খোজেৰে ছোৱালীজনীক পিছ পেলাই আগবাঢ়িলোঁ৷\nপ্ৰথম দিন৷ অথচ এঘণ্টা লেট৷ চাকৰি গ’ল এইবাৰো৷ এইবাৰ ছোৱালীজনীৰ নিৰ্দেশমতে ক’ত বা উলাওঁগৈ! তথাপি আগবাঢ়িলোঁ৷ ছোৱালীজনীয়ে কোৱা মতেই বাইলেন, টেম্পল, গ্ৰাউণ্ড, হাউচ – আস৷ যিমানেই ভাবি ভাবি আগবাঢ়ি আছোঁ সিমানেই মূৰটোও টিংটিঙাই আছে৷ আজিকালিৰ এই বিদেশী আত্মাবোৰে ইমানেই অসমীয়া নজনা হ’লনে? কথাখিনি কওঁতে কেইটানো অসমীয়া শব্দ ক’লে! অসমীয়া শব্দৰ ইমানেই অভাৱ হ’লনে! নে ইংৰাজী কোৱাটো এতিয়া এক বিশেষ শ্ৰেণীৰ লোকৰ পৰিচয় যেন হৈ পৰিল! অথবা বিশেষ ভঙ্গীমাত অসমীয়া কোৱাতো, ঠিক ইংৰাজী ষ্টাইলত!\nDAS Co. – সন্মুখত এখন প্ৰকাণ্ড বেনাৰ দেখি মই ৰৈ দিলোঁ৷ এতিয়া কাক সোধা যায়! ইপিনে সিপিনে চাই দেখিলোঁ, কোনো মানুহ নাই৷ পুনৰ বেনাৰখনলৈ চকু নিলোঁ৷ DAS Co., A supplier of your choice ডাঙৰ ডাঙৰ আখৰেৰে লিখা নামটোৰ তললৈ হঠাৎ চকু গ’ল৷ সৰু সৰু আখৰেৰে তাত লিখা আছে Devraj And Sons Company Pvt. Ltd.\nএক স্বস্তিৰ হুমুনিয়াহ ওলাই গ’ল৷ তাৰমানে এই দাচ কম্পেনীয়েই দেৱৰাজ এণ্ড চন্স কম্পেনী! হাতৰ ঘড়ীটোলৈ চালোঁ দহ বাজিবলৈ তেতিয়াও দহ মিনিটমানহে আছেগৈ৷ পুৰণি আচাম টাইপ ঘৰটোৰ চৌহদলৈ সোমাই গ’লোঁ৷\n[ ক্ৰমশঃ ]\nপৰিষ্কাৰ পৰিচ্ছন্নতাই ঈশ্বৰ পৰায়ণতা (অচিন্ত্য বৰঠাকুৰ)


Search Result of National Movement\n১৫ ডিচেম্বৰৰ পৰা দেশত পুনৰ আৰম্ভ হ'ব আন্তঃৰাষ্ট্ৰীয় বিমানসেৱা\nঅনুসূচীত বাণিজ্যিক আন্তঃৰাষ্ট্ৰীয় যাত্ৰী সেৱা ১৫ ডিচেম্বৰৰ পৰা পুনৰ আৰম্ভ কৰা হ'ব পাৰে\nশিল্পী পৰেশ ভূঞালৈ মালদ্বীপ চৰকাৰৰ আন্তঃৰাষ্ট্ৰীয় শান্তি বঁটা\nবিশ্বৰ বিভিন্ন দেশত ভাৰতীয় চিত্ৰশৈলীৰ প্ৰদৰ্শন তথা শিক্ষণেৰে তেওঁ ভাৰতৰ গৰিমা বিশ্ববাসীৰ আগত তুলি ধৰা শিল্পী গৰাকীৰ শেহতীয়াকৈ তেওঁ 'আন্তঃৰাষ্ট্ৰীয় শান্তি বঁটা' দেশ তথা অসমৰ বাবে আনন্দৰ খবৰ ।\nব্ৰিজ কথাছবিলৈ আন্তঃৰাষ্ট্ৰীয় পৰ্য্যায়ৰ সুখ্যাতিঃ শ্ৰেষ্ঠ নবাগত পৰিচালকৰ সন্মান\nপৰিচালক কৃপাল কলিতা ই শ্ৰেষ্ঠ নবাগত পৰিচালকৰ সন্মান আৰু চিনেমা খনৰ মুল অভিনেত্ৰী শিৱা ৰাণী কলিতাই শ্ৰেষ্ঠ অভিনেত্ৰীৰ সন্মান লাভ কৰে।\nকাইলৈৰ পৰা আৰম্ভ হ'ব ১১ সংখ্যক ৰাষ্ট্ৰীয় জুনিয়ৰ মহিলা হকী চেম্পিয়নশ্বিপ\nউল্লেখযোগ্য যে, এই প্ৰতিযোগিতাখন এপ্ৰিল মাহতে অনুষ্ঠিত কৰাৰ কথা আছিল যদিও ক'ভিডৰ বাবে ইয়াক বাতিল কৰা হৈছিল ৷\nৰাজীৱ ভৱনত "ভাৰত ত্যাগ আন্দোলন দিৱস" পালন\nসোমবাৰে গুৱাহাটীৰ ৰাজীৱ ভৱনত "ভাৰত ত্যাগ আন্দোলন দিৱস" উপলক্ষে আয়োজন কৰে।\nচিপকো আন্দোলনৰ অগ্ৰগামী নেতা তথা পৰিৱেশবিদ সুন্দৰলাল বহুগুণাৰ দেহাৱসান\nআন্দোলনৰ ফলশ্রুতিত ১৯৯৫ চনত কাৰাগাৰলৈ যাবলগীয়া হৈছিল\nASDMA issues clarification on exemptions from curfew, odd-even norm\nAssam State Disaster Management Authority (ASDMA) has issuedaclarification, in continuation of the order issued on Wednesday, exempting certain categories of persons from the purview of restriction on movement between 2pm and 5am and the odd-even vehicular regulation.\nAfter Imran Khan's candidate Abdul Hafeez Shaikh lost to the Pakistan Democratic Movement (PDM) nominee Yousuf Raza Gillani in Senate elections, the Pakistani Prime Minister announced to seekavote of confidence from the National Assembly on Saturday.\nAll Rights Reserved 2021 © The Janambhumi | Total visits : 67267438


থুলুক, টেট বাইদেউ আৰু নিউটনৰ তৃতীয় গতি সূত্ৰ (অচিন্ত বৰঠাকুৰ) - সাহিত্য ডট অৰ্গ\nথুলুক, টেট বাইদেউ আৰু নিউটনৰ তৃতীয় গতি সূত্ৰ (অচিন্ত বৰঠাকুৰ)\nটেট বাইদেউৰ প্ৰতি থুলুকৰ দুৰ্বলতা লাহে লাহে গভীৰৰ পৰা গভীৰতৰ হৈ আহি আছে। বাইদেউজনীক প্ৰথম দেখা দিনাখনেই তাৰ শৰীৰটোৱেদি কাৰেণ্টে ছৰ্ট মৰাৰ নিচিনাকৈ যে কিবা এটা অনুভৱ পাৰ হৈ গৈছিল, তেওঁক দেখা মাত্ৰেই সেই অনুভৱ তাৰ শৰীৰেদি একেধৰণেৰেই পাৰ হৈ যোৱাৰ ধাৰাতো এতিয়াও অব্যাহত আছে। শ্ৰেণীকোঠাত বাইদেউৱে কিবা পঢ়াবলৈ ল’লেই তাৰ মনটোক বাইদেউৰ চকুযোৰে ধৰি বান্ধি কৰ’বালৈ উৰাই লৈ গুছি যায়গৈ। শ্ৰেণীকোঠাৰ পৰা বাইদেউৰ চকুৱে তাক এনেদৰে উৰুৱাই নিয়াৰ এই পদ্ধতিটো দিনে দিনে যেন বেছি শক্তিশালী হৈ গৈ আছে, মাজে মাজে তাৰ তেনে অনুভৱ হয়। সঁচা কথা ক’বলৈ গ’লে, এতিয়ালৈ শ্ৰেণীকোঠাৰ ভিতৰতেই হওক বা বাহিৰতেই, শয়নে-সপোনে অনবৰতে তাৰ চকুৰ আগত মৰমলগা টেট বাইদেউজনীৰ মৰমলগা চকুযুৰিয়ে তাক হাত বাউলি মতা জীৱন্ত যেন লগা ছবিখনেই ভাঁহি থকা হৈছেগৈ। আজিকালি তাৰ এনে অনুভৱ হয় যেন দিনটোৰ প্ৰতি মূহুৰ্ততে বাইদেউজনী তাৰ ছাঁটোৰ দৰে লগে লগে ঘূৰি ফুৰে…. ঘনে ঘনে তালৈ চাই মিচিকিয়াই হাঁহে…. সুযোগ পালেই তেওঁ তাক কোনোবা অজান দেশৰ মোহনীয় টুৰিষ্ট স্পটলৈ লৈ গৈ তাৰ সতে নাছি বাগি, গান গাই তাৰ দিবাস্বপ্নবোৰক ভৰাই তোলে। এই অনুভৱটোৱে তাক আজিকালি প্ৰায়ে শলঠেকতো পেলাবলৈ লৈছে। টেট বাইদেউৰ সতে মনে মনে কিবা কিবি কথা পাতি বা গান গাই আপোন পাহৰা হৈ থকা অৱস্থাত তাৰ খোলা চকুৰে দেখি থকা ঘটনাবোৰৰ বিষয়েও সি একো সম্ভেদ নোপোৱা হৈ যায় কেতিয়াবা। তেনে অৱস্থাত কোনোবাই কিবা সুধি দিলে ঠোটা-মোজা লাগি যায় তাৰ। এমাহ জোৰা গৰমৰ বন্ধত টেট বাইদেউক দেখিবলৈ নাপাই তাৰ অৱস্থা একেবাৰে পানীত হাঁহ নচৰাৰ দৰে হৈ পৰিছিল। স্কুল বন্ধ থকা মাহটোৰ প্ৰতিটো মূহুৰ্তই এটা এটা দিন আৰু একোটা দিনেই একোটা একোটা বছৰ যেন লাগিবলৈ ধৰিছিল তাৰ। একত্ৰিশ দিনীয়া মাহটোৰ প্ৰতিটো মূহুৰ্ততে বন্ধ খোলালৈ অপেক্ষা কৰোঁতে কৰোঁতে মাহটোৰ এদিনো সি পঢ়া বা খেলা একোতেই মন বহাব নোৱাৰিলে। লাহে লাহে সি বুজি উঠিছেগৈ টেট বাইদেউৰ অবিহনে লাহে লাহে তাৰ আৰু জীয়াই থকাটোৱেই সম্ভৱ নহ’ব কিজানি। সেয়েহে নিজাববীয়াকৈ এইবাৰ সি পেটে পেটে চূড়ান্ত সিদ্ধান্তটো লৈ পেলাইছে। দুই তিনি বছৰৰ পিছত যেতিয়া সি বাইদেউৰ সমান হ’বগৈ(!) তেতিয়াই তেওঁক সি মনতে পাঙি থোৱা সেই বিশেষ কথাটো কৈ দিব; তাৰ পিছতহে যদি শান্তি আহে তাৰ মনলৈ।\nদিনটোত দ্বিতীয়বাৰৰ কাৰণে টেট বাইদেউ থুলুকহঁতৰ শ্ৰেণীকোঠালৈ সোমাই আহিল। পিছবেলাৰ ক্লাছকেইটাত থুলুকৰ একেবাৰেই মন নবহে যদিও এইগৰাকী বাইদেউ সোমাই আহিলে ক্লাছটোৰ গোটেই সময়খিনি তাৰ আগবেলা আগবেলা যেনেই লাগিবলৈ ধৰে। বাইদেউৱে আজি নিউটনৰ তৃতীয় গতিসূত্ৰ পঢ়াবলৈ লৈছে। বাইদেউৱে পঢ়োৱা কথাখিনি থুলুকে যত্নসহকাৰে শুনি যাবলৈ আপ্ৰাণ চেষ্টা কৰিছে।\n: প্ৰতিটো ক্ৰিয়াৰে সমান আৰু বিপৰীতমুখী প্ৰতিক্ৰিয়া থাকে….. ফুটবল এটা ভৰিৰে আগলৈ মাৰি পঠিয়াওঁতে ভৰিটোত এটা পশ্চাদমুখী প্ৰতিক্ৰিয়া অনুভূত হয়…………\n…. বাইদেউৱে বুজাবলৈ আৰম্ভ কৰিলে………থুলুকে বলটোত এটা প্ৰচণ্ড গোৰ মাৰিলে….সিমূৰত ৰৈ থকা বাইদেউৱে “উ মা” জাতীয় শব্দ এটা কৰি কাষলৈ দৌৰ দিলে….. থুলুকৰ মনটো অনুশোচনাৰে ভৰি পৰিল…… সি তেওঁৰ ফালে আগবাঢ়ি গ’ল আৰু নিজেই নিজৰ কাণত ধৰি উঠ-বহ কৰি ক্ষমা বিছাৰিলে……. বাইদেউৱে তাৰ হাতত ধৰি পাহাৰটোৰ ওপৰৰ ঘাঁহনিখনলৈ লৈ গ’ল….. গোটেই পাহাৰখন এগালমান ৰঙা-নীলা আৰু পখৰা-পাখৰি কোমল কোমল বেলুনেৰে ভৰি আছিল…… তাৰে ৰঙা এটা লৈ বাইদেউৱে তাৰ ফালে মাৰি পঠিয়ালে……সি নীলা এটা বুটলি ল’ব খুজিও ৰৈ গ’ল…… ৰঙা ল’লেহে প্ৰতিক্ৰিয়া সমান হ’ব…… বুটলি লোৱা ৰঙা বেলুনটো সি সমান জোৰেৰে বাইদেউৰ গালৈ মাৰি পঠালে……খিলখিলাই হাঁহি বাইদেউৱে বেলুনটো থাপ মাৰি ধৰিলে আৰু পাহাৰটোৰ সিটো মূৰলৈ দৌৰ দিলে….. বেলুনৰ ওপৰেদি জপিয়াই জপিয়াই যোৱা বাইদেউজনীৰ জাঁপৰ বিপৰীত দিশে বেলুনবিলাকেও সমানে সমানে জপিয়াবলৈ আৰম্ভ কৰিলে…. ঘাঁহনিখনৰ এইটো মূৰত ৰৈ যোৱা থুলুকে ৰ লাগি সেই পৰীহেন টেট বাইদেউ আৰু বেলুনৰ অপৰূপ নৃত্য উপভোগ কৰিবলৈ লাগিল। লাহে লাহে টেট বাইদেউৱে তাৰ চকুত চকু থৈ নাছি নাছি সেইস্থানৰ পৰা ক্ৰমান্বয়ে তাৰ ওচৰলৈ আহিবলৈ ধৰিলে…..সি দুহাত প্ৰসাৰিত কৰি বাট চাই ৰ’ল…..\nহঠাৎ পুতুকণৰ খোঁচত সম্বিত ঘূৰাই পালে থুলুকে। সিহঁতৰ বেঞ্চখনৰ কাষতে ৰৈ টেট বাইদেউৱে তাৰ চকুলৈকে চাই ঠিয় হৈ ৰৈ থকা দেখি থতমত খাই উঠিল সি। দুবাৰমান চকুকেইটা পিৰিক-পাৰাক কৰি আৰু ইফালে-সিফালে চাই সি পৰিস্থিতিটো অধ্যয়ন কৰিবলৈ চেষ্টা কৰিও বিফল হ’ল। শ্ৰেণীকোঠাৰ সকলোৱেই তালৈ চাই থকা যেন দেখিবলৈ পালে সি। সদায় তাৰ এনেকুৱাই হয়, এই টেট বাইদেউজনী ক্লাছত থাকিলে কোন মূহুৰ্তত তাৰ মনটোকলৈ উৰি গুছি যায়গৈ, সি ধৰিবই নোৱাৰে। পুতুকণ নাথাকিলে তাৰ যে কি হ’ব, সেয়া সি কেতিয়াবা কল্পনা কৰিবলৈ লৈও ভয় খাই যায়গৈ।\n: ৰকেটৰ ধোঁৱা তললৈ কিয় যায়, কৈ নিদিয় কিয়?\n-পুতুকণে চেপা মাতটোৰে দিয়া ধমকি যেন লগা কথাষাৰত থুলুকে বুজি পালে যে বাইদেউৱে তাক সেই প্ৰশ্নটোৱেই সুধি আছে। অবশ্যে কেতিয়াৰ পৰা সুধি আছে, সেইটো সি সঠিককৈ অনুমান কৰিব নোৱাৰিলে।\nপ্ৰশ্নটো শুনি তাৰ সিহঁতৰ গাঁৱৰ নগেন দাইটিয়ে কেতিয়াবাতে কোৱা গাজা এটালৈ মনত পৰি গ’ল। এবাৰ বোলে এৰোপ্লেন এখনে তুফান বেগত উৰি গৈ থকা ৰকেট এটাক দেখি বৰপানী কৰিবলৈ দৌৰা নিচিনাকৈ দৌৰিছে বুলি কৈ খুউব হাঁহিছিল। পিছে ৰকেটে বোলে, “মোৰ নিচিনাকৈ বৰপানীৰ পথত জুই লগাই দিলে তুমিও গমটো পাবা” বুলি কৈ থৈ লৰালৰিকৈ আঁতৰি গৈছিল। তেতিয়াৰ পৰাই বোলে এৰোপ্লেনে আকাশত ভয়ে ভয়ে উৰা হ’ল আৰু কাকো নহঁহা হ’ল। ৰকেটৰ শাওপাততে বোলে এতিয়াও কেতিয়াবা কেতিয়াবা এৰোপ্লেনৰ গাত জুই লাগে। নগেন দাইটি বোলে স্কুললৈ যোৱাই নাছিল, তথাপি বিভিন্ন বিষয়ত তেওঁৰ জ্ঞানৰ গভীৰতাৰ কথা গাঁৱৰ মানুহে প্ৰায়ে স্বীকাৰ কৰে। পিছে, সেই ৰকেটৰ কথা যে সিহঁতৰ কিতাপতো থাকিব পাৰে, সি ভবাই নাছিল। বৰপানীৰ ৰাস্তা সদায় তলফালেই থাকে। গতিকে তাত জুই লগালে ধোঁৱা নিশ্চয় তলফালেই যাব। খুহুতীয়া কথাৰে নগেন দাইটিয়ে গাঁৱৰ ঘৰে ঘৰে বিলাই ফুৰা জ্ঞানক সি আজি আকৌ এবাৰ মানি ল’লে। কিতাপ নপঢ়ি আজিৰ পৰা নগেন দাইটিৰ কথাবোৰ শুনি থাকিলেই যে সি সকলোবোৰ পৰীক্ষাত হেলাৰঙে উত্তীৰ্ণ হৈ যাব, সেইটোত সি নিশ্চিত হ’ল। কিন্তু, টেট বাইদেউক নগেন দাইটিৰ জিভাৰে ওলোৱা সেইবোৰ শব্দ কোৱা যায় কেনেকৈ? সি এক মূহুৰ্ত চিন্তা কৰিলে….. তাৰ ওঁঠেৰে বৈ অহা লাজ লাজ ভাবটো কোনোমতে চেপি ৰাখিবলৈ চেষ্টা কৰিলে……. আৰু যিমান পাৰি লাহে লাহে আৰু কম ভলিউমত সি উত্তৰটো ক’বলৈ আৰম্ভ কৰিলে:\n: কি কৰিব বাইদেউ, কিছুমান বস্তুৰ পৰা ওলোৱা ধোঁৱা তলফালেদি নগ’লে যাবলৈ আৰু ৰাস্তাই নাথাকে ন…..\nথুলুকৰ উত্তৰ শেষ হ’বলৈ পালে কি নাপালে, টেট বাইদেউৱে ৰণচণ্ডী মূৰ্ত্তি ধৰি তাৰ ওপৰত যেন জঁপিয়াইহে পৰিব, তেনেখন কৰি ক’বলৈ লাগিল,\n: কি? কি ক্ক’লা তুমি?? তলফালেদি ধোঁৱা??? ইমান অসভ্য নে তুমি???? ইমান দেৰি মই সমান আৰু বিপৰীমুখী বলৰ কথা কৈ থকা শুনিছিলা নে নাই তুমি???? বেলুন আঁকি, নাওঁ আঁকি ব’ৰ্ডত ইমান দেৰি ইয়াকেহে বুজাইছিলোঁ নেকি মই????? নাচালাই তাৰমানে তুমি সেইফালে????? আৰম্ভণিৰ পৰা মন কৰি আছোঁ তোমাক মই, পঢ়ুওৱাৰ সময়ত ভেবা লাগি কি চাই থাকা তুমি? পঢ়া-শুনাত মন নাই যদি নাহিবা স্কুললৈ। কি পঢ়াই আছোঁ- তোমাৰ কাণত সোমাইগৈ নে নাই? নে মই কোৱা কথাবোৰ শুনিবলগীয়া কথা নহয় বুলি এখন কাণেৰে সুমুৱাই আনখন কাণেদি উলিয়াই দিয়া? বেয়া কথা ক’বলৈ আহিছা ক্লাছত, হাঁ???? হেড ছাৰক কম্প্লেইন্কৰিম মই, তোমাৰ গাৰ্জেনক ৰিপৰ্ট দিবলৈ ক’ম। ………..নিজৰ ক্লাছ কৰিয়েই আজৰি নাপাওঁ, সদায় সদায় আকৌ লোকৰ ক্লাছ কৰিবহি লাগে, তাকো আকৌ তোমালোকে পাত্তাই নিদিয়া।। পঢ়িবলৈ মন নাই তোমালোকৰ আৰু পিছত বদনাম হ’ব মোৰ ……\nথুলুকৰ মাথাটো লাহে লাহে বেয়া হৈ আহিছিল। বাইদেউৱে আৰু কি কি ক’ব, সেয়া শুনিবলৈ তাৰ ধৈৰ্য নোহোৱা হৈ আহিছিল। হুঃ…. সমান আৰু বিপৰীতমুখী প্ৰতিক্ৰিয়াখন থাকে কৰ’বাত …….ফুঃ….!!! ইমান দেৰি যে তেওঁ আঁকি বাকি, আখৰ লিখি ব’ৰ্ডৰ ইমূৰৰ পৰা সিমূৰলৈ ফুল বাচি পেলালে; ব’ৰ্ডখনে কি বিপৰীত ফালৰ পৰা চক পেঞ্চিল লৈ তেওঁৰ গাত সেইসোপা আঁকিবলৈ খেদি আহিছে নেকি?? হুঃ,,,,, কথা ক’বলৈ আহিছে….. বেছি অকণমান। মানুহে বৰপানী চোৱাৰ দৰে যদি সমানে সমানে বৰপানীয়ে মানুহ চুলেহেঁতেন, গোটেইখন আজি থাকিব নোৱাৰা অৱস্থা হ’লহেঁতেন!! সেইবোৰ সূত্ৰ-ফূত্ৰ ইমান শুদ্ধ হোৱা হ’লে বাইদেউক সি যিমান ভাল পায় বিপৰীতফালৰ পৰা বাইদেউৱেও তাক সমানেই ভাল পাব লাগিছিল দেখোন! ক’তা? এফালৰ পৰা তাৰ আকাশৰ সমান ভালপোৱাবোৰ আৰু সিফালৰ পৰা বাইদেউৰ আকাশৰ সমান… নহয়, তাতকৈও বেছি, কেইবাগুণো বেছি বেয়া পোৱাবোৰ……… কিহৰ সমানডাল??!!! প্ৰমাণ কৰিব নোৱাৰে যদি সেইবোৰ সূত্ৰ পঢ়াবই নালাগে। সি যিটো কৈছে, প্ৰয়োজন হ’লে সেইটো সি চবৰে মুখৰ আগত প্ৰমাণ কৰিও দেখুৱাব পাৰিব, পিছে মানিলেহে সেইজনীয়ে!! মুখে মুখে কৈ দিম যেন লাগি গৈছে তাৰ। ধুনীয়া বাইদেউজনীয়ে উত্তৰ শুনি লাজ পাব বুলি চেঞ্চৰ কৰি কিবা এটা কৈ দিছিল সি, তেওঁ আকৌ তাতে ভুল ধৰি ইমানবোৰ কথা শুনাবলৈ আহিছে, হুঃ…. পঢ়িবলৈনো কোন আহিছে স্কুললৈ?? আৰু মাষ্টৰণীয়ে ইমান ধুনীয়াকৈ সাজি-কাচি আহিলে ব’ৰ্ডলৈনো কোনে কেলেই চাব বাৰু,, ধূৰৰৰ….!! ভেবা লাগিনো ক’ত বেলেগ কৰ’বালৈ চাই থকা দেখিলে বাৰু তেওঁ, নিউটনৰ গতিসূত্ৰ মানি সমানে সমানে জপিওৱা বেলুনৰ সপোনটো তেওঁ মুখৰ আগত থকা কাৰণেহে দেখিবলৈ পালে সি!! বেলেগৰ ক্লাছততো তেনেকুৱা নহয় তাৰ। তাকো বুজি নাপায় সেইজনীয়ে….!! নাই, এনেকৈ নহ’ব আৰু, “কিবা এষাৰ নক’লে এইজনীয়ে মুখ বন্ধ কৰাৰ নামেই নোলোৱা হ’ল!!”\n: &*^%লা ভোট জলকীয়া খাই পাইছে কেতিয়াবা? লগাই একা??? **%%ৰত এবাৰ লগাই দিলে কোনফালেদি ধোঁৱা ওলায়, নিজে গম পাই যাব। জুই লগোৱাৰ কথাতো বাদেই দিলোঁ। হুঃ… কথা ক’বলৈ আহিছে…..%^লা……\nথুলুকে মোনা খুলি ফটাফৎ কিতাপ বহীবোৰ তাত ভৰাবলৈ আৰম্ভ কৰিলে। নপঢ়ে আৰু সি। ইস্কুললৈও নাহে আৰু আজিৰ পৰা। টেট বাইদেউৰ লগত একো সপোন নেদেখে আৰু সি। তিনি বছৰৰ পিছত ক’ম বুলি ভবা কথাবোৰো নকয়। ইঃ বৰ একেবাৰে! ইমান চিন্তা-চৰ্চা কৰি প্ৰশ্নবোৰৰ উত্তৰবোৰ ক্লাছত দিয়ে সি, সেইজনীয়ে কিন্তু সদায় ভুল ধৰে তাক। টেট নে ফেট, সেইজনীৰ প্ৰশ্নৰ উত্তৰ আৰু কেতিয়াও নকয় সি। কাণত ধৰিলে আজি। এনেয়ো সি কথা কমেই কয়, আজিৰ পৰা সেইকণো নকয়। এনেয়ো, সঁচা কথা ক’লে থুলুক বেয়া।\n(বি.দ্ৰ.- কাহিনীটো সম্পূৰ্ণ কল্পনাপ্ৰসূত, ইয়াত উল্লিখিত কোনা চৰিত্ৰ বা কাহিনীৰ কোনো অংশ কাৰোবাৰ বাস্তৱ জীৱনৰ লগত কিবা প্ৰকাৰে মিল থকা দেখা পালে সেইয়া সম্পূৰ্ণ কাকতালীয় বুলি উপেক্ষা কৰে যেন।)\n← ভূমিপত্ৰ (উজ্জ্বল ফুকন)\nধঁপাত আৰু ইয়াৰ নেতিবাচক প্ৰভাৱ:(ননী গোপাল শৰ্মা) →\nমামাথেৰ গাঁওত চুৰৰ বিলে (মিতালী বর্মন)


চিন্তনঃ দেশৰ নিৰ্বাচন আৰু আৱেগৰ যুঁজ ::শোণিত কুমাৰ গোস্বামী - অসমীয়াৰ সুখ-দুখ\nHome CHINTAN RECENT SONIT KUMAR GOSWAMI চিন্তন শোণিত কুমাৰ গোস্বামী চিন্তনঃ দেশৰ নিৰ্বাচন আৰু আৱেগৰ যুঁজ ::শোণিত কুমাৰ গোস্বামী\nচিন্তনঃ দেশৰ নিৰ্বাচন আৰু আৱেগৰ যুঁজ ::শোণিত কুমাৰ গোস্বামী\nxukhdukh.com March 16, 2019 CHINTAN, RECENT, SONIT KUMAR GOSWAMI, চিন্তন, শোণিত কুমাৰ গোস্বামী,\nৰাজনীতিৰ ক্ষেত্ৰখনত আমি সাধাৰণতে আৱেগ আৰু যুক্তিৰ প্ৰয়োগ দেখিবলৈ পাওঁ। সমাজৰ ভিন্নতা অনুসৰি আৱেগ আৰু যুক্তিয়ে কাম কৰা দেখা যায়। অশিক্ষিত ভোটাৰ সমাজে সাধাৰণতে কেৱল আৱেগত নিজৰ ভোটাধিকাৰ সাব্যস্ত কৰি নেতা নিৰ্বাচনত গুৰুত্ব দিয়ে। ভাৰতীৰ প্ৰেক্ষপটত এতিয়াও আমাৰ ভোটাধিকাৰ আৱেগৰ তাড়নাতেই কোনো এটা ৰাজনৈতিক দল বা নেতাৰ পক্ষত গৈ থাকে। তাত কোনো দ্বিধা নাই। প্ৰতিটো নিৰ্বাচনৰ প্ৰাকমুহুৰ্তত নিৰ্বাচনী বতাহ গৰম কৰি ৰখা খবৰবোৰলৈ যদি আপোনালোকে মন-কাণ দিয়ে তেন্তে বুজি পাব যে ক’ব নোৱাৰাকৈ আমি নিৰ্বাচনী বতাহত উটি-ভাহি গৈ আৱেগৰ দ্বাৰা পৰিচালিত হৈ আমি আমাৰ ভোটাধিকাৰ সাব্যস্ত কৰি আহিছো। এইবাৰো একেই হ’বগৈ নেকি কথাবোৰ, নে কিবা তাৰতম্য ঘটিব। আৱেগৰ বিপৰীতে যুক্তি আৰু তৰ্কৰ ৰাজনীতিও এই দেশত আমি দেখিবলৈ পাওঁ। সমাজ বা সমষ্টিভেদে যুক্তি-তৰ্কৰ ৰাজনীতি প্ৰদৰ্শন কৰি নিজৰ দক্ষতাৰ বলত জয়যুক্ত হোৱা নেতা তুলনামূলকভাৱে কম যদিও ভাৰতৰ ৰাজনীতিত দুৰ্লভ নহয়। এই কাৰণটোৰ বাবেই এতিয়াও ভাৰতীয় গণতন্ত্ৰৰ সৌষ্ঠৱ লাঘৱ হোৱাগৈ নাই। এয়া নিশ্চিতভাৱে আমাৰ বাবে গৌৰৱৰ বিষয়। কিন্তু গণতন্ত্ৰৰ এই সুষ্ঠ ধাৰাক লাঘৱ কৰিবলৈ আৱেগৰ ৰাজনীতি কৰা ৰাজনীতিক বা তেনে আদৰ্শ লোৱা ৰাজনৈতিক দলৰ সংখ্যা বৃদ্ধিৰ বাবেই দক্ষ ৰাজনীতিকৰ অপমৃত্যু হয় নতুবা তেওঁ সুপ্ত হৈ পৰে। ৰাজনীতিৰ বতাহজাক উত্তপ্ত কৰি ক্ষমতাৰ গাদী দখলৰ ৰাজনৈতিক প্ৰবৃত্তি ৰখা নেতা গণতন্ত্ৰৰ পৰিপন্থী কেতিয়াও হ’ব নোৱাৰে। বিগত সাধাৰণ নিৰ্বাচনত কংগ্ৰেছৰ অপশাসনক মূল বিষয় হিচাপে লৈ দুৰ্নীতিৰ পৰা সকাহ দিয়াৰ এটা পৰিৱেশ গঢ়ি কেন্দ্ৰত বিজেপিৰ চৰকাৰ আহিছিল। এইবাৰৰ নিৰ্বাচনৰ প্ৰাকমুহূৰ্ততো ভাৰতত অন্য এক ৰাজনৈতিক বতাহ বলিবলৈ আৰম্ভ কৰিছে।\nএইবাৰ দেশত নিৰ্বাচনী বতাহ গৰম কৰি ৰখা বিষয়সমূহৰ মুখ্য বিষয় হৈছে পাকিস্তানৰ পৰা হোৱা পৰোক্ষ সন্ত্ৰাসবাদ আৰু ইয়াক নিৰ্মূলৰ বাবে বিজেপিয়ে লোৱা কঠোৰ স্থিতি। এই দুয়োটা বিষয় লাহে লাহে নিৰ্বাচন ঘোষণা হোৱাৰ আগৰ সভা-সমিতিৰ পৰা নিৰ্বাচনৰ দিন ঘোষণাৰ পাছৰ সভাবোৰত চৰ্চিত হৈছে। উদ্দেশ্য এটাই- দেশপ্ৰেমৰ মন্ত্ৰ উচ্চাৰণৰে আৱেগৰ ঢৌ তুলি নিৰ্বাচনী বৈতৰণী পাৰ হোৱা। আৰু এই ক্ষেত্ৰত বিজেপি দলটোৱে এনডিএৰ হৈ আগভাগ লৈছে। এই ক্ষেত্ৰত সম্মুখৰ পৰা নেতৃত্ব প্ৰদান কৰিছে নৰেন্দ্ৰ মোদীয়ে। প্ৰতিখন নিৰ্বাচনী সভাত এতিয়া পূৰ্বৰ কংগ্ৰেছী চৰকাৰে নকৰা বা কৰিবলৈ সক্ষম নোহোৱা কামবোৰৰ পৰা আৰম্ভ হোৱা ভাষণ বিজেপিৰ নেতৃত্বই দেশ ৰক্ষাৰ বাবে কৰা ভাষণৰ মাধ্যমৰে আগবাঢ়ি শেষ হৈছে। সেনা বাহিনীৰ ফটো যদিওবা নিৰ্বাচন আয়োগে নিৰ্বাচনী প্ৰচাৰত ব্যৱহাৰ কৰিব নোৱাৰে বুলি সকীয়াই দিছে তথাপি ৰাজনৈতিক নেতৃত্বই ভাষণৰ মাধ্যমত ভাৰতীয় সেনাৰ কথা কায়দাৰে ব্যক্ত কৰি জনমত গঠনৰ প্ৰচেষ্টাত ব্ৰতী হৈছে। উদ্দেশ্য মাথো এটাই। সেয়া হৈছে দেশপ্ৰেমৰ জনমতৰে ভোটাধিকাৰ লাভ কৰা। আৱেগৰ এই ৰাজনীতিত আমি এইবাৰো ইচ্ছু মানে বিষয় ভিত্তিক নিৰ্বাচন প্ৰত্যক্ষ কৰাৰ পৰা বিৰত থাকিব লাগিব যেন পাইছো। সংবাদ মাধ্য়ম বিশেষত টিভি চেনেলত যুদ্ধদেহিং কথাবতৰাৰ নিৰ্বাচনকেন্দ্ৰীক সৰৱ আলোচনা তথা বিজেপি দলটোৱেহে দেশক সুৰক্ষিত কৰি ৰাখিৱ পৰা আদি প্ৰত্যয়জনক আলোচনাই দৰ্শকক দেশৰ অন্য বিষয়বোৰৰ পৰা আঁতৰাই লৈ গৈছে। সংবাদ মাধ্যম কোনো অজ্ঞাত কাৰণত দৰ্শকৰ মাজলৈ মূল সামাজিক বিষয়বোৰ উপস্থাপন কৰাৰ ক্ষেত্ৰত বিফল হৈ পৰিছে। তাৰ ফলত সাধাৰণ দৰ্শক, যি সকল আৱেগৰ দ্বাৰা পৰিচালিত হোৱা ভোটাৰ, আজি দেশপ্ৰেমৰ চৰ্চাত গদ-গদ হৈ পৰিছে। এই পৰিস্থিতি নিশ্চয়কৈ কোনো পৰিকল্পিত ষড়যন্ত্ৰৰ অংশ যি নিৰ্বাচনৰ আগে আগে উত্থাপিত হৈ দেশৰ জনসাধাৰণক ৰাজনৈতিক সিদ্ধান্ত মানে ভোট দিয়াৰ ক্ষেত্ৰত আকৃষ্ট কৰে। বিজেপি দলটোৱে এই ক্ষেত্ৰত যথেষ্ট চাতুৰ্যৰ পৰিচয় দিছে। ইয়াৰ ফলত যুক্তিৰ জৰিয়তে শুদ্ধ ৰাজনৈতিক মতাদৰ্শৰ পৰিচয় দি নিৰ্বাচন খেলিবলৈ বিচৰা ৰাজনীতিক আৰু ৰাজনৈতিক দল আজি বিষয়হীন হৈ পৰাৰ লগতে জনতাৰ আস্থা জয় কৰিবলৈ সক্ষম হোৱা নাই।\nৰাজ্যৰ ৰাজনীতিতো সেই একেই ৰাজনৈতিক চৰ্চা অব্যহত আছে। জলন্ত সমস্যা বাংলাদেশীৰ অনুপ্ৰৱেশৰ আলমত ধৰ্মীয় ৰাজনীতিয়ে এতিয়া অসমী আয়ক ৰক্ষা কৰাৰ বাবে সকলোকে আৱেগিক কৰি তুলিছে। এই ক্ষেত্ৰত ইন্ধনৰ যোগান ধৰিছে ভাৰতীয় জনতা পাৰ্টীৰ অসম শাখাৰ প্ৰত্যক্ষ নেতৃত্বত থকা প্ৰভাৱশালী নেতা ডঃ হিমন্ত বিশ্ব শৰ্মাই। প্ৰতিখন নিৰ্বাচনী-ৰাজনৈতিক সভাত প্ৰত্যক্ষভাৱে সংখ্যগুৰু তুষ্টিকৰণৰ স্থিতি গ্ৰহণ কৰি শৰ্মা ডাঙৰীয়াই অসমীয়া ৰাইজক অসমী আইক ৰক্ষা কৰাৰ বাবে মুকলি আহ্বান জনাইছে। আৰু এই আহ্বানৰ প্ৰতি স্বভাৱগতভাৱেই অসমীয়া ৰাইজে সঁহাৰি জনাইছে। ইয়াৰ মাজতেই জাতীয়বাদী দল বুলি জনাজাত অসম গণ পৰিষদ দলটোৰ বিজেপিৰ সৈতে মতবিৰোধ থকাৰ পাছতো নিৰ্বাচনৰ পূৰ্বে আকৌ এবাৰ নিৰ্বাচনী মিত্ৰতা স্থাপন কৰাৰ আঁৰৰ উদ্দেশ্যই হৈছে বিজেপিৰ বাবে পথ সুগম কৰা। অগপৰ বিজেপিৰ সৈতে হোৱা মিত্ৰতাই ভোটাৰক কংগ্ৰেছবিৰোধীস্থিতি লৈ ভোট বিজাজনৰ পৰা আঁতৰত ৰখাটোৱেই হৈছে এই মিত্ৰতাৰ কুটিল ৰাজনীতি। হিন্দু বাংলাদেশীৰ সমৰ্থনত থকা নাগৰিক সংশোধনী বিধেয়কৰ সংশয় যদিওবা অসমীয়া জাতিপ্ৰেমী ৰাইজৰ মনত উকমূকাই আছে তথাপি অসমীয়াই বিশ্বাস কৰিছে যে হিন্দুত্বৰ পক্ষত থকা বিজেপিৰ সহায়ত অসমীয়া জাতি বিপদাপন্ন নহ’য়। অৱশ্যে সেয়া এতিয়াও বিশ্বাস আৰু সংশয়ৰ মাজত।\nৰাজনীতিত তিনিটা পন্থা থাকে। এটা হৈছে সোপন্থা, দ্বিতীয়টো হৈছে বাওঁপন্থা আৰু তৃতীয় কিন্তু মুখ্য পন্থাটো হৈছে মধ্যমপন্থা। গণতান্ত্ৰিক দেশৰ নীড় গৈছে এই মধ্যমপন্থা। ভাৰতত মধ্যমপন্থাত বিশ্বাসী ৰাজনৈতিক দল কংগ্ৰেছ নিজৰ অতিপাত তুষ্টিকৰণৰ ৰাজনীতিৰ মাজেৰে নিজেই আজি দিশহাৰা হৈ পৰিছে। সেয়েহে তেওঁলোক এতিয়া মাজে মাজে সোপন্থী হৈ পৰে আৰু মাজে মাজে বাওঁপন্থী। মুঠতে ৰাজনীতিৰ শুদ্ধ নীতি নিৰ্বাচন কৰাৰ ক্ষেত্ৰত কংগ্ৰেছ এতিয়া দক্ষ নেতৃত্বৰ অভাৱত। আনহাতে বাওঁপন্থাৰ উপযুক্ত উপস্থাপনা নোহোৱাত তথা পুজিবাদী নীতিৰ ভোগবাদী লালসাত দিশহাৰা হোৱা ভাৰতীয় ভোটাৰ বাওঁ ৰাজনৈতিক আদৰ্শৰ প্ৰতি একে সময়ত কেতিয়াও আকৰ্ষিত হোৱা নাই। এতিয়া সেয়েহে সোপন্থাই ৰাইজক বাৰুকৈয়ে অনুপ্ৰাণিত কৰিছে। কিয়নো নিজৰ অস্তিস্তৰ সংকট বুলি অজি ভাৰতীয় সমস্বৰে চিঞঁৰি উঠিছে। যিকোনো সময়তেই মহান ভাৰতীয় ঐতিহ্য বিদেশী অপশক্তিৰ কৱলত পৰি নিঃশেষ হোৱাৰ এটা ভয় তেওঁলোকৰ মনত সোমাই গৈছে। সেয়ে ভাৰতীয় ভোটাৰক এতিয়া কেৱল ভাৰতীয় জনতা পাৰ্টীয়েহে উদ্ধাৰ কৰিব পাৰিব। বিষয় বৰ্জিত এই আৱেগিক ৰাজনীতিৰ নিৰ্বাচনৰ ফলাফলে কি ৰূপ লয় তাৰ বাবে আমি এতিয়া সকলো অপেক্ষাৰত?\nBy xukhdukh.com on March 16, 2019\nAbhijit Barua April 17, 2019 at 3:02 AM\nnice article. cssghy.in\nচিন্তনঃ দেশৰ নিৰ্বাচন আৰু আৱেগৰ যুঁজ ::শোণিত কু...\nপ্ৰৱন্ধঃ যেতিয়া কবিতাই দিয়ে মানুহৰ মুক্তি-পথৰ সন্ধ...\nচিন্তনঃ যুদ্ধ যেতিয়া ব্যৱসায় হয় :: ডা° অজিত কুমাৰ...


মহীৰূহৰ লেখাঃ স্বাধীনতা দিৱস আহিল আৰু গ'ল :: ড° হীৰেন গোহাঁই - অসমীয়াৰ সুখ-দুখ\nHome DR-HIREN-GOHAIN MAHIRUH ডঃহীৰেন-গোহাঁই মহীৰূহ মহীৰূহৰ লেখাঃ স্বাধীনতা দিৱস আহিল আৰু গ'ল :: ড° হীৰেন গোহাঁই\nমহীৰূহৰ লেখাঃ স্বাধীনতা দিৱস আহিল আৰু গ'ল :: ড° হীৰেন গোহাঁই\nxukhdukh.com August 21, 2018 DR-HIREN-GOHAIN, MAHIRUH, ডঃহীৰেন-গোহাঁই, মহীৰূহ,\nবহুদিনেই হ’ল স্বাধীনতা দিৱস উদযাপন কৰিবলৈ কোনাে উৎসাহ বােধ কৰা নাই। দেশৰ স্বাধীনতা নিশ্চয় এটা অতি গুৰুত্বপূৰ্ণ কথা, বিদেশীৰ ভৰিৰ তলত থকাতকৈ মর্যাদাপূর্ণ। কিন্তু আমি একো অর্থতে এতিয়া স্বাধীন বােধ নকৰোঁ। দেশৰ অর্থনীতি আন্তর্জাতিক পুঁজিৰ নিয়ন্তা সকলৰ অধীন, তেওঁলােকৰ তলিপিতে চলে, গৰিষ্ঠ সংখ্যক শ্রমজীৱী মানুহ দেশৰ বৃহৎ পুঁজিৰ মালিক আৰু ৰাষ্ট্রৰ চালকবৃন্দৰ অধীন, মানসিকভাৱে প্ৰতিজন নাগৰিক ব্যাপক অনামা উদ্বেগ আৰু ভয়ৰ অধীন।\nসৰহ সংখ্যক নাগৰিকে ভবিষ্যতৰ পিনে আশাৰে চাব নােৱাৰে, যদিও বিৰামহীন প্রচাৰে যুৱ সমাজক বিশ্বজয় কৰাৰ সপােন দেখুৱায়। কিছু সংখ্যকে কৃতিত্ব লাভ কৰে, কিন্তু তেওঁলােকৰ সেই কৃতিত্বই সাধাৰণৰ জীৱনত এচেৰেঙা পােহৰ পেলাব নােৱাৰে। প্রধান মন্ত্রীয়ে বহুতে পূর্বানুমান কৰাৰ দৰে স্বাধীনতা দিৱসৰ ভাষণ নির্বাচনী বক্ততালৈ পৰিণত কৰিলে। সি প্ৰেৰণা দিয়া দূৰৰ কথা, মিছা মােহ সৃষ্টিৰ চেষ্টা কৰা বুলি সন্দেহ উদ্রেক কৰিলে। তেওঁৰ ভাষণত যদি সর্বসাধাৰণৰ দুখ-দৈন্যৰ অকণ আভাস থাকিলহেতেন, তেওঁলােকৰ কষ্টকৰ সংগ্ৰামৰ প্রতি কিঞ্চিৎ সক্রিয় সংবেদনশীলতা থাকিলহেতেন, মানুহে তেওঁক প্রধান মন্ত্ৰীৰ মর্যাদা দিলেহেতেন। সেই সুযােগ তেওঁলােকে হেৰুৱালে।\nঅসম চৰকাৰৰ চৰকাৰী অনুষ্ঠানবােৰত তেনেহ'লে আৰু কি থাকিব পাৰে? সর্বসাধাৰণৰ গম্ভীৰ নিৰানন্দৰ মাজেৰে দিনটো পাৰ হ'ল। শুনা গল উত্তৰ প্ৰদেশত এই উপলক্ষে আৰু অদ্ভুত ধৰণে, অনৈতিহাসিক ভাবে, নানা বিমানবন্দৰ আদিৰ পুনর্নামাকৰণৰ দিহা হৈছে। তাৰ মাজতে দীনদয়ালৰ নাম পুনৰ শুনা গৈছে, যদিও তেওঁৰ বক্তব্যৰ সাৰ কথাখিনিত ৰবীন্দ্রনাথ আৰু নেহৰুৰ চিন্তাতকৈ নতুন একো পােৱা নাযায়। তেওঁৰ সংযােজন বা বিয়ােজন হৈছে ভাৰতৰ ইতিহাসৰ পৰা মুশ্লিম যুগৰ অৱদান বর্জন কৰা। (বিশ্বাস নকৰা সকলে | নেহৰুৰ Discovery of India কিতাপখন পঢ়ি চাওক।)\nমােৰ বাবে এটা অতি ধিক্কাৰজনক কথা হৈছে শৰণীয়া পাহাৰৰ গান্ধীমণ্ডপৰ গাত লগাকৈ তিনিশ ফুট ওখ ধাতব দণ্ডত জাতীয় পতাকা উত্তোলনৰ প্রচেষ্টা। শৰণীয়াৰ আশ্ৰমত গান্ধীজীয়ে পদার্পণ কৰিছিল। তাৰ স্মৃতি স্মৰণীয় কৰি ৰাখিবলৈ পাহাৰৰ চুড়াত গান্ধী মণ্ডপ নির্মাণ কৰা হৈছিল। আজিকালি আন নালাগে কংগ্ৰেছৰ নেতা সকলৰাে তাৰ প্রতি মনােযােগ নাই, অৱহেলিত অৱস্থাত আছে। অতি দৃষ্টিকটু ভাবে। তাৰ নিচেই ওচৰত স্মৃতিসৌধৰ সৌন্দৰ্য্য আৰু গাম্ভীর্য্য নষ্ট কৰি দৃষ্টিকটু ভাবে পতাকা উত্তোলনৰ দণ্ড পােতা হ’ল। শেষত সিও সফল নহ'ল। চৰকাৰী অৱহেলাৰ জ্বলন্ত সাক্ষ্য হিচাবে বিৰাট ক্রেন এখন | তাৰ কাষতে পৰি থকা দূৰৰ পৰাই দেখা যায় যেন স্বাধীনতাৰ বিফল প্রতিশ্রুতিৰ সাক্ষ্য হৈ। গান্ধীজীৰ স্মৃতিসৌধৰ কাষতে কিয় ইমান ওখত পতাকা উত্তোলনৰ চেষ্টা চলিল? ই নিশ্চয় ৰাইজৰ মনত গান্ধীজীৰ অৱদান কিছু নিষ্প্রভ কৰি তাৰ ঠাইত এক দাম্ভিক ৰাষ্ট্ৰীয়তাবাদক প্রতিষ্ঠা কৰাৰ অর্সচেতন প্রচেষ্টা। এনে মানুহৰ মনত গান্ধীজীৰ অৱদান সম্পর্কে কোনাে ধাৰণাই নাই, বৰং তেওঁলােকে দখল কৰি নিজ উদ্দেশ্য সিদ্ধিৰ বাবে নিয়ােগ কৰিব বিচৰা ৰাষ্ট্ৰৰ ধাৰণাহে আছে।\n১৫ আগষ্টত গান্ধীজীয়ে কলিকতাত ১৯৪৬ৰ জঘন্য সাম্প্রদায়িক হত্যালীলাৰ পুনৰুত্থান ৰােধ কৰিবলৈ অনশন কৰি আছিল। কোনাে উৎসৱত যােগ দিয়া নাছিল। তেওঁ জানিছিল দেশৰ দুই বৃহৎ সম্প্রদায়ৰ মাজত স্বাভাৱিক সম্পর্ক আৰু শান্তি অবিহনে স্বাধীনতা এক মৰীচিকাহে।\n১৯৪৭ৰ পিছত অসমৰ মানুহে ভাবিছিল যে তেওঁলােকো দেশৰ আন প্ৰান্তৰ ভাৰতীয় মানুহৰ দৰে স্বাধীন হৈছে, আৰু নিজৰ ভাগ্য নিজে গঢ়াৰ অধিকাৰ খিনি তেওঁলােকৰ থাকিব। কিন্তু সি এক বিড়ম্বনাত পৰিণত হ’ল। আজি তেওঁলােকৰ চকুৰ আগতে তৈলক্ষেত্রব্যৱসায়-প্রতিস্থানক নিলাম কৰা হৈ আছে। কাগজকল দুটা চিৰকাললৈ বন্ধ হ’ল। অসম চৰকাৰৰ নিজাব্বীয়াকৈ অসমৰ অর্থনৈতিক উন্নতিৰ বাবে একো কৰাৰ সামর্থ্য নােহােৱা হ’ল। সকলাে দিল্লীৰ হুকুম মতে হ'ব লাগে। সেয়ে অসমৰ অর্থনৈতিক উন্নয়নৰ কোনাে ধাৰণাই তেওঁলােকৰ মনৰ পৰা নােহােৱা হ'ল। আৰু জাতীয়তাবাদী সকলাে বিশেষ ব্যতিক্রম নহ’ল। তেওঁলােকে আনকি অসমবাসী সকলাে জনগােষ্ঠীৰ মাজত এক ভ্রাতৃত্ববােধ গঢ়ি তুলি সন্মিলিত প্ৰগতিৰ পথ এটাই দেখুৱাব পৰা নাই। এই কথাবােৰ যুৱচামে ভাবি চাবনে? মই জনা-বুজা মানুহৰ পৰা যি শুনিছোঁ, তেওঁলােকৰ সৰহভাগেই নিজৰ উন্নতিৰ কথাহে ভাবে। পৰিবেশ আৰু সর্বত্র চলা প্রচাৰে তেনেকৈয়ে তেওঁলােকৰ মনবােৰ গঢ়ি তুলিছে। মনৰ চাৰিউপিনে গঢ়ি উঠা এই দেৱালবােৰ নাভাঙিলে আমাৰ উদ্ধাৰ নাই।\nব্যৱসায় প্রতিস্থানৰ দৌৰাত্ম্য\nমই মবাইল টিপি বিল আদায় দিব নােৱাৰোঁ।নাজানাে, আৰু তেনেকৈ দিবলৈকো ইচ্ছা নহয়। মই অতদিনে চেকযােগে বিল আদায় দি আছে। এইধৰণৰ সকলাে কাম ইতিমধ্যে বহু বছৰ সুকলমে চলি আছিল। কিন্তু অলপতে এটা তিক্ত অভিজ্ঞতা হ’ল। মােৰ বি এছ এন এল মবাইল বিল আদায় নিদিয়া বাবে অকামিলা হৈ থকাত মই এখন চেকযােগে জমা দিছিলোঁ, বি এছ এন এলৰ পৰাও প্রাপ্তি স্বীকাৰ হৈছিল। কিন্তু পিছত বি এছ এন এলৰ বেংক আই চি আই চি আই। বেংকৰ পৰা চে’কখন ঘূৰি আহিল কোনাে কাৰণ নদর্শোৱাকৈ, কেৱল তাত আই চি আই চি আইৰ ষ্টেম্পটোমাৰি দিয়াৰ বাদে। ই কেনেধৰণৰ বেংকসেৱা ? চেকখন পৰীক্ষা কৰি বি এছ এন এলৰ দিনে-নিশাই টাকুৰিৰ দৰে কাম কৰি থকা কর্মচাৰী সকলেও কলে যে চে’কখন ঘূৰাই পঠাব লগা কোনাে বিসংগতি তেওঁলােকেও দেখা নাই। কোনােকোনােৱে আশংকা প্রকাশ কৰিলে যে ব্যৱসায়িক মবাইল কোম্পানি হেঁচাত চৰকাৰেই বি এছ এন এলৰ ডিঙিত এনে কাৰবাৰেৰে ফাঁচ লগাব খুজিছে। তাৰ বাবে বেংককো ব্যৱহাৰ কৰিছে হয়তাে।\nঅটল বিহাৰী বাজপেয়ীৰ বক্তৃতা শুনি গুৱাহাটীৰ ৰাইজ যেতিয়া মন্ত্রমুগ্ধ, তেতিয়া অসম আন্দোলনৰ সমালােচক হিচাপে সেইবােৰ জনসভাত উপস্থিত থকাৰ কোনাে উপায় নাছিল মােৰ। কিন্তু আৰ-তাৰ মুখে শুনিছিলোঁ তাৰ প্রশংসা। সংসদতাে বােধহয় তেওঁ সেই ৰীতিতে বক্তৃতা দিছিল। সপক্ষ-বিপক্ষ সকলােৱে নিতাল মাৰি শুনিছিল। আৰম্ভ কৰে অতি ধীৰে-ধীৰে, তাৰ পিছত ক্রমে ওজস্বিতা বাঢ়ি গৈ দুৰ্বাৰ বানৰ দৰে বৈ যায় বাক্যস্রোত। তেওঁৰ বক্তৃতা উর্দু মিহলিয়েই আছিল, কাৰণ উত্তৰ ভাৰতৰ মানুহ সৌ সিদিনালৈ উর্দূমিহলি হিন্দী ঠাচতে অভ্যস্ত আছিল। যুক্তি থাকে, কিন্তু সেই যুক্তিবােৰক শক্তি দিয়ে আন্তৰিক আবেগে। যুক্তিক অধিক গুৰুত্ব দিয়া মানুহে তেনে বক্তৃতা সংশয়ৰ চকুৰে চায়।\nতেওঁক লগ পােৱাৰ সুবিধা হৈছিল আমি যেতিয়া সেনাবাহিনীয়ে আলফা দমনৰ নামত অসমৰ গাঁৱেভূঞে চলােৱা অবাধ অত্যাচাৰৰ কথা সদৰি কৰিবলৈ দিল্লীলৈ এটা সঁজাতী দলৰ সৈতে গৈ ৰাষ্ট্রপতি, প্রধান মন্ত্ৰীৰ উপৰি প্ৰধান-প্রধান বিৰােধী নেতাক লগ ধৰিছিলোঁ।\nবাজপেয়ী ডাঙৰীয়াৰ ব্যৱহাৰ-পাতি আছিল আচৰিত ধৰণে সহজ-সৰল, লগতে অন্তৰ চুই যােৱা অমায়িকতা। প্রফুল্ল কুমাৰ মহন্তই তেওঁৰ লগত পুৰণি বন্ধুৰ দৰে কথা পতা দেখিছিলোঁ। আমাৰ লগত তেওঁ খােলাখুলিকৈ সকলাে কথা আলােচনা কৰিছিল। বিৰােধী পক্ষ বাকী সকল নেতাৰ বহুতেই আলফাৰ প্রতি ভয় আৰু বিৰাগ হেতুকে আমাৰ লগত তেনেদৰে মুকলিকৈ সকলাে কথা আলােচনা কৰা নাছিল। তেওঁৰ বিখ্যাত কূটনৈতিক পাৰদৰ্শিতা আৰু শত্ৰুৰ শুভেচ্ছা তথা সন্মতি আদায় কৰা দক্ষতাৰ সেইটো আছিল মূল কথা। বিজেপি মানুহবােৰৰ সেনাবাহিনীৰ প্রতি একধৰণৰ অন্ধ আস্থা থকা দেখা যায়। তেখেতৰ সেইটো থাকিলেও আমাৰ কথাবােৰ মন দি শুনিছিল। মাজতে আমাৰ কোনােবাই অসমত ব্যাপক হাৰত মানৱ অধিকাৰ লংঘন হােৱাৰ কথা ক'লে। তেখেতে নিৰুপায় ভংগী কৰি দুহাত তুলি ক'লে, “আৰে, মইতাে সিদিনা ৰাষ্ট্র সংঘত মানৱ অধিকাৰ ভাৰতত সম্পূর্ণ নিৰাপদ বুলি কৈ আহিলোঁ। আমি সকলােৱে গির্জনি মাৰি৷ হাঁহিলোঁ। তেওঁ আমাক সহায় কৰিব বুলি ক'লে, কিন্তু খেদ কৰিলে যে বাকী বিৰােধী দলবােৰে বিজেপিক ‘অস্পৃশ্য গণ্য কৰা বাবে তেওঁলােকে অকলে বিশেষ কিবা কৰা টান হ'ব।\nকথা পাতি থাকোতে পােহনীয়া কুকুৰটো ভৰিৰ ওচৰত বহি আছিল আৰু তেওঁ মাজে মাজে হাত বুলাই তাক মৰম কৰিছিল। পিছত গম পাইছিলোঁ তেওঁ কিছু ভাল কবিতাও লিখিছিল। এজন হৃদয়বান ব্যক্তি যেন লাগিছিল। তেওঁৰ ভােজন-বিলাস আখ্যান-প্রসিদ্ধ। ডায়াবিটিছৰ ৰােগী হৈও প্রিয় মিঠাই বাদ দিয়া নাছিল। দেশত নাখালেও বিদেশত নিশ্চয় মাজে মাজে আমিষ আহাৰ গ্ৰহণ কৰিছিল। দেশত জনতা দলৰ প্ৰথম চৰকাৰ হােৱা সময়ত তেওঁ প্রধান মন্ত্রী মােৰাৰজী দেশাইৰ লগতে ছােৱিয়ে 'ট ৰুছিয়া ভ্রমণ কৰিছিল। মােৰাৰজীভায়ে মস্কোৰ ভাৰতীয় ছাত্র সকলৰ আগত সুৰাপানৰ বিৰুদ্ধে কঢ়া সাৱধানবাণী শুনােৱাৰ পিছত নিস্তব্ধ সভাস্থলী যেতিয়া এৰি গৈছিল, তেতিয়া পিছত লাহে-লাহে আহি থকা বাজপেয়ীয়ে দাঁতি কাষৰৰ ভাৰতীয় ছাত্রবিলাকক সান্ত্বনা দি কৈ আহিছিল, ‘পিয়াে, পিয়াে...' (খাই থাকিবাহে!)।\nবাজপেয়ীৰ মনত আৰএছএছৰ কঠোৰ নীতি-নিয়মৰ প্রতি সিমান নিষ্ঠা নাথাকিলেও সংঘৰ মূল আদর্শ আৰু কাৰ্য্যসূচীৰ প্রতি অটল আনুগত্য আছিল। বাবৰি মছজিদ ভঙাৰ সময়ত লাখ লাখ উত্তাল কসেৱকক সম্বােধন কৰি বক্তৃতা দিয়া নেতাসকলৰ মাজত বাজপেয়ীও আছিল। তেওঁ হেনাে কৌশলেৰে কৈছিল, মাটিৰ ওপৰত বেছি গধূৰ কিবা থাকিলে মাটিয়ে ভাৰ সহ্য কৰিব নােৱৰা হয়। তাক ভাঙি সমান কৰি দিলেহে ভাৰসাম্য ৰক্ষা পৰে। আটাইতকৈ চক্ খাবলগীয়া কথাটো হ'ল তেতিয়া, যেতিয়া ২০০২ চনৰ গুজৰাটৰ ভয়াবহ হত্যালীলাৰ সময়ত তেওঁ নীৰৱ-নিষ্ক্রিয় হৈ থাকিল। তাৰ ৭২ ঘণ্টাৰ পিছতাে তেওঁৰ সঁহাৰি আছিল অতি স্তিমিত।\nসংঘৰ্ষৰ সময়ত ‘গুলবার্গ ছচাইটি’ নামৰ এক এপার্টমেন্ট-কমপ্লেক্সৰ পৰা প্ৰাক্তন এম পি-তেওঁৰ বন্ধু এহছান জাফ্রিয়ে কাতকণ্ঠে তেওঁক ফোনত কাকুতি কৰিছিল, ‘উন্মত্ত জনতাই আমাৰ ঘৰ ঘেৰি পেলাইছে, সিহঁতে মাৰণাস্ত্র লৈ আমাৰ ফ্লেটৰ পিনে উঠিব ধৰিছে। কিবা এটা কৰক... কিবা এটা কৰক। প্রধান মন্ত্রী বাজপেয়ীয়ে ক'লে, ‘চাওঁ, কি কৰিব পাৰোঁ। একোকে নকৰিলে। এহছান জাফ্রিৰ লগতে পৰিয়ালৰ কেবাজনাে সদস্যক পত্নী শ্রীমতী জাকিয়া জাফ্রিৰ চকুৰ আগতে কাটি-মাৰি শেষ কৰিলে উন্মত্ত জনতাই।\nতাৰ পিছতাে বাজপেয়ীৰ অনুশােচনাৰ কোনাে লক্ষণ দেখা নগ'ল। গােপ্রাত ৬৮জন কৰসেৱকক ৰেলৰ উবাতে কোনােবা দুবৃত্তই জুই লগাই মৰাৰ পিছত তাৰ ‘প্রতিশােধ হিচাবে গুজৰাটৰ সমগ্র মুছলিম সম্প্রদায়ৰ লােককে হিংসা-হত্যাৰ লক্ষ্য কৰি ল'লে উগ্র হিন্দুত্ববাদী জনতাই। এহছান জাফ্রিৰ গােদ্ৰাৰ ঘটনাৰ লগত কোনােধৰণৰ সম্পর্কই নাছিল। অথচ তেওঁক আৰু পৰিয়ালৰ বহু সদস্যক হত্যা কৰা হ'ল। গুজৰাটৰ তৎকালীন পৰিস্থিতি বুজাবলৈ মুখ্যমন্ত্রী মােদীৰ দৰে প্রধান মন্ত্রী বাজপেয়ীয়েও অৱশেষত ‘ক্রিয়া-প্রতিক্রিয়া’ৰ (action and reaction) তত্ত্বৰ আশ্রয় লােৱা দেখা গ'ল। স্বয়ংসেৱক’ হিচাবে সেইটো কৰাৰ এক মানসিক প্রবৃত্তিয়েই আছিল বাজপেয়ীৰ। তেওঁ যে কিছু অন্তর্দ্বন্দ্বত ভূগিছিল, সেই সময়ত আলােকচিত্ৰত তেওঁৰ মুখৰ চেহেৰাই প্রমাণ কৰে। কিন্তু সংঘৰ শৃংখলা তেওঁ ভংগ নকৰিলে তেওঁৰ অন্যান্য গুণে এই সাংঘাতিক ঘাটি পুৰাব নােৱাৰে।\nতথাপি নিঃসন্দেহে তেওঁ ভাৰতৰ শ্রেষ্ঠ প্রধান মন্ত্রীসকলৰ এজন আছিল। (আগলৈ)\nলেখাটি আমাৰ অসম কাকততো প্ৰকাশ পাইছে। ইউনিকোড সংৰক্ষণৰ অৰ্থে লেখকৰ মৌখিক অনুমতি মৰ্মে সুখ-দুখতো প্ৰকাশ কৰা হৈছে।\nBy xukhdukh.com on August 21, 2018


Search Result of Tirath Sing Rawat\nPM Modi announces constitution of Ram Temple trust\nPrime Minister Narendra Modi on Wednesday announced the constitution of 'Shri Ram Janambhoomi Tirath Kshetra', which would oversee the construction of Ram Temple in Ayodhya, nearly three months after the Supreme Court ruling in the decades-old case.\nভগত সিঙৰ মৃত্যুদণ্ডৰ নাটকৰ আখৰা কৰিবলৈ গৈ মৃত্যু ১০ বছৰীয়া শিশুৰ\nতেওঁলোকে গাওঁখনৰ আন লোকসকলক জনাবলৈ দৌৰি গৈছিল কিন্তু তেওঁলোক আহি পোৱাৰ আগতে শিশুটোৰ মৃত্যু হৈছিল।\nতেওঁৰ সৈতে কাম কৰাটো মোৰ বাবে অতিকৈ আনন্দৰ বিষয়\nমিজোৰামৰ ফালৰ পৰা অহা সকলো বাহন অসম-মেঘালয় সীমান্তৰ সকলো প্ৰৱেশ পথত পৰীক্ষা কৰা হ'ব\nনৱজ্যোত সিং সিদ্ধুক পঞ্জাৱ কংগ্ৰেছৰ সভাপতি হিচাপে নিযুক্ত\nঅমৰিন্দৰ সিঙৰ চৰকাৰৰ বিৰুদ্ধে মুকলিকৈ বিদ্ৰোহ কৰি আহিছিল\nথিৰুৱনন্তপুৰমত দেহ ব্যৱসায়ী চক্ৰৰ পৰা উদ্ধাৰ ৯ গৰাকী অসমীয়া মহিলা,কামৰ প্ৰলোভনেৰে নিছিল বাহিৰলৈ\nনগাঁৱৰ দুজন লোক ক্ৰমে মফিজুল হক আৰু ৰকিবুল হুছেইনকো গ্ৰেপ্তাৰ কৰিবলৈ সক্ষম হৈছে।\nউদ্ধাৰ অভিযান চাবলৈ গৈ কুঁৱাত পৰিল ৪০ জন লোক, ৪ জন নিহত,১১ জন সন্ধানহীন\nমৃতকৰ পৰিয়ালক ৫ লাখ টকা আৰু আহতসকলক ৫০,০০০ টকা প্ৰদান কৰা হ'ব ।\nপঞ্জাৱৰ মুখ্যমন্ত্ৰী কেপ্টেইন অমৰিন্দৰ সিং আৰু নৱজ্যোত সিং সিন্ধুৰ মাজৰ মতভেদৰ অন্ত পৰিল\nসুনীল জাখৰ বৰ্তমান পঞ্জাৱ কংগ্ৰেছৰ সভাপতি।\nগুৱাহাটী মহানগৰ আৰক্ষীৰ কমিছনাৰ হিচাপে দায়িত্ব অৰ্পণ কৰা হ'ল হৰমিত সিঙক\nআইপিএছ হীৰেন নাথক অতিৰিক্ত সঞ্চালক প্ৰধান প্ৰধান (চিকিউৰিটি)ৰ দায়িত্ব দিয়া হৈছে ।\nIndia won't accept shifting of LAC: CDS Gen Bipin Rawat\nPM Modi inaugurates 9.02 km Atal Tunnel connecting Manali to Lahaul-Spiti Valley\nPrime Minister Narendra Modi inaugurated the Atal Tunnel here at Rohtang on Saturday. Defence Minister Rajnath Singh, Chief of Defence Staff (CDS) General Bipin Rawat and Army Chief General MM Naravane were also present at the inauguration ceremony, which was held shortly after 10 am.\nচীনক সকীয়নি:আলোচনা ব্যৰ্থ হ’লে প্ৰয়োগ কৰা হ’ব সামৰিক শক্তি\nচীনক সকীয়নি ভাৰতৰ চীফ অফ দ্য ডিফেন্স ষ্টাফ জেনেৰেল বিপিন ৰাৱাটৰ।জেনেৰেল ৰাৱাটে স্পষ্টৰূপে কৈছে যে,"লাডাখত চীনৰ পিপ’লছ লিবাৰেশ্যন আৰ্মিৰ স্বভাৱ পৰিৱৰ্তন নহ’লে আমাৰ হাতত কেৱল সেনা অভিযানৰহে বিকল্প আছে।\nIndia has 'military options' to deal with Chinese transgressions : Rawat\nChief of Defence Staff (CDS) General Bipin Rawat on Monday stated that India has "military options" to deal with the Chinese on the issue of transgressions if talks between both the countries at the military and diplomatic level don't yield any results.\nDefence Minister witnesses para dropping, scoping weapons at Leh's Stakna\nIndian Army T-90 tanks and BMP infantry combat vehicles carried out the exercise at Stakna, Leh in presence of Defence Minister Rajnath Singh, Chief of Defence Staff General Bipin Rawat and Army Chief General MM Naravane on Friday.\nAll Rights Reserved 2021 © The Janambhumi | Total visits : 52699288


Sarotena in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Sarotena ar byavahar, ppali, parshwakriya, upkaar, kriya-pratikriya aaru satarkatabani\nSarotena 50 Mg Tablet - ₹43.0 (₹54.0, 20% छूट)\nSarotena 10 Mg Tablet - ₹19.0 (₹24.0, 20% छूट)\nSarotena 25 Mg Tablet - ₹18.0 (₹23.0, 21% छूट)\nSarotena ৰ মূল্য আৰু পেকৰ চাইজ - Sarotena Price and Pack Size in Assamese - Sarotena ar mulya aaru pakor size\nSarotena की जानकारी\nSarotena ৰ লাভ আৰু ব্যৱহাৰসমূহ- Sarotena Benefits & Uses in Assamese- Sarotena ar laabh aaru byavaharsamuh\nSarotena ৰ পালি আৰু সেয়া কেনেদৰে ল'ব- Sarotena Dosage & How to Take in Assamese - Sarotena ar paali aaru xeya kenedore lobo\nSarotena ৰ পাৰ্শ্চক্ৰিয়াসমূহ- Sarotena Side Effects in Assamese- Sarotena ar parshwakriyasamuh\nSarotena সংক্ৰান্ত সতৰ্কতাবাণীসমূহ- Sarotena Related Warnings in Assamese- Sarotena xonkranta xatarkatabanisamuh\nঅইন দৰৱৰ সৈতে Sarotenaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Sarotena with Other Drugs in Assamese- Oinor xoite Sarotena ar gurutor kriya-pratikriya\nSarotena মতভেদসমূহ- Sarotena Contraindications in Assamese- Sarotena nishedhsamuh\nSarotena ৰ বিষয়ে সততে সোধা প্ৰশ্নসমূহ- Frequently asked Questions about Sarotena in Assamese- Sarotena ar bikhoye satate xodha prashnasamuh\nখাদ্য আৰু মদৰ সৈতে Sarotena ক্ৰিয়া-প্ৰতিক্ৰিয়া- Sarotena Interactions with Food and Alcohol in Assamese- khadya aaru modor xoite Sarotena kriya-pratikriya\nSarotena ৰ লাভ আৰু ব্যৱহাৰসমূহ - Sarotena Benefits & Uses in Assamese - Sarotena ar laabh aaru byavaharsamuh\nSarotena তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSarotena ৰ পালি আৰু সেয়া কেনেদৰে ল'ব - Sarotena Dosage & How to Take in Assamese - Sarotena ar paali aaru xeya kenedore lobo\nSarotena-ৰ উপাদানসমূহ - Sarotena Active Ingredients in Assamese - Sarotena-ar upadaansamuh\nSarotena ৰ পাৰ্শ্চক্ৰিয়াসমূহ - Sarotena Side Effects in Assamese - Sarotena ar parshwakriyasamuh\nগৱেষণাৰ ভিত্তিত, Sarotena ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSarotena সংক্ৰান্ত সতৰ্কতাবাণীসমূহ - Sarotena Related Warnings in Assamese - Sarotena xonkranta xatarkatabanisamuh\nSarotena-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Sarotena লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nSarotena-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nSarotena প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Sarotena কি প্ৰভাৱ দেখা গৈছে?\nবৃক্ক ৰ বাবে Sarotena কেতিয়াবাহে ক্ষতিকাৰক।\nযকৃতত Sarotena কি প্ৰভাৱ দেখা গৈছে?\nSarotenaৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Sarotena ৰ কি প্ৰভাৱ দেখা গৈছে?\nSarotena গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Sarotenaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Sarotena with Other Drugs in Assamese - Oinor xoite Sarotena ar gurutor kriya-pratikriya\nSarotena তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSarotena মতভেদসমূহ - Sarotena Contraindications in Assamese - Sarotena nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Sarotena লোৱা অনুচিত যাতে -\nSarotena ৰ বিষয়ে সততে সোধা প্ৰশ্নসমূহ - Frequently asked Questions about Sarotena in Assamese - Sarotena ar bikhoye satate xodha prashnasamuh\nএই Sarotena-এ অভ্য়াস বা নিচাৰ সৃষ্টি কৰে নেকি?\nহয়, আপুনি Sarotenaৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, Sarotena লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Sarotena লোৱাটো নিৰাপদ।\nহয়, এই Sarotenaয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Sarotena ক্ৰিয়া-প্ৰতিক্ৰিয়া - Sarotena Interactions with Food and Alcohol in Assamese - khadya aaru modor xoite Sarotena kriya-pratikriya\nখাদ্য আৰু Sarotenaৰ ক্ৰিয়া-প্ৰতিক্ৰিয়া\nSarotena আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Sarotenaৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Sarotenaৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nSarotena ৰ অনুকল্প - Substitutes for Sarotena in Assamese\nআপুনি বা আপোনাৰ পৰিয়ালৰ কোনোবাই Sarotena লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Sarotena ব্যৱহাৰ কৰিছিল নেকি?\nআপুনি কিমান পৰিমাণে Sarotena সেৱন কৰিছিল?\nআপুনি Sarotena ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Sarotena সেৱন কৰে?